ആവേശത്തുടക്കം കാത്ത്; ക്രൂഡ് വിലയിൽ ആശ്വാസം; സ്വർണം ഇടിയും; ബാങ്കുകളെ ശ്രദ്ധിക്കുക\nവിദേശ നിക്ഷേപകർ ചുവട് മാറ്റിയോ? ബാങ്കുകളെ കാര്യത്തിൽ മുന്നറിയിപ്പുമായി ഫിച്ച് . കേരളത്തിൽ ഇന്ന് സ്വർണ്ണ വില താഴും\n|9 March 2021 2:07 AM GMT\nഉണർവോടെയുള്ള തുടക്കത്തിനാണ് ഇന്നു വിപണി ഒരുങ്ങുന്നത്. ക്രൂഡ് ഓയിൽ വില താണത് വിപണിക്ക് ആശ്വാസമാണ്.\nഎന്നാൽ പണപ്പെരുപ്പ ഭീതി വിപണികളിൽ നിന്നു മാറുന്നില്ല. കടപ്പത്രവിലകൾ താണു നിൽക്കുന്നു. കമ്പനികളുടെ പുതിയ കടപ്പത്രങ്ങൾക്കു കൂടുതൽ പലിശ വാഗ്ദാനം ചെയ്യേണ്ടി വരുന്നു. മറ്റ് അനുകൂല സാഹചര്യങ്ങൾക്കിടയിലും വിപണിയെ ഉലയ്ക്കുന്ന ഘടകമാണിത്. ക്രൂഡ് ഓയിൽ വില 70 ഡോളറിനു താഴേക്കു പോന്നു.\nവിദേശികൾ എന്തു ചെയ്യുന്നു?\nവിദേശ നിക്ഷേപകർ ഓഹരികളിലും കടപ്പത്രങ്ങളിലും നിന്നു പിന്മാറുന്നത് ആശങ്ക പകരുന്നു.\nതിങ്കളാഴ്ച വിദേശികൾ ഓഹരി വിപണിയിൽ നിന്ന് 1494.49 കോടി രൂപ പിൻവലിച്ചു. അവധി വി പണിയിലും അവർ വിൽപനക്കാരായി. സ്വദേശികൾ 483.62 കോടിയുടെ പുതിയ നിക്ഷേപം ഓഹരികളിൽ നടത്തി.\nപലിശ വിഷയത്തിലാണ് അമേരിക്കയിൽ ഇന്നലെ ടെക്നോളജി കമ്പനികൾക്ക് ഇടിവുണ്ടായത്. ഇന്നു രാവിലെ ഏഷ്യൻ വിപണികൾ വ്യാപാരാരംഭത്തിൽ ദുർബലമായതും അതുകൊണ്ടു തന്നെ.ജപ്പാനിലെ നിക്കെെ പിന്നീട് കൂടുതൽ താണു.\nഎസ്ജിഎക്സ് നിഫ്റ്റി ഉണർവോടെ\nഎസ്ജിഎക്സ് നിഫ്റ്റി ആദ്യ സെഷനിൽ 15,067.50 ലാണു ക്ലാേസ് ചെയ്തത്. ഇന്നു രാവിലെ രണ്ടാമത്തെ സെഷനിൽ 15,096 വരെ കയറി. നിഫ്റ്റിയുടെ ക്ലോസിംഗിനേക്കാൾ ഉയർന്ന നിരക്കാണിത്. ഇന്നു വ്യാപാരം മികച്ച ഉയരത്തിൽ തുടങ്ങുമെന്നാണ് ഇതിലെ സൂചന.\nഇന്നലെ വ്യാപാരത്തിൽ മിക്ക സമയവും നല്ല നേട്ടത്തിലായിരുന്ന ഓഹരികൾ ലാഭമെടുക്കലിനെ തുടർന്ന് നേരിയ നേട്ടം മാത്രമാണു ക്ലോസിംഗിൽ കാണിച്ചത്.\nനിഫ്റ്റി 14,956.2 ലും സെൻസെക്സ് 50,441.07 ലുമാണു ക്ലോസ് ചെയ്തത്. നിഫ്റ്റി 14,900-ന താഴെ വീണാൽ മാത്രമേ വിപണി തിരുത്തലിലേക്കു മാറൂ എന്നാണു സാങ്കേതിക വിശകലനക്കാർ കണക്കുകൂട്ടുന്നത്. 15,100- നു മുകളിലേക്കു നിഫ്റ്റി കയറുമ്പോൾ വിൽപന സമ്മർദവും അവർ പ്രതീക്ഷിക്കുന്നു.\nബാങ്ക് ഓഹരികൾ ഇന്നലെ രാവിലെ കുതിച്ചു കയറിയെങ്കിലും പിന്നീട് ഇടിഞ്ഞു. ബാങ്കുകളുടെ ലാഭക്ഷമതയെ ബാധിക്കാവുന്ന വിധം കിട്ടാക്കട പ്രശ്നം വീണ്ടും ഉയരാമെന്ന ഫിച്ച് റിപ്പോർട്ടും പ്രശ്നമാകും. ടെക്നോളജി ഓഹരികളും ഇന്നു ശ്രദ്ധിക്കേണ്ടവയാണ്.\nഡോളർ നിരക്ക് കൂടുകയാണ്. വിദേശത്തു ഡോളർ സൂചിക 92.5 ലേക്കു നീങ്ങുന്നു. ഇന്നലെ ഡോളർ - രൂപ നിരക്ക് ചാഞ്ചാട്ടങ്ങൾക്കൊടുവിൽ ഡോളറിന് 24 പൈസ നേട്ടത്തിൽ അവസാനിച്ചു. 73.25 രൂപയിലെത്തി ഡോളർ.\nടെക് ഓഹരികൾക്കു തളർച്ച\nയൂറോപ്യൻ ഓഹരികൾ ഇന്നലെ നല്ല നേട്ടമുണ്ടാക്കി. അമേരിക്കയിൽ പ്രസിഡൻ്റ് ബൈഡൻ്റെ ഉത്തേജക പദ്ധതിക്കു സെനറ്റിൻ്റെ അന്തിമ അംഗീകാരമായി. ഇനി ജനപ്രതിനിധി സഭ കൂടി അംഗീകരിക്കണം. ഇതേച്ചൊല്ലിയുള്ള ആവേശം ഓഹരി വിപണിയിൽ കാണപ്പെട്ടു. ഡൗജോൺസ് സൂചിക റിക്കാർഡിനരികിലെത്തി. എന്നാൽ ടെക്നോളജി കമ്പനികളിൽ വിൽപന സമ്മർദം കൂടിയത് നാസ്ഡാക് സൂചികയെ വലിച്ചു താഴ്ത്തി. ഫെബ്രുവരിയിലെ റിക്കാർഡിൽ നിന്ന് 11 ശതമാനം താഴെയാണ് നാസ്ഡാക് ഇപ്പോൾ.\nബ്രെൻ്റ് ഇനം ക്രൂഡ് ഓയിൽ വില ഇന്നലെ 71.91 ഡോളർ വരെ കയറിയിട്ട് താഴോട്ടു പോന്നു. 68.24 ഡോളറിലാണ് ഇന്നു രാവിലെ വ്യാപാരം. സൗദിയിലെ മിസൈൽ ആക്രമണം എണ്ണ ലഭ്യതയെ ബാധിക്കില്ലെന്ന ഉറപ്പാണ് വിപണിയെ ആശ്വസിപ്പിച്ചത്.\nകിട്ടാക്കടങ്ങൾ വീണ്ടും പ്രശ്നമാകും: ഫിച്ച്\nബാങ്കുകൾക്കു ലാഭം വർധിക്കുന്നതായി കാണിക്കുന്ന മൂന്നാം പാദ ഫലങ്ങൾ അതേപടി വിശ്വസിക്കരുത്. ബാങ്കുകളുടെ 'പ്രശ്നകട' വിഷയം തീർന്നിട്ടില്ല. പ്രശ്നം നീട്ടി വച്ചിട്ടേ ഉള്ളൂ. പണലഭ്യത വർധിപ്പിക്കുന്ന നയം റിസർവ് ബാങ്ക് തിരുത്തുമ്പോൾ പ്രശ്നം വീണ്ടും ഉയർന്നു വരും.\nകോവിഡ് മഹാമാരിയെ തുടർന്നു ചെറുകിട-ഇടത്തരം സംരംഭങ്ങൾക്കും വലിയ ആഘാതമുണ്ട്. അസംഘടിത മേഖലയിൽ സംരംഭങ്ങൾ നിർജീവമായി. കുടിശികയായ കടങ്ങൾ എൻപിഎ (നിഷ്ക്രിയ ആസ്തി) ആയി രേഖപ്പെടുത്തരുതെന്ന സുപ്രീം കോടതി വിധിയും ചെറുകിട-ഇടത്തരം സംരംഭങ്ങൾക്കു പ്രത്യേക ഗാരൻ്റിയോടെ വായ്പാ പദ്ധതി അനുവദിച്ച കേന്ദ്രഗവണ്മെൻ്റ് നടപടി യുമാണു പ്രശ്നങ്ങൾ മൂടിവയ്ക്കുന്നത്. ഇവ മാറിക്കഴിയുമ്പോൾ കിട്ടാക്കട പ്രശ്നം വീണ്ടും മുന്നിലെത്തുമെന്നു ഫിച്ച് റേറ്റിംഗ്സ് മുന്നറിയിപ്പ് നൽകി.\nതൊഴിൽ നഷ്ടങ്ങളും സംരംഭങ്ങളുടെ അടച്ചു പൂട്ടലും ചെറുകിട സംരംഭങ്ങളുടെ ഞെരുക്കവും മൂലമുള്ള പ്രശ്നങ്ങൾ ഇപ്പോൾ ബാങ്കുകളുടെ ബാലൻസ് ഷീറ്റിൽ വന്നിട്ടില്ല. അതു പൂർണമായും വരണമെങ്കിൽ റിസർവ് ബാങ്ക് ഉദാരമായ പണലഭ്യതാനയം മാറ്റണം. പണലഭ്യത ചുരുങ്ങുകയും പലിശ കൂടുകയും ചെയ്യുമ്പോൾ കണക്കുകൾ മാറും. കുടിശിക വായ്പകൾ കിട്ടാക്കടങ്ങളായി മാറും. ബാങ്കുകൾ നഷ്ടസാധ്യതയ്ക്കു വലിയ തുകകൾ വകയിരുത്തേണ്ടി വരും. കുറേ പാദങ്ങളിലേക്കു ബാങ്കുകൾ സമ്മർദത്തിലായിരിക്കും: ഫിച്ച് പറയുന്നു.\nജനുവരിയിൽ റിസർവ് ബാങ്ക് കണക്കാക്കിയത് പ്രശ്ന കടങ്ങൾ മൊത്തം വായ്പയുടെ 14.8 ശതമാനം വരെയാകാമെന്നാണ്. പൊതുമേഖലാ ബാങ്കുകളാകും ഏറ്റവും ബുദ്ധിമുട്ട് നേരിടുക. അവയുടെ മൂലധനം സംരക്ഷിച്ചു നിർത്താൻ 550 കോടി ഡോളർ രണ്ടു വർഷം കൊണ്ടു നൽകാനാണു കേന്ദ്രം ഉദ്ദേശിക്കുന്നത്. ഈ തുക മതിയാവില്ലെന്ന് ഫിച്ച് വിലയിരുത്തുന്നു.\nസ്വർണത്തിൻ്റെ താഴ്ച എവിടം വരെ?\nസ്വർണം ഒൻപതു മാസത്തിനിടയിലെ ഏറ്റവും താണ നിലയിലേക്കു നീങ്ങി. ആഗാേളവിപണിയിൽ സ്വർണം ജനുവരിയിലെ 1950 ഡോളറിൽ നിന്ന് 15 ശതമാനം താഴെയെത്തി. കഴിഞ്ഞ വർഷം ഓഗസ്റ്റിലെ 2063 ഡോളറിൽ നിന്ന് 20 ശതമാനം ഇടിവിലാണു വില.\nസ്വർണവിപണി ബുള്ളുകളുടെ കൈയിൽ നിന്ന് കരടികളുടെ വരുതിയിലേക്കു നീങ്ങി എന്നാണു പൊതു നിഗമനം. എസ്പിഡിആർ പോലുള്ള സ്വർണ ഇടിഎഫുകളിൽ നിന്നു വൻ തോതിൽ പണം പിൻവലിക്കപ്പെടുകയാണ്.\nനിക്ഷേപകർ സ്വർണത്തെ കൈവിടുന്നതിനു പ്രത്യേക കാരണമൊന്നും പറയപ്പെടുന്നില്ല. ഔൺസിന് 2300 ഡോളറിലേക്ക് ഇക്കൊല്ലം സ്വർണം കയറുമെന്നാണു ജനുവരി ആദ്യം വിപണി വിലയിരുത്തൽ. അവിടെ നിന്നു ക്രമമായി താഴ്ന്ന സ്വർണ വില ഇന്നലെ 1671 ഡോളറിലെത്തി. ഇന്നു രാവിലെ 1685 ഡോളറിലാണു സ്വർണം. കേരളത്തിൽ സ്വർണ വില താഴുമെന്നാണു സൂചന.\n1605 ഡോളറിലെ താങ്ങ് നഷ്ടപ്പെട്ടാൽ സ്വർണത്തിന് 1400 ഡോളർ വരെ താഴേണ്ടി വരുമെന്നാണ് സാങ്കേതിക വിശകലനക്കാർ പറയുന്നത്.


ഒരിക്കൽ നീതി നിഷേധിക്കപ്പെട്ട ഒരു സമൂഹത്തിൽ നിന്നുമാണ് ജസ്‌റ്റിസ് കെ.ജി.ബാലകൃഷ്ണൻ ഇന്ത്യൻ നീതിപീഠത്തിന്റെ പരമോന്നത പദവിയിലേക്ക് കയറിവരുന്നത്. അരനൂറ്റാണ്ടിന്റെ സ്വാതന്ത്ര്യാനന്തര ജീവിതത്തിൽ, നമ്മുടെ പരമോന്നത സ്ഥാനങ്ങളിലേക്ക് കടന്നുവന്ന ദളിതരായ രണ്ട് പ്രമുഖരും കേരളീയരാണെന്നത് നമ്മെ ഏറെ അഭിമാനിതരാകുന്നു. യശഃശരീരനായ ശ്രീ. കെ.ആർ.നാരായണൻ ഭാരതത്തിന്റെ രാഷ്‌പ്രതിയായതും, ജസ്‌റ്റിസ് കെ.ജി.ബാലകൃഷ്ണൻ സുപ്രീം കോടതി ചീഫ് ജസ്‌റ്റിസാകുന്നതും ഇന്ത്യൻ സ്വാതന്ത്ര്യത്തിനു വേണ്ടി പോരാടിയ മഹാത്മാക്കളുടെ പുണ്യവും കാലം നൽകുന്ന നേരുമാവാതെ തരമില്ല. ഒപ്പം ഈ സ്ഥാനങ്ങളൊക്കെയും കേരളമെന്ന കൊച്ചു പ്രദേശത്തിന്റെ സാമൂഹിക സാംസ്‌കാരിക മേഖലകളിലുളള കൃത്യമായ അടയാളപ്പെടുത്തലാണ് എന്നും പറയാതെ വയ്യ. മറ്റേതെങ്കിലും സംസ്ഥാനത്തിലാണ് ജനിച്ചതെങ്കിൽ ഈ സ്ഥാനങ്ങൾക്കൊന്നും ഒരിക്കലും താൻ പ്രാപ്‌തനാകില്ല എന്ന് ജസ്‌റ്റിസ് കെ.ജി. ബാലകൃഷ്ണൻ തുറന്നു പറഞ്ഞത് വലിയ യാഥാർത്ഥ്യവുമാണ്. ഏറെ ദുരന്തങ്ങളിലൂടെയും ദുരിതങ്ങളിലൂടെയും കടന്നു പോകുമ്പോഴും അറിവിന്റെ, പഠനത്തിന്റെ കൈക്കരുത്തിലാണ് ഇദ്ദേഹം പൊരുതി വിജയിച്ചത്. ഇദ്ദേഹത്തിന്റെ ജീവിതം കീഴാള ജനതയ്‌ക്ക് ഒരു പാഠപുസ്‌തകമാകുന്നത് ഇതുകൊണ്ടാണ്.\nബ്യൂറോക്രസിയും പൊളിറ്റിക്‌സും പരമാവധി മാലിന്യപ്പെട്ട ഒരു രാഷ്‌ട്രത്തിന്റെ ഭാരം ചുമക്കുന്നവരാണ് നാം. കഴിഞ്ഞ കുറച്ചുകാലങ്ങളായി നമ്മുടെ നീതിവ്യവസ്ഥയും പലപ്പോഴും നമുക്ക് തിരിച്ചറിയാൻ കഴിയാത്തവിധം പെരുമാറുന്നുണ്ടെന്നതും ഏറെ വേദനാജനകമാണ്. നീതിയുടെ കാവലാളുകളിൽ പലരുടേയും നിലപാടുകൾ മുൻപ് നിശ്ചയിക്കപ്പെട്ട നാടകങ്ങളാകുന്നു. ബ്യൂറോക്രസിയും പൊളിറ്റിക്‌സും നീതിപീഠവും ഒന്നുചേർന്ന് നേരിന്റെ വഴിയിൽ നിന്നും മാറി സഞ്ചരിച്ചാൽ നഷ്ടമാകുന്നത് ഭാരതമെന്ന മഹാദേശത്തിന്റെ ആത്മാവായിരിക്കും. കറപ്‌ഷൻ നമ്മുടെ ദേശത്തിന്റെ സകലമേഖലകളിലും പടരുന്ന ഒരു കാലത്താണ് ജസ്‌റ്റിസ് കെ.ജി.ബാലകൃഷ്ണൻ നമ്മുടെ നീതിപീഠത്തിന്റെ സമുന്നത പദവിയിലെത്തുന്നത്. വ്യക്തിശുദ്ധിയും നീതിബോധവും ഒരുപാട് കനിഞ്ഞു കിട്ടിയ ജസ്‌റ്റിസ് കെ.ജി.ബാലകൃഷ്ണന്റെ വഴികൾ ഒരിക്കലും തെറ്റുകയില്ലെന്ന് നാം ആത്മാർത്ഥമായി വിശ്വസിക്കുന്നു. വൈക്കത്തിനടുത്ത പൂഴിക്കോൽ എന്ന ചെറുഗ്രാമത്തിൽ നിന്നും വടയാർ ബോയ്‌സ് ഹൈസ്‌കൂളിലേക്ക് ചെരുപ്പിടാതെ നടന്നു താണ്ടി പഠിച്ച ആത്മബലത്തിന്റെ കരുത്ത് ഇന്നും ഇദ്ദേഹത്തിലുണ്ട്. ചീഫ് ജസ്‌റ്റിസ് കസേരയിലെ ഏത് പ്രതിസന്ധിയേയും നേരിടാൻ ഈ ഒരൊറ്റ ആത്മബലം മതി.\nജസ്‌റ്റിസ് കെ.ജി.ബാലകൃഷ്ണന് പുഴ ഡോട്ട് കോമിന്റെ ആശംസകൾ..............


ലക്ഷങ്ങൾ സമ്മാനം ലഭിച്ചിട്ടുണ്ടെന്ന സന്ദേശത്തോടെ ഓൺലൈൻ തട്ടിപ്പ് വീണ്ടും | online cheating fraud money deceit crime news\nലക്ഷങ്ങൾ സമ്മാനം ലഭിച്ചിട്ടുണ്ടെന്ന സന്ദേശത്തോടെ ഓൺലൈൻ തട്ടിപ്പ് വീണ്ടും\n25 ലക്ഷം രൂപ ലഭിച്ചിട്ടുണ്ടെന്ന സന്ദേശവും അമിതാഭ് ബച്ചൻ നിൽക്കുന്ന കോൻ ബനേഗാ ക്രോർപതി എന്ന ചിത്രവും അയച്ചു നൽകും\nഷൊർണൂർ: ലക്ഷങ്ങൾ സമ്മാനം ലഭിച്ചിട്ടുണ്ടെന്ന സന്ദേശത്തോടെയുള്ള തട്ടിപ്പ് വീണ്ടും സജീവമാകുന്നു. മൊബൈലിലെ സ്‌കൈപ്പ് ആപ്ലിക്കേഷൻവഴിയാണ് സന്ദേശം ലഭിക്കുന്നത്. 25 ലക്ഷം രൂപ ലഭിച്ചിട്ടുണ്ടെന്ന സന്ദേശവും അമിതാഭ് ബച്ചൻ നിൽക്കുന്ന കോൻ ബനേഗാ ക്രോർപതി എന്ന ചിത്രവും അയച്ചു നൽകും. അത് കണ്ട് പ്രതികരിക്കുന്നതോടെ വീണ്ടും രഹസ്യകോഡ് അയച്ചുതരികയും മാനേജർ വിളിക്കുമെന്ന സന്ദേശവും ലഭിക്കും. അല്പസമയത്തിനകം മാനേജരെന്ന് പരിചയപ്പെടുത്തി മറ്റൊരാൾ വിളിക്കുകയും ഇയാൾ രഹസ്യനമ്പർ ആവശ്യപ്പെടുകയും ചെയ്യും. ഈ നമ്പർ നൽകുന്നതോടെ ബാങ്ക് അക്കൗണ്ട് നമ്പറും ഫോട്ടോയും ആവശ്യപ്പെടും. പിന്നീട് സമ്മാനം ലഭിച്ചു എന്നറിയിച്ച് വ്യക്തിയുടെ പേരോടെ 25 ലക്ഷം രൂപയുടെ ചെക്ക് അമിതാഭ് ബച്ചൻ നൽകുന്ന രീതിയിലുള്ള ഫോട്ടോ അയയ്ക്കും.\nഫോട്ടോ അയയ്ക്കുന്നതോടെ 25 ലക്ഷം രൂപയുടെ ബാങ്ക് നികുതി അവർ നൽകുന്ന ബാങ്ക് അക്കൗണ്ടിലേക്ക് നൽകാൻ പറയും. ഇത് നൽകിയാൽ തട്ടിപ്പ് പൂർത്തിയാവുകയും സന്ദേശം നൽകുന്നവർ പിന്നീട് ഔട്ട് ഓഫ് കവറേജ് ആവുകയുമാണ് രീതി. ഇത്തരം തട്ടിപ്പുകളാണ് സന്ദേശരൂപത്തിൽ വരുന്നത്. പ്രതികരിക്കാതിരിക്കുന്നവർക്ക് പണം നഷ്ടപ്പെടില്ല. പ്രതികരിച്ചാൽ തുടർച്ചയായി അവർ വിളിക്കുകയും പണം നിക്ഷേപിക്കുന്നതുവരെ പിന്തുടരുകയുമാണ് രീതി. ഇതോടെയാണ് ഇക്കാര്യത്തിൽ ശ്രദ്ധവേണമെന്ന് പോലീസിന്റെ നിർദേശം വന്നത്. ഇത്തരം സന്ദേശങ്ങളിൽപ്പെട്ട് പണം നൽകരുതെന്നാണ് പോലീസിന്റെ നിർദേശം.\nContent Highlights: online cheating


ഹൃദയം നുറുഞ്ഞി ആ അമ്മ പറയുന്നു|women|manorama news|manorama online|viral news|viral post|latest news\nഒരു കുഞ്ഞിനു ജന്മം നൽകുന്നതിനിടെ മറ്റൊരു മകൻ കാൻസർ വാർഡിൽ; ഹൃദയം നുറുങ്ങി ആ അമ്മ പറയുന്നു\nമനോരമ ലേഖകൻ June 03, 2022 03:12 PM IST\nഅമ്മയ്ക്കും അനിയനും ഒപ്പം സാഖിബ്. ചിത്രം∙ ദ് ബ്രെയിൻ ട്യുമർ ചാരിറ്റി\nഒരു കുഞ്ഞു ജനിച്ചപ്പോൾ മറ്റൊരു കുഞ്ഞിനെ മരണത്തിനു വിട്ടു കൊടുക്കേണ്ടി വന്ന അനുഭവം പറയുകയാണ് ഫൗസിയ അഷ്റഫ് എന്ന അമ്മ. മൂന്നാമത്തെ കുഞ്ഞിനു ജന്മം നൽകി 13 ദിവസങ്ങൾക്കകം തന്നെ ഫൗസിയക്ക് അഞ്ചുവയസ്സുകാരനായ മറ്റൊരു മകനെ നഷ്ടമായി. അഞ്ചാമത്തെ ജന്മദിനാഘോഷം കഴിഞ്ഞ് ഏതാനും ആഴ്ചകൾക്കു ശേഷമാണ് അപൂർവമായ ബ്രെയിൻ ട്യൂമറിന്റെ ലക്ഷണങ്ങള് സാഖിബിന് കണ്ടത്. തുടര്‍ന്ന് 2021 ഒക്ടോബർ നാലിന് അവൻ മരണത്തിനു കീഴടങ്ങി.\nമകൻ മരണത്തോട് മല്ലിട്ട് കാൻസർ വാർഡിൽ കഴിയുമ്പോഴാണ് ഫൗസിയ തന്റെ മൂന്നാമത്തെ കുഞ്ഞിന് ജന്മം നൽകിയത്. കുഞ്ഞിനു ജന്മം നൽകുന്നതിനിടെ സാഖിബ് മരണത്തിനു കീഴടങ്ങുമെന്ന് ഫൗസിയ ഭയന്നിരുന്നൂ മകനെ അവസാനമായി കാണാൻ സാധിക്കുമെന്ന് കരുതിയിരുന്നില്ലെന്നും ഫൗസിയ പറയുന്നു.\n‘ഞാൻ കുഞ്ഞിനു ജന്മം നല്‍കുമ്പോൾ അഞ്ചുവയസ്സുള്ള എന്റെ മകൻ ചിൽഡ്രൻ കാൻസർ വാർഡിലായിരുന്നു. അവന്റെ അമ്മ കൂടെയില്ലാതെ അവൻ മരണത്തിനു കീഴടങ്ങുമെന്ന് ഞാൻ ഭയന്നിരുന്നു. കുഞ്ഞിനു ജന്മം നൽകുന്ന സമയത്തെല്ലാം സാഖിബിനെ കുറിച്ചായിരുന്നു ഞാൻ ചിന്തിച്ചത്. ഞാൻ പ്രസവിക്കുന്നതിനിടെ അവൻ മരിക്കരുതെന്ന് ഞാൻ പ്രാർഥിച്ചിരുന്നു. അനിയനെ കാണുമ്പോൾ അവന്റെ വേദന കുറയുമെന്ന് ഞാൻ കരുതി. പ്രസവ ശേഷം എത്രയും പെട്ടെന്ന് കുഞ്ഞിനെയും കൊണ്ട് അവന്റെ അടുത്ത് എത്തണമെന്ന് ഞാൻ കരുതി. ’– ദ് ബ്രെയിൻ ട്യൂമർ ചാരിറ്റിയോട് തന്റെ അനുഭവം പങ്കുവയ്ക്കുകയായിരുന്നു ഫൗസിയ.\nവിട്ടുമാറാത്ത തലവേദന വന്നതോടെയാണ് സാഖിബിനെ ഡോക്ടറെ കാണിച്ചത്. പരിശോധനകൾക്കു ശേഷം ബ്രെയിൻ ട്യൂമറാണെന്ന് സ്ഥിരീകരിക്കുകയായിരുന്നു. ഇത് ഫൗസിയയെയും ഭർത്താവ് മുഹസിൻ മുഹമ്മദിനെയും തകർത്തു. അതിനെക്കാൾ സങ്കടം വരാനിരിക്കുന്ന കുഞ്ഞിനെ കാണാൻ കഴിയാതെ അവൻ മരണത്തിനു കീഴടങ്ങുമോ എന്നായിരുന്നു. എന്നാൽ ഫൗസിയയുടെ നിരന്തരമായ പ്രാർഥനയുടെ ഫലമായി ഇളയ സഹോദരനായ ആതിഫിനെ കാണാനുള്ള ഭാഗ്യം സാഖിബിനുണ്ടായി. ആതിഫ് ജനിച്ച് രണ്ടാഴ്ചയ്ക്കു ശേഷമാണ് സാഖിബ് മരണത്തിനു കീഴടങ്ങിയത്.\n‘തിളങ്ങുന്ന നക്ഷത്രം എന്നാണ് സാഖിബ് എന്ന പേരിന്റെ അർഥം. അവന് ഏറ്റവും യോജിച്ച പേരായിരുന്നു അത്. കാരണം ഞങ്ങളുടെ നക്ഷത്രമായിരുന്നു അവൻ. സെപ്റ്റംബറിൽ കാണാമെന്ന് പറഞ്ഞ് സ്കൂളിലെ അധ്യാപകരോടെല്ലാം യാത്ര പറഞ്ഞ് പോന്നതാണ് അവൻ. പക്ഷേ, ആ തലവേദന എല്ലാം താളം തെറ്റിച്ചു. ബ്രെയിൻ ട്യൂമറാണെന്നു തിരിച്ചറിഞ്ഞപ്പോൾ വൈകി. ട്യൂമറാണെന്നു തിരിച്ചറിഞ്ഞ് രണ്ടു മാസത്തിനകം അവൻ മരിച്ചു.’– ഫൗസിയ പറഞ്ഞു.\nEnglilsh Summary: Mum 'terrified' as she gave birth that son, 5, would die on cancer ward alone\nhttps-www-manoramaonline-com-women-family-corner video-component 10cqipqm9udl2qn05te56doudi


ആത്മാക്കൾ പ്രതികാരദാഹവുമായി പിന്നാലെ വരും; തടയാൻ ഈജിപ്തുകാർ ചെയ്തത്.. | noseless statues | egypt\nആത്മാക്കൾ പ്രതികാരദാഹവുമായി പിന്നാലെ വരും; തടയാൻ ഈജിപ്തുകാർ ചെയ്തത്...\nമനോരമ ലേഖകൻ June 18, 2021 02:32 PM IST\nThe Great Sphinx of Giza - Monumental limestone statue ofareclining sphinx withalion's body andahuman head (believed to represent the face of the Pharaoh Khephren) - Giza - Egypt - 2013 (The Great Sphinx of Giza - Monumental limestone statue o\nഈജിപ്തിലെ പിരമിഡുകളിലും കല്ലറകളിലുമെല്ലാം പര്യവേക്ഷണം നടക്കുന്ന പുരാവസ്തു ഗവേഷകർ വർഷങ്ങളായി ഒരു കാഴ്ചയ്ക്കു മുന്നിൽ അന്തംവിട്ടു നിൽക്കുകയായിരുന്നു. തങ്ങൾ കണ്ടെത്തുന്ന മമ്മികളിൽ മിക്കതിനും മൂക്കില്ല. മമ്മികൾ മാത്രമല്ല, കല്ലറകളിൽ നിന്നു ലഭിക്കുന്ന മിക്ക പ്രതിമകൾക്കും മൂക്കില്ലാത്ത അവസ്ഥ! പല പ്രതിമകൾക്കും ആയിരക്കണക്കിനു വർഷത്തെ പഴക്കമുള്ളതിനാൽ മൂക്ക് ഒടിഞ്ഞു പോയതാകാമെന്നാണു പലരും കരുതിയിരുന്നത്. എന്നാൽ ചില കളിമൺഫലകങ്ങളിലും ചുമരിലും കൊത്തിവച്ചിരിക്കുന്ന പ്രതിമകളുടെ മൂക്ക് കല്ലും മറ്റും ഉപയോഗിച്ച് തല്ലിത്തകർത്തിരിക്കുന്നതും ഗവേഷകര് കണ്ടെത്തി. അതോടെ സംഗതി ആരോ മനഃപൂർവം ചെയ്യുന്നതാണെന്ന് ഉറപ്പായി.\nബ്ലൂക്ക്‌ലിൻ മ്യൂസിയത്തിലെ ക്യൂറേറ്റർ എഡ്വേഡ് ബ്ലെയ്ബെർഗ് ഇതിനെക്കുറിച്ച് വിശദമായി പഠിച്ചു. അങ്ങനെ കണ്ടെത്തിയത് രസകരവും അതേസമയം അൽപം പേടിപ്പിക്കുന്നതുമായ ഒരു സംഗതിയായിരുന്നു. പണ്ടുകാലത്ത് പിരമിഡുകളും മറ്റും കുത്തിത്തുറന്ന് അതിനകത്തെ വിലപിടിച്ച വസ്തുക്കൾ കൊള്ളക്കാർ കടത്തിക്കൊണ്ടു പോകുന്നതു പതിവായിരുന്നു. എന്നാൽ തങ്ങൾക്ക് കാവലായി നിർത്തിയിരിക്കുന്ന പ്രതിമകൾ മോഷ്ടിക്കുന്നതു കണ്ട് ആത്മാക്കളുടെ ശാപം ഉണ്ടാകുമെന്നു പലരും പേടിച്ചിരുന്നുവെന്നതാണു സത്യം. ഈജിപ്തുകാര്‍ക്കാകട്ടെ പ്രതിമകളിൽ ഭയങ്കര വിശ്വാസവുമാണ്. മരിച്ചവരുടെ ആത്മാവ് കുടികൊള്ളുന്ന ‘പാത്ര’മായിട്ടാണ് അവർ പ്രതിമകളെ കണ്ടിരുന്നത്. ദൈവങ്ങളുടെ ആത്മാക്കളും പ്രതിമകളിലുണ്ടെന്ന് അവർ വിശ്വസിച്ചു. അങ്ങനെയാണ് കല്ലറകൾ നിറയെ ഇത്തരം പ്രതിമകൾ നിറഞ്ഞത്.\nഎന്നാൽ ഇതു കടത്താനെത്തിയവർക്ക് തങ്ങളെ പിന്തുടര്‍ന്ന് ആത്മാക്കൾ വരാതിരിക്കാനുള്ള ‘വഴി’ അറിയാമായിരുന്നു. അതാണ് ഈ മുക്കു തകര്‍ക്കൽ. പ്രതിമകളിലെ ഏതെങ്കിലും ഭാഗം തകർത്താൽ അതു പിന്നീട് ഉപയോഗശൂന്യമാകുമെന്നാണു വിശ്വാസം. മൂക്ക് തകർക്കുന്നതോടെ ആത്മാക്കൾക്ക് ‘ശ്വസിക്കാൻ’ സാധിക്കാതെയാകും. അവ ഇല്ലാതാകും. അതോടെ ആരും പിന്നാലെ പ്രതികാരവുമായി വരുമെന്ന പേടിയും വേണ്ട. ഈജിപ്തിലെ കൊള്ളക്കാർക്കിടയിൽ ഇതൊരു വിശ്വാസം പോലെ പടർന്നു പിടിച്ചിരുന്നു. അങ്ങനെയാണ് അവർ ഓരോ പ്രതിമയും തിരഞ്ഞുപിടിച്ചു മൂക്ക് തകർത്തത്. ചുമരുകളില് വരച്ചിട്ടിരിക്കുന്ന ദൈവങ്ങളുടെ ചിത്രങ്ങളിൽ നിന്നു പോലും മൂക്ക് മായ്ച്ചു കളഞ്ഞ നിലയിൽ കണ്ടെത്തിയിട്ടുണ്ട്. ഇതിനു പിന്നിൽ മതപരവും രാഷ്ട്രീയപരവുമായ മറ്റു കാരണങ്ങൾ ഉണ്ടാകാമെന്നും ബ്ലെയ്ബെർഗ് പറയുന്നു.\nഎന്തായാലും ഈജിപ്തിൽ നിന്നു ലഭിച്ച മൂക്കില്ലാ പ്രതിമകളുടെ ഒരു പ്രദർശനം നടത്താനൊരുങ്ങുകയാണ് ഇദ്ദേഹം. ബിസി 1478 മുതൽ 1458 വരെ ഈജിപ്ത് ഭരിച്ചിരുന്ന ഫറവോ ഹാഷെപ്സുതിന്റെയും 1353 മുതൽ 1336 വരെ ഭരിച്ചിരുന്ന ആഖിനാതന്റെയും കാലത്തെ പ്രതിമകളുടെ പ്രദർശനമാണ് ബ്ലെയ്ബെർഗ് സംഘടിപ്പിക്കുന്നത്. ഇവയുടെ അവതരണത്തിനു മുന്നോടിയായി നടത്തിയ ഗവേഷണത്തിലാണ് ആത്മാക്കളുടെ ശക്തി ഇല്ലാതാക്കാനുള്ള ഈ പ്രാചീന ‘മൂക്കു തകർക്കൽ’ തന്ത്രം പിടികിട്ടിയതും.\nSummary : Noseless statues in Egypt


സംസ്ഥാനത്ത് ലോക്ക്ഡൗണ് നിയന്ത്രണങ്ങളില് മാറ്റം; ടിപിആര് 15ന് മുകളില് ട്രിപ്പിള് ലോക്ക്ഡൗണ് - Samakalika Malayalam\nBy സമകാലിക മലയാളം ഡെസ്‌ക് | Published: 06th July 2021 05:05 PM |\nLast Updated: 06th July 2021 05:21 PM | A+A A- |\nതിരുവനന്തപുരം: രോഗ സ്ഥിരീകരണനിരക്ക് കൂടിയ പ്രദേശങ്ങളില് നിയന്ത്രണങ്ങള് കടുപ്പിച്ചും കുറഞ്ഞ സ്ഥലങ്ങളില് കൂടുതല് ഇളവുകള് അനുവദിച്ചും സംസ്ഥാനത്തെ ലോക്ക്ഡൗണ് ചട്ടങ്ങളില് മാറ്റം വരുത്തി. ടിപിആര് പതിനഞ്ചിന് മുകളിലുള്ള പ്രദേശങ്ങളില് ട്രിപ്പിള് ലോക്ക്ഡൗണിന് സമാനമായ നിയന്ത്രണങ്ങള് ഏര്‍പ്പെടുത്തും. അഞ്ചില് കുറഞ്ഞ സ്ഥലങ്ങളില് കൂടുതല് ഇളവുകള് അനുവദിക്കാനും മുഖ്യമന്ത്രിയുടെ അധ്യക്ഷതയില് ചേര്‍ന്ന അവലോകനയോഗത്തില് തീരുമാനമായി.\nടിപിആര് അടിസ്ഥാനമാക്കിയുള്ള നിയന്ത്രണങ്ങള് പൂര്‍ണമായി പുനഃക്രമീകരിച്ചു. ടിപിആര് അഞ്ചില് താഴെയുള്ള എ വിഭാഗം സ്ഥലങ്ങളിലാണ് ഇനി മുതല് സാധാരണനിലയിലുള്ള പ്രവര്‍ത്തനം. നേരത്തെ ഇത് ആറായിരുന്നു. അഞ്ചുമുതല് പത്തുവരെ സെമിലോക്ക്ഡൗണ് നിയന്ത്രണങ്ങളായിരിക്കും. ബി വിഭാഗത്തില് ഉള്‍പ്പെടുന്ന പ്രദേശങ്ങളാണ് ഇതിന്റെ പരിധിയില് വരിക. പത്തുമുതല് പതിനഞ്ച് വരെ ലോക്ക്ഡൗണ്. നേരത്തെ ഇത് യഥാക്രമം ആറുമുതല് 12 വരെയും 12 മുതല് 18 വരെയുമായിരുന്നു. നേരത്തെ ടിപിആര് 18ന് മുകളിലുള്ള ഡി വിഭാഗം പ്രദേശങ്ങളിലാണ് ട്രിപ്പിള് ലോക്ക്ഡൗണ് ഏര്‍പ്പെടുത്തിയിരുന്നത്. ഇത് 15ന് മുകളിലാക്കി. ജൂലൈ എഴ് ബുധനാഴ്ച മുതല് ഇതിനെ അടിസ്ഥാനപ്പെടുത്തിയായിരിക്കും നിയന്ത്രണം.\nഎ, ബി വിഭാഗത്തില് ഉള്‍പ്പെടുന്ന പ്രദേശങ്ങളിലെ സര്‍ക്കാര് ഓഫീസുകള് മുഴുവന് ജീവനക്കാരെയും സിയിലെ സര്‍ക്കാര് ഓഫീസുകള് 50 ശതമാനം ജീവനക്കാരെയും ഉള്‍ക്കൊള്ളിച്ച് പ്രവര്‍ത്തിക്കും. ടിപിആര് അഞ്ചില് താഴെയുള്ള പ്രദേശങ്ങളാണ് എ വിഭാഗം.\nഎ വിഭാഗത്തില് 82, ബിയില് 415, സിയില് 362, ഡി യില് 175 എന്നിങ്ങനെയാണ് ടിപിആറിന്റെ അടിസ്ഥാനത്തില് തദ്ദേശ സ്വയംഭരണ സ്ഥാപനങ്ങളെ തരംതിരിച്ചത്.\nഎ, ബി എന്നീ വിഭാഗങ്ങളില് ഉള്‍പ്പെടുന്ന പ്രദേശങ്ങളില് റെസ്റ്റോറന്റുകള്, ഹോട്ടലുകള് എന്നിവയ്ക്ക് ഹോം ഡെലിവറി, ടേക്ക് എവേ സംവിധാനത്തില് രാത്രി 9.30 വരെ പ്രവര്‍ത്തിക്കാം. അടുത്ത ശാരീരിക സമ്പര്‍ക്കമില്ലാത്ത ഇന്‍ഡോര് ഗെയ്മുകള്‍ക്കും, ജിമ്മുകള്‍ക്കും എ സി ഒഴിവാക്കി പ്രവര്‍ത്തിക്കാവുന്നതാണ്. വായു സഞ്ചാരമുള്ള ഹാളോ തുറന്ന പ്രദേശമോ ആയിരിക്കണം ഇതിനായി തെരഞ്ഞെടുക്കേണ്ടത്. ഒരേ സമയം 20പേരില് കുടുതല് അനുവദിക്കുന്നതല്ല.\nകേന്ദ്ര ആരോഗ്യ മന്ത്രാലയത്തിന്റെ സ്റ്റാന്‍ഡേര്‍ഡ് ഓപ്പറേറ്റിംഗ് നടപടിക്രമവും ടൂറിസം മന്ത്രാലത്തിന്റെ മാര്‍ഗനിര്‍ദ്ദേശങ്ങളും അനുസരിച്ച് വിനോദ സഞ്ചാര മേഖലകളിലെ താമസ സൗകര്യങ്ങള് തുറന്നു പ്രവര്‍ത്തിക്കാം. വാക്‌സിന് എടുത്തവര്‍ക്കും ആര് ടി പി സി ആര് നെഗറ്റീവ് സര്‍ട്ടിഫിക്കറ്റുമായി വരുന്നവര്‍ക്കുമായിരിക്കും പ്രവേശനം.\nകോവിഡ് വ്യാപനത്തിന്റെ തോത് കുറഞ്ഞാല് മാത്രമെ മറ്റ് ഇളവുകളെ കുറിച്ച് ആലോചിക്കു. ആള്‍ക്കൂട്ടം ഒരു കാരണവശാലും അനുവദിക്കില്ല.\nഎല്ലാവിഭാഗം പ്രദേശങ്ങളിലും ടെസ്റ്റിന്റെ എണ്ണം വര്‍ധിപ്പിക്കാന് നിര്‍ദ്ദേശം നല്‍കി. കാസര്‍കോട്ടേ ആദിവാസി മേഖലയിലെ രോഗവ്യാപനം നിയന്ത്രിക്കാന് പ്രത്യേക ഇടപെടലിന് നിര്‍ദ്ദേശിച്ചു.\nതാല്‍ക്കാലിക ജീവനക്കാരെ ഈ ഘട്ടത്തില് പിരിച്ചു വിടാന് പാടില്ല എന്ന നിര്‍ദ്ദേശം എല്ലാവരും കര്‍ശനമായി പാലിക്കണം. പ്രവാസികള്‍ക്കുള്ള വാക്‌സിനേഷന് സര്‍ട്ടിഫിക്കറ്റില് കേന്ദ്രസര്‍ക്കാരിന്റെ മുദ്രയും ബാച്ച് നമ്പറും പതിപ്പിക്കുന്നത് ഉറപ്പാക്കാനുള്ള സംവിധാനം ഏര്‍പ്പെടുത്തും.\nമെഡിക്കല് കോളേജുകള് തുറന്നിട്ടുണ്ട് അവിടങ്ങളിലെ ഭക്ഷണ ശാലകളടക്കം കോവിഡ് മാനദണ്ഡങ്ങള് പാലിക്കുന്നത് ഉറപ്പു വരുത്താന് മെഡിക്കല് വിദ്യാഭ്യാസ വകുപ്പ് ഇടപ്പെട്ട് പരിശോധന സംവിധാനം ഉറപ്പാക്കാനും യോഗത്തില് മുഖ്യമന്ത്രി നിര്‍ദേശിച്ചു.\nലോക്ക്ഡൗണ് COVID CASES IN KERALA COVID UPDATES IN KERALA lockdown concession in kerala covid transmission in kerala vaccination in kerala covid 19 രോഗ സ്ഥിരീകരണനിരക്ക് tpr in kerala നിയന്ത്രണങ്ങള്


മുഹമ്മദ് നിഷാമിന്റെ ജാമ്യാപേക്ഷ സുപ്രീംകോടതി തള്ളി – Chandrika Daily\nBy web desk 1 Thursday September 24, 2020 17:12 pm\nതൃശൂര് ശോഭാ സിറ്റിയിലെ സെക്യൂരിറ്റി ജീവനക്കാരന് ചന്ദ്രബോസിനെ മദ്യപിച്ച് കാറിടിച്ചു കൊന്ന കേസിലാണ് സുപ്രീംകോടതി ജാമ്യം തള്ളിയത്\nതൃശൂര്: സെക്യൂരിറ്റി ജീവനക്കാരനെ കാറിടിച്ചു കൊലപ്പെടുത്തിയ കേസില് തടവില് കഴിയുന്ന മുഹമ്മദ് നിഷാമിന്റെ ജാമ്യാപേക്ഷ സുപ്രീംകോടതി തള്ളി. തൃശൂര് ശോഭാ സിറ്റിയിലെ സെക്യൂരിറ്റി ജീവനക്കാരന് ചന്ദ്രബോസിനെ മദ്യപിച്ച് കാറിടിച്ചു കൊന്ന കേസിലാണ് സുപ്രീംകോടതി ജാമ്യം തള്ളിയത്.\nജീവപര്യന്തം കഠിനതടവ് ശിക്ഷയാണ് മുഹമ്മദ് നിഷാം അനുഭവിക്കുന്നത്. ആരോഗ്യ പ്രശ്‌നങ്ങള് ചൂണ്ടിക്കാട്ടിയായിരുന്നു ജാമ്യാപേക്ഷ. സ്വകാര്യ ആശുപത്രിയില് ചികിത്സ തേടണമെന്ന ആവശ്യവും കോടതി നിരസിച്ചു.\nജസ്റ്റിസ് യു യു ലളിത് അധ്യക്ഷനായ ബെഞ്ചാണ് വാദം കേട്ടത്. കഴിഞ്ഞ ഓഗസ്റ്റ് പതിനൊന്നിന് ഹൈക്കോടതി ഇടക്കാല ജാമ്യം അനുവദിച്ചിരുന്നു. ജാമ്യകാലാവധി രണ്ടുതവണ നീട്ടുകയും ചെയ്തു. എന്നാല്, മൂന്നാമതും ജാമ്യം നീട്ടണമെന്ന മുഹമ്മദ് നിഷാമിന്റെ ആവശ്യം ഹൈക്കോടതി തള്ളി. തുടര്‍ന്ന് സെപ്റ്റംബര് 15ന് പൂജപ്പുര സെന്‍ട്രല് ജയിലില് ഹാജരാകുകയും ചെയ്തു. ജാമ്യം നിഷേധിച്ച ഹൈക്കോടതി ഉത്തരവിനെതിരെയാണ് നിഷാം സുപ്രീംകോടതിയെ സമീപിച്ചത്.\nCategories: kerala, News Tags: anticipatory bail, muhammed nisham case


Motorola Moto G5S ‘Midnight Blue’ edition launched in India - Malayalam Gizbot\n12 hrs ago ട്വിറ്ററിൽ എഡിറ്റ് ഓപ്ഷൻ കൊണ്ടുവരില്ലെന്ന് തീർത്ത് പറഞ്ഞ് സിഇഒ\n14 hrs ago ഫ്ലിപ്പ്കാർട്ടിൽ സ്മാർട്ട്ഫോൺ ഡിസ്കൗണ്ട്: റിയൽ‌മി5പ്രോ, റിയൽ‌മി 3i, റിയൽ‌മി എക്സ് എന്നിവ വൻവിലകുറവ\n14 hrs ago ആമസോൺ ഗ്രേറ്റ് ഇന്ത്യൻ സെയിൽ: ഡീലുകൾ, കിഴിവുകൾ പ്രഖ്യാപിച്ചു\n15 hrs ago പ്ലേ സ്റ്റോറിൽ നിന്ന് നീക്കം ചെയ്ത ഈ 17 ആപ്പുകൾ ഫോണിലുണ്ടെങ്കിൽ സൂക്ഷിക്കുക\n| Published: Monday, October 16, 2017, 9:08 [IST]\nമോട്ടോറോള തങ്ങളളുടെ പുതിയ വേരിയന്റ് സ്മാര്‍ട്ട്‌ഫോണ് ഇന്ത്യയില് അവതരിപ്പിച്ചു. മോട്ടോ ജി5എസ് എന്ന ഈ ഫോണ് 'മിഡ്‌നൈറ്റ് ബ്ലൂ' നിറത്തിലാണ് എത്തിയിരിക്കുന്നത്. അതായത് ഫോണിന്റെ പിന് ഭാഗം കറുപ്പും പുറകില് ഇളം നീല നിറവുമാണ്.\nമോട്ടോ ജി5എസ് ന്റെ ഈ പുതിയ വേരിയന്റിന് മോട്ടോ ജി5എസുമായി ഏകദേശം സാമ്യമുണ്ട്. ട്വിറ്റര് വഴിയാണ് ഈ പുതിയ വേരിയന്റ് കമ്പനി അവതരിപ്പിച്ചത്. മോട്ടോറോള മോട്ടോ ജി5എസിന്റെ മിഡ്‌നൈറ്റ് ബ്ലൂ നിറത്തിന് 14,999 രൂപയും എന്നാല് മറ്റു വേരിയന്റുകള്‍ക്ക് 12,999 രൂപയുമാണ്. ഇഎംഐയിലൂടെ മോട്ടോറോളയുടെ ഈ ഫോണുകള് വാങ്ങാം.\nമോട്ടോറോള ജി5എസ് ന്റെ സവിശേഷതകള്\nമോട്ടോ ജി5എസ്‌ന് 5.2 ഇഞ്ച് ഫുള് എച്ച്ഡി ഡിസ്‌പ്ലേയാണ്. ഒക്ടാകോര് 1.4GHz ക്വല്‍കോം സ്‌നാപ്ഡ്രാഗണ് 430 പ്രോസസര്, 3ജിബി റാം, 32ജിബി ഇന്റേര്‍ണല് സ്‌റ്റോറേജ് എന്നിവ സ്‌റ്റോറേജില് ഉള്‍പ്പെടുന്നു. മൈക്രോ എസ്ഡി കാര്‍ഡ് ഉപയോഗിച്ച് ഈ ഫോണിന്റെ ഇന്റേര്‍ണല് മെമ്മറി 128ജിബി വരെ കൂട്ടാം.\nക്യാമറ സവിശേഷതയെ കുറിച്ചു പറയുകയാണെങ്കില് 16എംപി PDFA പിന് ക്യാമറ, എല്‍ഇഡി ഫ്‌ളാഷോടു കൂടിയ 5എംപി സെല്‍ഫി എന്നിവയാണ് ഈ ഫോണില്. ടര്‍ബോ ചാര്‍ജ്ജ് സവിശേഷതയുളള 3000എംഎഎച്ച് ബാറ്ററിയാണ് മോട്ടോ ജി5എസ്ല് ഉള്‍പ്പെടുത്തിയിരിക്കുന്നത്.\nഈ ഫോണിന്റെ മറ്റൊരു രസകമായ സവിശേഷതയാണ് വെളളം പ്രതിരോധിക്കാനായി നാനോ കോട്ടിങ്ങും നല്‍കിയിരിക്കുന്നു എന്നുളളത്. ഡ്യുവല് എല്‍ഇഡി ഫ്‌ളാഷോടു കൂടിയ ഈ ഫോണിന് ആന്‍ഡ്രോയിഡ് 7.1 ന്യുഗട്ട് ഓപ്പറേറ്റിങ്ങ് സിസ്റ്റമാണ്. ഫിങ്കര്‍പ്രിന്റ് സെന്‍സര് ഫോണിന്റെ ഹോം ബട്ടണില് തന്നെ ഉള്‍പ്പെടുത്തിയിട്ടുണ്ട്.\n4ജി വോള്‍ട്ട്, വൈഫൈ, ബ്ലൂട്ടൂത്ത് 4.2, 3000എംഎഎച്ച് ബാറ്ററി എന്നിവ മറ്റു സവിശേഷതകളാണ്.\nMotorola is bringing the new 'Midnight Blue' Moto G5S colour variant to India.\nStory first published: Monday, October 16, 2017, 9:08 [IST]


| പുനര്‍ജനി തേടുന്ന ചരിത്രസത്യങ്ങള് | Mangalam\nThursday, October 18, 2018 Last Updated 45 Min 18 Sec ago English Edition\nSunday 29 Oct 2017 01.35 AM\nപുനര്‍ജനി തേടുന്ന ചരിത്രസത്യങ്ങള്\nമലയാള സിനിമയുടെ അണിയറ പ്രവര്‍ത്തകര് ഇപ്പോള് വീരത്വം നിറഞ്ഞ ചരിത്ര ഗാഥകള്‍ക്കും ദുരൂഹത ബാക്കിവച്ച സംഭവങ്ങള്‍ക്കും കഥയെ വെല്ലുന്ന ജീവിതം ജീവിച്ചുതീര്‍ത്ത് മണ്‍മറഞ്ഞുപോയ വ്യക്‌തിത്വങ്ങള്‍ക്കും വായനക്കാര് നെഞ്ചോടു ചേര്‍ത്ത പുസ്‌തകങ്ങള്‍ക്കും ചലച്ചിത്രഭാഷ്യം നല്‍കാനുള്ള നെട്ടോട്ടത്തിലാണ്. ഇത്തരം സിനിമകളുടെ പ്രോജക്‌റ്റുകള് അനവധിയാണ് ആഴ്‌ച്ചകള്‍തോറും പ്രഖ്യാപിക്കപ്പെടുന്നത്. ഇതില് ആയിരം കോടിയുടെ വരെ പദ്ധതികളുണ്ട്.\nമള്‍ട്ടിപ്ലെക്‌സുകള് അനവധി കൊച്ചുകേരളത്തില് ഉദയം ചെയ്‌തതും ഗള്‍ഫ് അടക്കമുള്ള വിദേശരാജ്യങ്ങളില് പ്രദര്‍ശന സൗകര്യങ്ങള് ലഭിച്ചതും ബഹുഭാഷ റീമേക്ക് സാധ്യതകളും ഉയര്‍ന്ന സാറ്റലൈറ്റ് റൈറ്റുമെല്ലാം എത്ര പണം സിനിമയ്‌ക്കായി മുടക്കിയാലും അത് തിരിച്ചുപിടിക്കാന് കഴിയുന്ന ഒരു സ്‌ഥിതിവിശേഷം നിലവില് മലയാളത്തില് സംജാതമാക്കിയിട്ടുണ്ട്. ബാഹുബലിയുടെയും പുലിമുരുകന്റെയുയെല്ലാം ബോക്‌സോഫീസ് കണക്കുകളാണ് വമ്പന് പ്രോജക്‌ടുകള്‍ക്ക് പിന്നാലെ പോകാന് അണിയറ പ്രവര്‍ത്തകരെ പ്രേരിപ്പിക്കുന്നത്.\nആയിരംകോടിയുടെ നിര്‍മാണ ചെലവുള്ള മഹാഭാരതത്തില് മോഹന്‍ലാല് ഭീമനാകുന്ന വാര്‍ത്ത വന്നതോടെയാണ് ചരിത്ര-ഇതിഹാസ സിനിമകളുടെ കുത്തൊഴുക്ക് തുടങ്ങിയത്. ഈ വിഭാഗത്തില് കൂടുതല് സിനിമകളും പറഞ്ഞുകേള്‍ക്കുന്നത് മമ്മൂട്ടിയുടെ പേരിലാണ്. ഒടുവിലായി പ്രഖ്യാപിക്കപ്പെട്ടത് സജീവ് പിള്ള സംവിധാനം ചെയ്ുന്നയ മാമാങ്കമാണ്. ചിത്രത്തില് മമ്മൂട്ടി ചാവേറായാണ് വേഷമിടുന്നത്. പതിനേഴാം നൂറ്റാണ്ടില് ഭാരതപ്പുഴയുടെ തീരത്ത് ചോരയാല് എഴുതിയ പോരാട്ടകാലമാണ് പുനര്‍ജനിക്കുന്നത്. മമ്മൂട്ടിയുടെ പേരിലുള്ള മറ്റ് പ്രോജക്‌റ്റുകള് കുഞ്ഞാലി മരയ്‌ക്കാറും പയ്യമ്പിള്ളിചന്തുവുമാണ്. കുഞ്ഞാലി മരയ്‌ക്കാര് ശങ്കര് രാമകൃഷ്‌ണനും പയ്യമ്പിള്ളി ചന്തു രഞ്‌ജിത്തിന്റെ തിരക്കഥയില് ഹരിഹാരനും സംവിധാനം ചെയ്യുമെന്നാണ് കേള്‍ക്കുന്നത്. എന്നാല് ഈ കാര്യത്തില് പൂര്‍ണമായ വ്യക്‌തത ഇതുവരെ വന്നിട്ടില്ല.\nസംവിധായകന് വിജി തമ്പി, രണ്‍ജി പണിക്കരുടെ സംവിധാനത്തിലൊരുക്കുന്ന വേലുത്തമ്പി ദളവയില് പൃഥ്വിരാജാണ് നായകനാകുന്നത്. ഇതിന്റെ ചര്‍ച്ചകളും പുരോഗമിക്കുന്നു. മധ്യതിരുവിതാംകൂറില് ജീവിച്ച നന്മയുള്ള കള്ളന് കായംകുളം കൊച്ചുണ്ണിയാകുന്നത് നിവിന് പോളിയാണ്. റോഷന് ആന്‍ഡ്രൂസ് സംവിധാനം ചെയ്യുന്ന സിനിമയ്‌ക്ക് ബോബി-സഞ്‌ജയ് ടീമാണ് തിരക്കഥ ഒരുക്കുന്നത്. ഗോകുലം ഗോപാലനാണ് സിനിമ നിര്‍മ്മിക്കുന്നത്. ഇനിയും ഇത്തരം സിനിമകള് അനവധി പ്രഖ്യാപിക്കപ്പെടാനുള്ള സാധ്യതകളും ബാക്കിയാണ്. എന്നാല് മമ്മൂട്ടിയെ നായകനാക്കി മധുപാലും, പൃഥ്വിരാജിനെ നായകനാക്കി ആര്.എസ്. വിമലും സംവിധാനം ചെയ്യാനിരുന്ന കര്‍ണ്ണന്റെ കാര്യം ഇപ്പോള് എല്ലാവരും മറന്നമട്ടാണ്.\nദുരൂഹതയ്‌ക്ക് ഉത്തരം തേടി\nകേരളത്തിന്റെ സ്വന്തം കപ്പലായിരുന്ന എം. വി കൈരളിയുടെ അപകടത്തെ മുന്‍നിര്‍ത്തി ചിത്രമൊരുക്കുന്നത് യുവ ക്യാമറമാന് ജോമോന്. ടി ജോണാണ്. ജോമോന്റെ ആദ്യ സംവിധാന സംരംഭമാണിത്. 1979 ല് 49 യാത്രക്കാരുമായി കടലില് അപ്രത്യക്ഷമായ കഥ വെള്ളിത്തിരയിലെത്തുമ്പോള് നായകനാകുന്നത് നിവിന് പോളിയാണ്. സിദ്ധാര്‍ത്ഥ് ശിവ തിരക്കഥ ഒരുക്കുന്ന ചിത്രത്തിന് കൈരളി എന്നു തന്നെയാണ് പേരിട്ടിരിക്കുന്നത്.\nകേരള പോലീസിന്റെ ചരിത്രത്തില് തന്നെ ഇന്നും നാണക്കേടുണ്ടാക്കുന്ന കേസാണ് ഫിലിം ഓപ്പറേറ്റര് ചാക്കോ വധക്കേസ്. ആ കേസിലെ പ്രതിയും പിടികിട്ടാപുള്ളിയുമായ സുകുമാര കുറുപ്പിന്റെ ജീവിതവും സിനിമയാവുകയാണ്. ദുല്‍ഖറാണ് സുകുമാര കുറുപ്പായി എത്തുന്നത്. ദുല്‍ഖറിന്റെ ആദ്യ ചിത്രമായ സെക്കന്റ് ഷോയുടെ സംവിധായകനായ ശ്രീനാഥ് രാജേന്ദ്രനാണ് ചിത്രം സംവിധാനം ചെയ്യുന്നത്.\nസ്വയം വിമാനം നിര്‍മ്മിച്ച് പറപ്പിച്ച ഭിന്നശേഷിക്കാരനായ തൊടുപുഴക്കാരന് സജി തോമസായി പൃഥ്വിരാജ് അഭിനയിക്കുന്ന ചിത്രമാണ് വിമാനം. ചിത്രം സംവിധാനം ചെയ്യുന്നത് പ്രദീപ് എം. നായരാണ്. വൈകല്യങ്ങള് മറികടന്ന് ജീവിതവിജയം സ്വന്തമാക്കിയ സജിയുടെ ത്രസിപ്പിക്കുന്ന ജീവിതം പറയുന്ന സിനിമയ്‌ക്കായി ഒരു ചെറുവിമാനം അണിയറയില് ഒരുങ്ങിക്കൊണ്ടിരിക്കുകയാണ്.\nപ്രമുഖ സംവിധായകന് സോഹന് റോയി സംവിധാനം ചെയ്യുന്ന ബ്രഹ്‌മാണ്ഡ ചിത്രം ബേര്‍ണിങ് വെല്‍സ് കുവൈറ്റ് യുദ്ധത്തെ അടിസ്‌ഥാനമാക്കിയാണ് ഒരുക്കുന്നത്. ഐ.വി. ശശിയുമായി ചേര്‍ന്ന് സിനിമ സംവിധാനം ചെയ്യാനായിരുന്നു ഉദ്ദേശ്യം. മൂന്നു വര്‍ഷം മുന്‍പേ ചിത്രത്തിനു വേണ്ടിയുള്ള തയാറെടുപ്പുകള് ആരംഭിച്ച് തിരക്കഥ അവസാന ഘട്ടത്തിലായപ്പോഴാണ് ഐ.വി. ശശി അന്തരിക്കുന്നത്.\nനടകാചാര്യന് എന്.എന്. പിള്ളയുടെ ജീവിതം സിനിമയാകുമ്പോള് ചിത്രത്തില് നിവിന് പോളിയാണ് എന്. എന്. പിള്ളയായി എത്തുന്നത്. രാജീവ് രവിയാണ് ചിത്രം സംവിധാനം ചെയ്യുന്നത്. നിവിനും രാജീവ് രവിയും ആദ്യമായി ഒന്നിക്കുന്ന ചിത്രമാണിത്. ഇയ്യോബിന്റെ പുസ്‌തകം എന്ന സിനിമയുടെ രചന നിര്‍വഹിച്ച ഗോപന് ചിദംബരമാണ് സിനിമയുടെ തിരക്കഥയൊരുക്കുന്നത്. മലയാളിയുടെ ഹൃദയങ്ങള് കീഴടക്കാന് ചാലക്കുടിക്കാരന് കലാഭവന് മണിയുടെ ജീവിതം പറയുന്ന സിനിമ ഒരുക്കുന്നത് സംവിധായകന് വിനയനാണ്. പരിമിത സാഹചര്യങ്ങളില് വളര്‍ന്ന് തെന്നിന്ത്യന് സിനിമ കീഴടക്കിയ മണിയുടെ വിജയഗാഥയാണ് സിനിമയ്‌ക്കാധാരം. ചാലക്കുടിക്കാരന് ചങ്ങാതി എന്നാണ് സിനിമയുടെ പേര്. പുതുമുഖ താരമായിരിക്കും സിനിമയില് കലാഭവന് മണിയായി വേഷമിടുക.\nമലയാളത്തിന്റെ പ്രിയപ്പെട്ട കഥാകാരി മാധവിക്കുട്ടിയായി നടി മഞ്‌ജു വാര്യര് വെള്ളിത്തിരയിലെത്തുന്ന സിനിമയാണ് 'ആമി'. ഷൂട്ടിങ് പൂര്‍ത്തിയായ ചിത്രം ഈ വര്‍ഷം തന്നെ തിയറ്ററുകളിലെത്തും. കമലാണ് സംവിധായകന്.\nമുന് ഇന്ത്യന് ഫുട്‌ബോള് ടീം ക്യാപ്‌റ്റനും പ്രതിരോധനിരയിലെ ഉരുക്കുമനുഷ്യനുമായിരുന്ന വി.പി സത്യന്റെ ജീവിത കഥ സിനിമയാകുമ്പോള് ജയസൂര്യയാണ് സത്യനായി കാമറയ്‌ക്ക് മുന്നിലെത്തുന്നത് 2006ല് ചെന്നൈയില് ട്രയിനിനു മുന്നില്‍ച്ചാടി ആത്മഹത്യ ചെയ്‌ത സത്യന്റെ ജീവിതത്തിലൂടെ ഇന്ത്യന് ഫുട്‌ബോളിന്റെ അവസ്‌ഥയും അനാവരണം ചെയ്യുന്നു. പ്രജേഷ് സെന്നാണ് സംവിധായകന്.\nതസ്‌കരന് മണിയന്‍പിള്ളയുടെ ആത്മകഥ സിനിമയാകുമ്പോള് ചിത്രത്തില് ബിജു മേനോനാണ് നായകനായി എത്തുന്നത്. കൊല്ലത്തെ പ്രമുഖ കള്ളനായിരുന്ന തസ്‌കരന് മണിയന്‍പിള്ളയുടെ സിനിമകഥയെ വെല്ലുന്ന ജീവിതം മലയാളിക്ക് പരിചയപ്പെടുത്തിയത് പത്രപ്രവര്‍ത്തകനും എഴുത്തുകാരനുമായ ജി.ആര്. ഇന്ദുഗോപനാണ്. തൊണ്ടിമുതലും ദൃക്‌സാക്ഷിയുടെയും വിജയത്തിനുശേഷം നിര്‍മ്മാതാവ് സന്ദീപ് സേനനാണ് സിനിമയ്‌ക്ക് മുതല്‍മുടക്കുന്നത്.\nകേരളത്തിന്റെ നവോത്ഥാനകവി കുമാരനാശാന്റെ ജീവിതത്തെ ആസ്‌പദമാക്കി ഒരുങ്ങുന്ന സിനിമ ഷോര്‍ട്ട് ഫിലിമുകളിലൂടെ ശ്രദ്ധേയനായ വിഷ്‌ണൂബുദ്ധനാണ് സംവിധാനം ചെയ്യുന്നത്. താരനിര്‍ണയം പൂര്‍ത്തിയായി വരുന്നു. സംഗീത സാന്ദ്രമായ ഈ സിനിമയില് മലയാളം തമിഴ് സിനിമകളിലെ പ്രശസ്‌ത താരങ്ങളും അഭിനയിക്കും.\nസിനിമയുടെ വാതില് തുറന്ന് പുസ്‌തകങ്ങള്\nമലയാള നോവല് സാഹിത്യത്തിലെ ക്ലാസിക്കായ തകഴിയുടെ 'കയര്' പ്രമേയമാക്കി സിനിമ ഒരുക്കാനുള്ള തയ്യാറെടുപ്പിലാണ് സംവിധായകന് ജയരാജ് . നവരസ പരമ്പരയിലെ ആറാം ചിത്രമെന്ന നിലയിലാണ് 'ഭയാനകം' എന്നുപേരിട്ട ചിത്രത്തിന്റെ നിര്‍മാണ പ്രവര്‍ത്തനങ്ങള് മുന്നോട്ടു നീങ്ങുന്നത്. വിവിധ തലമുറകളുടെ കഥ പറയുന്ന നോവലിലെ കഥാപാത്രങ്ങളില് ഒന്നായ പോസ്‌റ്റുമാനാണ് ചിത്രത്തിലെ നായകന്. രണ്‍ജി പണിക്കര് പോസ്‌റ്റുമാനായി എത്തുന്നു. ജയരാജ് തന്നെയാണ് തിരക്കഥയും സംഭാഷണവും രചിക്കുന്നത്.\nബെന്ന്യാമിന്റെ പ്രശസ്‌തമായ നോവല് ആടുജീവിതം സിനിമയാകുമ്പോള് നായകനായ നജീബാകുന്നത് പൃഥ്വിരാജാണ് . ചിത്രം ബ്ലെസി സംവിധാനം ചെയ്യും. ചിത്രത്തിന്റെ ഷൂട്ടിംഗ് വൈകാതെയുണ്ടാകും. സി.വി ബാലകൃഷ്‌ണന്റെ നോവല് കാമമോഹിതവും ചര്‍ച്ചകളിലുണ്ട്.\nകലാമിനെക്കൊണ്ട് മലയാളം പറയിച്ച വിദ്യാര്‍ഥി\nഒരു ഫാസിസ്‌റ്റ് പ്രണയകഥ


ഗൃഹനാഥ ഉള്‍പ്പെടെ 14 വനിതകള്,53 ദിവസം; ലൈഫ് വീട് ഒരുങ്ങി\nകോട്ടയം: വനിതകളുടെ മികവിന്‍റെ പ്രതീകമായി ഒരു ലൈഫ് വീട്. വാഴൂര് ഗ്രാമപഞ്ചായത്തിലെ ചാമംപതാല്, പനമൂട്, പാറച്ചെരുവില് സുരേന്ദ്രന്‍റെ കുടുംബത്തിനു വേണ്ടിയാണ് ലൈഫ് മിഷനില് സ്ത്രീകള് ചേര്‍ന്ന് വീടൊരുക്കിയത്. ഗൃഹനാഥയായ ലളിതമ്മയും വാഴൂര് ബ്ലോക്കിന്‍റെ കെട്ടിട നിര്‍മാണ പരിശീലന പദ്ധതിയുടെ ഭാഗമായി പുളിയ്ക്കല് കവല, നെടുമാവ്, പനമൂട്, കറുകച്ചാല് പ്രദേശങ്ങളിലെ കുടുംബശ്രീകളില് നിന്നും തിരഞ്ഞെടുക്കപ്പെട്ട 13 വനിതകളും ചേര്‍ന്നായിരുന്നു നിര്‍മാണം.\nവാനം എടുത്തതു മുതല് ഭിത്തി നിര്‍മ്മാണം, മേല്‍ക്കൂര, കോണ്‍ക്രീറ്റിംഗ്, പ്ലാസ്റ്ററിംഗ്, പെയിന്‍റിംഗ് ജോലികള് വരെ ഇവരാണ് ചെയ്തത്. 53 ദിവസം കൊണ്ട് 420 ചതുരശ്ര അടിയിലുള്ള വീട് പണി പൂര്‍ത്തിയാക്കി. കഴിഞ്ഞ 20 വര്‍ഷമായി വാടക വീടുകളില് കഴിഞ്ഞിരുന്ന ലളിതമ്മയുടെ കുടുംബം സുരക്ഷിതമായ പുതിയ വീട്ടില് താമസം തുടങ്ങുകയും ചെയ്തു.\nവീടു പണി സ്ത്രീകളെ ഏല്‍പ്പിക്കുന്നതിന് ആദ്യം ശങ്കിച്ചെങ്കിലും നിര്‍മ്മാണത്തിന്‍റെ ആദ്യ ഘട്ടത്തില് തന്നെ അവരുടെ മികവു വ്യക്തമായെന്ന് സുരേന്ദ്രന് പറയുന്നു. തൊഴിലാളികളുടെ കൂലിച്ചെലവ് വഹിച്ചതും ലൈഫ് മിഷനാണ്. ആദ്യത്തെ വീട് വിജയകരമായി പൂര്‍ത്തിയാക്കിയതിന്‍റെ ആഹ്ലാദത്തിലാണ് ലളിതമ്മയും കൂട്ടുകാരികളും. ബ്ലോക്ക് പഞ്ചായത്തിന്‍റെ നേതൃത്വത്തില് ആലപ്പുഴയിലെ എക്സാത്ത് ഏജന്‍സി വഴിയാണ് കെട്ടിടനിര്‍മ്മാണത്തില് വനിതകള്‍ക്ക് പരിശീലനം നല്‍കിയത്.\n‘സൈലന്‍സര്’ : ചിത്രത്തിന്റെ പുതിയ പോസ്റ്റർ പുറത്തിറങ്ങി\n‘ബിഗ് ബ്രദറി’ന്റെ പുതിയ പോസ്റ്റർ പുറത്തിറങ്ങി\nഎമി ജാക്സൺ തൻറെ കുഞ്ഞുമായുള്ള പുതിയ ഫോട്ടോ പങ്കുവെച്ചു


ആത്മനിര്‍ഭര് അഭിയാനുമായി മോദി സര്‍ക്കാര്; പ്രതിസന്ധി മറികടക്കാന് 20 ലക്ഷം കോടിയുടെ സാമ്പത്തിക പാക്കേജ് - Mathrumalayalam\nHome NATIONAL ആത്മനിര്‍ഭര് അഭിയാനുമായി മോദി സര്‍ക്കാര്; പ്രതിസന്ധി മറികടക്കാന് 20 ലക്ഷം കോടിയുടെ സാമ്പത്തിക പാക്കേജ്\nന്യൂഡല്‍ഹി: കൊറോണ വൈറസ് വ്യാപനത്തിന്റെ പശ്ചാത്തലത്തില് 20 ലക്ഷം കോടിയുടെ സാമ്പത്തിക ഉത്തേജക പാക്കേജ് പ്രഖ്യാപിച്ച് പ്രധാനമന്ത്രി നരേന്ദ്രമോദി. രാജ്യത്തെ അഭിസംബോധന ചെയ്യവെയാണ് പ്രധാനമന്ത്രി പ്രഖ്യാപനം നടത്തിയത്. രാജ്യത്തിന്റെ മൊത്തം ആഭ്യന്തര ഉത്പാദനത്തിന്റെ (ജിഡിപി) പത്ത് ശതമാനം വരുന്ന പാക്കേജാണ് പ്രഖ്യാപിച്ചത്. ‘ആത്മനിര്‍ഭര് അഭിയാന്’ എന്നാണ് സാമ്പത്തിക പാക്കേജിന്റെ പേര്.\nസ്വയം പര്യാപ്ത എന്ന നിലയിലേക്ക് ഇന്ത്യയെ എത്തിക്കാന് ഈ സാമ്പത്തിക പാക്കേജ് നടപ്പിലാക്കുന്നതിലൂടെ സാധിക്കും. ചെറുകിട വ്യവസായങ്ങള്, കര്‍ഷകര്, തൊഴിലാളികള്, ഇടത്തരക്കാര്, മധ്യവര്‍ഗം എന്നിവര്‍ക്കെല്ലാം പാക്കേജിന്റെ പ്രയോജനം ലഭിക്കും. പാക്കേജിന്റെ വിശദാംശങ്ങള് നാളെ പ്രഖ്യാപിക്കും. സാമ്പത്തിക പരിഷ്‌കരണത്തിന്റെ ആദ്യ ചുവടുവെപ്പാണിത്. എല്ലാ തൊഴില് മേഖലകള്‍ക്കും നേട്ടമുണ്ടാകും. ആഗോള മത്സരത്തിന് രാജ്യത്തെ സജ്ജമാക്കുമെന്നും പ്രധാനമന്ത്രി പറഞ്ഞു.\nകോവിഡ് 19 നെതിരായ പരാട്ടത്തില് രാജ്യം തോറ്റുകൊടുക്കില്ലെന്ന് അദ്ദേഹം പറഞ്ഞു. കൊറോണ വൈറസിനെതിരായ യുദ്ധത്തിലാണ് രാജ്യം. ഇത്തരം സാഹചര്യം രാജ്യം ഇതുവരെ നേരിട്ടിട്ടില്ല. രാജ്യത്ത് നിരവധി ജീവനുകള് നഷ്ടമായി. പലര്‍ക്കും പ്രിയപ്പെട്ടവരെ നഷ്ടപ്പെട്ടു. നാം കീഴടങ്ങുകയോ തോറ്റുകൊടുക്കുകയോ ഇല്ല. പോരാട്ടം തുടരും. 21-ാം നൂറ്റാണ്ട് ഇന്ത്യയുടേതായിരിക്കുമെന്നും അദ്ദേഹം പറഞ്ഞു.\nകൊറോണ ഏറെക്കാലം നമ്മുടെ ജീവിതത്തില് ഉണ്ടാവുമെന്നാണ് ശാസ്ത്രജ്ഞര് പറയുന്നത്. കൊറോണയുടെ പേരില് ജീവിതത്തിലെ ചുരുക്കാന് നമുക്ക് സാധിക്കില്ല. പക്ഷെ നമ്മള് മാസ്‌ക് ധരിക്കും, സാമൂഹിക അകലം പാലിക്കും. അങ്ങനെ രോഗബാധയുണ്ടാവുന്നത് തടയും.\nഅതിനാല് പുതിയ രീതിയിലാവും നാലാം ഘട്ട ലോക്ക് ഡൗണ് നടപ്പിലാക്കുക. സംസ്ഥാനങ്ങള് നല്‍കുന്ന നിര്‍ദേശങ്ങള്‍ക്കനുസരിച്ച് മെയ് 18 മുതല് പുതിയ രീതിയില് ലോക്ക് ഡൗണ് ആരംഭിക്കും. കൊറോണയെ പ്രതിരോധിച്ചുകൊണ്ട് നാം മുന്നോട്ട് തന്നെ പോവും.\nകോവിഡ് പ്രതിസന്ധിയുടെ തുടക്കത്തില് ഒരു പിപിഇ കിറ്റ് പോലും രാജ്യത്ത് ഉണ്ടാക്കിയിരുന്നില്ല. കുറച്ച് എന് 95 മാസ്‌കുകള് മാത്രമാണ് ഇവിടെ ലഭ്യമായിരുന്നത്. എന്നാല് ഇന്ന് ഇന്ത്യയില്2ലക്ഷം പിപിഇ കിറ്റുകളും2ലക്ഷം എന് 95 മാസ്‌കുകളും ദിവസേന ഉണ്ടാക്കുന്നു.\nപ്രാദേശികം എന്നതിന് നാം ഊന്നല് നല്‍കണം എന്നാണ് ഈ കാലം നമ്മെ പഠിപ്പിക്കുന്നത്. ആഗോള ബ്രാന്‍ഡുകളെല്ലാം ഒരു ഘട്ടത്തില് പ്രാദേശികമായിരുന്നു. ആളുകള് അവയെ പിന്തുണയ്ക്കാന് ആരംഭിച്ചപ്പോള് അത് ആഗോളമായി. അതുകൊണ്ട് ഇന്ന് മുതല് എല്ലാ പൗരന്മാരും പ്രാദേശിക ഉത്പന്നങ്ങള്‍ക്ക് വേണ്ടി ശബ്ദമുയര്‍ത്തണം, അവയെ പിന്തുണയ്ക്കണം.\nPrevious articleലോക് ഡൗണ് തുടരും; നാലാംഘട്ട ലോക്ക്ഡൗണ് പുതിയരൂപത്തില്; 18ന് മുമ്പ് വിശദാംശങ്ങള് പ്രഖ്യാപിക്കും- പ്രധാനമന്ത്രിച സംസ്ഥാന നിര്‍ദ്ദേശങ്ങളും പരിഗണിക്കും\nNext articleതകര്‍ച്ച നേരിട്ട ചെറുകിട വ്യവസായങ്ങള്‍ക്ക് 20,000 കോടി; ചെറുകിട-ഇടത്തരം സംരംഭങ്ങള്‍ക്ക് മൂന്ന് ലക്ഷം കോടിയുടെ ഈടില്ല വായ്പ: നാല് വര്‍ഷം കാലാവധി, തിരിച്ചടവിന് മൊറട്ടോറിയം\nഇന്ത്യയുമായി രാജ്യാന്തര മധ്യസ്ഥതയ്ക്ക് തയാർ: ഇമ്രാൻ ഖാൻ\nവിഴിഞ്ഞം തുറമുഖം 2020 ഒക്ടോബറില്\nസംഘപരിവാറിന്റെ വിരട്ടലൊന്നും ഇങ്ങോട്ട് വേണ്ട : മുഖ്യമന്ത്രി


രാജ്യത്ത് അഭിപ്രായം പറയുന്നവരെ ഇല്ലാതാക്കുന്ന അവസ്ഥ: കുഞ്ഞാലിക്കുട്ടി – Chandrika Daily\nBy chandrika Friday September 8, 2017 14:24 pm\nരാജ്യത്ത് അഭിപ്രായം പറയുന്നവരെ ഇല്ലാതാക്കുന്ന അവസ്ഥ: കുഞ്ഞാലിക്കുട്ടി\nകോഴിക്കോട്: രാജ്യത്ത് അഭിപ്രായം പറയുന്നവരെ ഇല്ലാതാക്കുന്ന അവസ്ഥയാണ് നിലനില്‍ക്കുന്നതെന്നും വായ മൂടിക്കെട്ടുകയാണെന്നും മുസ്്‌ലിംലീഗ് ദേശീയ ജനറല് സെക്രട്ടറി പി.കെ കുഞ്ഞാലിക്കുട്ടി എം.പി. അത്തരക്കാര്‍ക്ക് ഭരണകൂടത്തിന്റെ തലോടല് ലഭിക്കുന്നതാണ്…\nകോഴിക്കോട്: രാജ്യത്ത് അഭിപ്രായം പറയുന്നവരെ ഇല്ലാതാക്കുന്ന അവസ്ഥയാണ് നിലനില്‍ക്കുന്നതെന്നും വായ മൂടിക്കെട്ടുകയാണെന്നും മുസ്്‌ലിംലീഗ് ദേശീയ ജനറല് സെക്രട്ടറി പി.കെ കുഞ്ഞാലിക്കുട്ടി എം.പി. അത്തരക്കാര്‍ക്ക് ഭരണകൂടത്തിന്റെ തലോടല് ലഭിക്കുന്നതാണ് പ്രശ്‌നത്തിന്റെ ഗൗരവം വര്‍ധിപ്പിക്കുന്നത്. ദുബൈ കെ.എം.സി.സി കോഴിക്കോട്ട് സംഘടിപ്പിച്ച ‘ പുതിയ ഇന്ത്യയുടെ പഴയ വര്‍ത്തമാനം’ എന്ന സെമിനാര് ഉദ്ഘാടനം ചെയ്യുകയായിരുന്നു അദ്ദേഹം.\nനൂറ്റാണ്ടുകള് ഇന്ത്യയെ അടിമകളാക്കിയവരില് നിന്ന് സ്വാതന്ത്ര്യം നേടി നാട്ടുരാജ്യങ്ങളെയെല്ലാം ഒന്നാക്കിയാണ് ഇന്നത്തെ ഇന്ത്യ രൂപപ്പെട്ടത്. സഹവര്‍ത്തിത്തവും പരസ്പര ബഹുമാനവുമാണ് നമ്മുടെ പാരമ്പര്യം. അഭിപ്രായ സ്വാതന്ത്ര്യം മൗലികാവകാശമാക്കിയ ഭരണഘടനയാണ് നമ്മള് അംഗീകരിച്ചത്. അവിടെയാണ് ഇപ്പോള് അഭിപ്രായം പറയുന്നവരെയും എഴുത്തുകാരെയും മാധ്യമ പ്രവര്‍ത്തകരെയുമെല്ലാം വകവരുത്തുന്നത്.\nഗൗരി ലങ്കേഷ് വധത്തില് വരെയെത്തി നില്‍ക്കുന്ന സംഭവങ്ങള് ആശങ്കാജനകമാണ്. അത്തരക്കാര്‍ക്ക് തലോടലും സംരക്ഷണവും ഭരണ കൂടങ്ങളില് നിന്ന് ലഭിക്കുമെന്ന വിശ്വാസമാണ് സംഭവങ്ങള് വര്‍ധിപ്പിക്കുന്നത്. ഇതാവര്‍ത്തിച്ചാല് അധികകാലം ഈ കേന്ദ്രഭരണം തുടരില്ല. വന്നതിനെക്കാള് വേഗത്തില് പോവുമെന്നതും ഓര്‍ക്കണമെന്നും കുഞ്ഞാലിക്കുട്ടി പറഞ്ഞു.\nദുബൈ കെ.എം.സി.സി പ്രസിഡണ്ട് പി.കെ അന്‍വര് നഹ അധ്യക്ഷത വഹിച്ചു. കേരള പത്രപ്രവര്‍ത്തക യൂണിയന് സംസ്ഥാന പ്രസിഡണ്ടായി തിരഞ്ഞെടുക്കപ്പെട്ട കമാല് വരദൂരിനെ ചടങ്ങില് ആദരിച്ചു. പി.കെ കുഞ്ഞാലിക്കുട്ടി എം.പി അദ്ദേഹത്തിന് ഉപഹാരം സമ്മാനിച്ചു. സെമിനാറില് മാധ്യമ പ്രവര്‍ത്തകന് സി.വി.എം വാണിമേല് വിഷയാവതരണം നടത്തി.\nമുസ്്‌ലിംലീഗ് ദേശീയ ട്രഷറര് പി.വി അബ്ദുല് വഹാബ് എം.പി, ചരിത്രകാരന് ഡോ.എം.ജി.എസ് നാരായണന്, ഡോ.സെബാസ്റ്റ്യന് പോള് എക്‌സ് എം.പി, ബി.ജെ.പി ദേശീയ നിര്‍വ്വാഹക സമിതി അംഗം അഡ്വ.പി.എസ് ശ്രീധരന്‍പിള്ള, സാഹിത്യകാരന് കെ.പി രാമനുണ്ണി, മുസ്്‌ലിം യൂത്ത്‌ലീഗ് ദേശീയ ജനറല് സെക്രട്ടറി സി.കെ സുബൈര്, മുസ്്‌ലിംലീഗ് ജില്ലാ സെക്രട്ടറി എന്.സി അബൂബക്കര്, ഒ.കെ ഇബ്രാഹീം സംസാരിച്ചു. ജനറല് സെക്രട്ടറി ഇബ്രാഹീം മുറിച്ചാണ്ടി സ്വാഗതവും ട്രഷറര് എന്.സി ഇസ്്മാഈല് നന്ദിയും പറഞ്ഞു.\nപി.വി മുഹമ്മദ് അരിക്കോട്, മുസ്്തഫ തിരൂര്, കാദര് അരിപ്പാമ്പ്ര, ഹനീഫ് കല്‍മട്ട, ഏറാമല കുഞ്ഞമ്മത്, ഇ.എ റഹ്്മാന്, ഹാരിസ് മുറിച്ചാണ്ടി, എം.പി അഷ്‌റഫ്, ബീരാന് ബാഖവി, കാലിഖ് ബാഖവി, ഇ സാദിഖലി സംബന്ധിച്ചു. കൊല്ലപ്പെട്ട മുതിര്‍ന്ന മാധ്യമ പ്രവര്‍ത്തക ഗൗരി ലങ്കേഷിന്റെ വിയോഗത്തില് അനുശോചിച്ചു.\nCategories: More, Video Stories, Views Tags: kamal varadoor, KMCC, pk kunhalikkutty, RSS agenda


പുലർവെട്ടം 496 – Nelson MCBS\nസാധാരണക്കാരുടെ യേശുവിനെ തിരികെപ്പിടിക്കുന്നതിലായിരുന്നു അയാളുടെ ശ്രദ്ധ. അഭിനേതാക്കൾ ഉണ്ടാവരുതെന്ന് നിഷ്കർഷ പുലർത്തി. യേശു പോലും മുൻപൊരിക്കലും അഭിനയിച്ചിട്ടില്ലാത്ത ഒരു സ്പാനിഷ് ക്യാമ്പസ് വിദ്യാർത്ഥിയായിരുന്നു. തൊഴിലാളികളും കർഷകരും വഴിയാത്രക്കാരുമൊക്കെ സുവിശേഷ കഥാപാത്രങ്ങളായി. കഥാന്ത്യത്തിൽ കുരിശിൻ ചുവട്ടിൽ നിൽക്കുന്ന മേരി, പസ്സോളിനിയുടെ തന്നെ അമ്മയാണ്. നടപ്പുരീതികളൊക്കെ നിരാകരിക്കപ്പെട്ടു. മുടിമുറിച്ച് ഷേവ് ചെയ്യാൻ വിട്ടുപോയ ഒരാളായിട്ടാണ് യേശുവിന്റെ appearance. സംസാരിക്കുമ്പോൾ ഒരു തൊഴിലാളി പ്രവർത്തകനെ കണക്ക് ക്ഷുഭിതനായാണ് അയാളുടെ സംഭാഷണങ്ങൾ. നിശിതമായാണ് സാമൂഹ്യ ഉച്ചനീചത്വങ്ങളെ നേരിടുന്നത്.ദരിദ്രർക്ക് വേണ്ടിയാണ് അയാളുടെ വക്കാലത്ത്. അത്ഭുതങ്ങളെ പരമാവധി പകിട്ട് കുറച്ച് അവതരിപ്പിക്കാനാണ് ശ്രദ്ധിച്ചത്. ദൈവശാസ്ത്രപരമായ കാരണങ്ങൾ കൊണ്ടല്ല മാനസികമായ പരിഗണനകൾ കൊണ്ടാണ് അയാളുടെ കുരിശാരോഹണം. ക്രിസ്തു എന്ത് പഠിപ്പിക്കാൻ ശ്രമിച്ചു എന്നതിലായിരുന്നു അയാളുടെ ഊന്നൽ. Mel Gibson ൻ്റെ പാഷൻ ഓഫ് ക്രൈസ്റ്റുമായി താരതമ്യപ്പെടുത്തുമ്പോഴാണ് ഇപ്പറഞ്ഞ കാര്യങ്ങളുടെയൊക്കെ വ്യത്യാസവും അകലവും പിടുത്തം കിട്ടുന്നത്.\nപുതിയനിയമം അവസാനിക്കുന്നത് മറിയത്തിന്റെ വിലാപത്തോടുകൂടിയാണ്: ഞങ്ങളുടെ കർത്താവിനെ അവർ മോഷ്ടിച്ചുകൊണ്ടുപോയി. അതൊരു പ്രവചനധ്വനികളുള്ള ആത്മഭാഷണമാണ്. ഗണികകളുടെയും ചുങ്കക്കാരുടെയും ദരിദ്രരുടെയും അലയുന്നവരുടെയും ഉന്മാദികളുടെയും കൂട്ടുകാരൻ കവർച്ച ചെയ്യപ്പെട്ടു. ദൈവം കൂടി അപഹരിക്കപ്പെട്ടാൽ അവർക്കിനി എന്തുണ്ട്?\nയേശുവിനെ പ്രമേയമാക്കി സിനിമയുടെ ചരിത്രത്തിൽ ഉണ്ടായ ഏറ്റവും നല്ല ചിത്രമായിട്ടാണ് വത്തിക്കാൻ്റെ മുഖപത്രമായ I’osservatore romano ഈ പസോളിനിചിത്രത്തെ എണ്ണിയെടുത്തത്. താരതമ്യേന കാലപ്പഴക്കം കുറഞ്ഞ മലയാള സിനിമാചരിത്രത്തിലെ ഏറ്റവും നല്ല യേശുചിത്രം ഇതാണെന്നാണ് വിചാരം. അരവിന്ദൻ്റെ എസ്തപ്പാനാണത്. കാവാലത്തിൻ്റേതാണ് കഥ. ഇത്രമേൽ തെളിച്ചമുള്ള യേശുഭാഷ്യം ഇതരഭാഷകളിൽ പോലും ഉണ്ടോയെന്ന് ഉറപ്പില്ല. ഹിമവാൻ്റെ മുകൾത്തട്ടിൽ എന്നൊരു ചെറിയ പുസ്തകം എഴുതി യാത്രകളുടെ പ്രലോഭനം നിറച്ച രാജൻ കാക്കനാടനാണ് എസ്തപ്പാൻ.\nകുന്തിരിക്കം നിറച്ച ഒരു ധൂപക്കുറ്റിയുമായി അയാൾ ഇപ്പോഴും നമ്മുടെ കരിമണൽ തീരത്ത് നിൽപ്പുണ്ട്.


യു.പിയില് ബസ് സ്റ്റാന്റില് മാതാവിനൊപ്പം കിടന്നുറങ്ങുകയായിരുന്ന കുട്ടിയെ തട്ടിക്കൊണ്ടുപോകുന്ന ദൃശ്യം ക്യാമറയില് • Suprabhaatham\nയു.പിയില് ബസ് സ്റ്റാന്റില് മാതാവിനൊപ്പം കിടന്നുറങ്ങുകയായിരുന്ന കുട്ടിയെ തട്ടിക്കൊണ്ടുപോകുന്ന ദൃശ്യം ക്യാമറയില്\nOctober 9, 2019 | 11:18 am IST\nമൊറാദാബാദ്: മതാവിനൊപ്പം കിടന്നുറങ്ങുകയായിരുന്നു കുട്ടിയെ തട്ടിക്കൊണ്ടുപോകുന്ന ദൃശ്യം ക്യാമറയില് പതിഞ്ഞു. യു.പിയിലെ മൊറാദാബാദില് ഒരു ബസ് സ്റ്റാന്റിലാണ് സംഭവം. എട്ടു മാസം പ്രായമായ കുഞ്ഞിനെയാണ് ഒരു യുവതിയും മറ്റൊരാളും ചേര്‍ന്ന് തട്ടിക്കൊണ്ടുപോയത്.\nതിങ്കളാഴ്ചയാണ് സംഭവം. നടന്നത്. പൊലിസ് കേസെടുത്ത് അന്വേഷണം ആരംഭിച്ചിട്ടുണ്ട്.\nതട്ടിക്കൊണ്ടു പോകുന്നതിനു മുന്‍പ് താനുമായി ഇരുവരും അടുത്ത് ഇടപഴകിയെന്നും ബന്ധം സ്ഥാപിച്ചെന്നും കുട്ടിയുടെ മാതാവ് പറഞ്ഞു. വിശ്വാസ്യത പിടിച്ചുപറ്റി കുട്ടിക്കായി ബ്ലാങ്കറ്റും മരുന്നുകളും നല്‍കിയതായും അമ്മ പറഞ്ഞു.


പണവും രാഷ്ട്രീയ ശക്തിയുമുപയോഗിച്ച് ബിഷപ്പ് പോലീസിനെയും സര്‍ക്കാരിനെയും സ്വാധീനിക്കുന്നെന്ന് കന്യാസ്ത്രീ; വത്തിക്കാന് ഇടപെടണമെന്നാവശ്യപ്പെട്ട് കത്തയച്ചു | Daily Indian Herald\nSeptember 11, 2018 1:11 pm By : Indian Herald Staff\nകൊച്ചി: ജലന്ധര് കാത്തോലിക്കാ ബിഷപ്പിനെതിരെയുള്ള പരാതിയില് ഇടപെടണമെന്നാവശ്യപ്പെട്ട് കന്യാസ്ത്രീ വത്തിക്കാന് കത്തയച്ചു. കഴുകന് കണ്ണുകളോടെയാണ് ബിഷപ്പ് കന്യാസ്ത്രീകളെ കാണുന്നത്. പണവും രാഷ്ട്രീയ ശക്തിയുമുപയോഗിച്ച് ബിഷപ്പ് പോലീസിനെയും സര്‍ക്കാരിനെയും സ്വാധീനിക്കുന്നു എന്നും കത്തില് പറയുന്നു. വത്തിക്കാന് പ്രതിനിധിക്കും രാജ്യത്തെ ബിഷപ്പുമാര്‍ക്കുമാണ് കത്തയച്ചത്.\nമിഷനറീസ് ഓഫ് ജീസസിലെ കന്യാസ്ത്രീകളെയും ബിഷപ്പ് ഫ്രാങ്കോ മുളയ്ക്കല് കെണിയില്‍പ്പെടുത്തി. ഇത് കാരണം കഴിഞ്ഞ അഞ്ച് വര്‍ഷത്തിനിടെ 20 കന്യാസ്തരീകളാണ് പടിയിറങ്ങിയതെന്നും കത്തില് പറയുന്നു.\nTags: bishop, bishop case, bishop controversy, bishop sex case, kerala, kochi, nun protest\nജലന്ധര് ബിഷപ്പിനെതിരെ വത്തിക്കാന് പ്രതിനിധിക്ക് കന്യാസ്ത്രീ അയച്ച കത്ത് പുറത്ത്\nസംസ്ഥാനത്ത് ഇന്ന് 2846 പേര്‍ക്ക് കോവിഡ്; 2576 രോഗമുക്തർ; ഡബ്ല്യു.ഐ.പി.ആര്. പത്തിന് മുകളിലുള്ള5തദ്ദേശ സ്വയംഭരണ പ്രദേശങ്ങള്


ലോറിയും ബൈക്കും കൂട്ടിയിടിച്ച് യുവാവ് മരിച്ചു :: Janmabhumi Daily\nFriday5August 2016 11:05 pm IST\nപയ്യന്നൂര്: ലോറിയും ബൈക്കും കൂട്ടിയിടിച്ച് യുവാവ് മരിച്ചു. ബൈക്ക് യാത്രികനായ കണ്ടോത്ത് കിഴക്കെ കൊവ്വലിലെ പി.സുനില് (39) ആണ് മരിച്ചത്. മെഡിക്കല് റെപ്രസന്റേറ്റീവ് ജോലി ചെയ്യുന്ന സുനില് ഇന്നലെ രാവിലെ 8 മണിയോടെ ജോലിക്ക് പോകുന്നതിനിടയില് പെരുമ്പ പള്ളിക്ക് മുന്നിലാണ് അപകടം സംഭവിച്ചത്. മംഗലാപുരത്തേക്ക് പോകുകയായിരുന്ന നാഷണല് പെര്‍മിറ്റ് ലോറി സുനിലിന്റെ ബൈക്കില് ഇടിക്കുകയായിരുന്നു. കിഴക്കെ കൊവ്വലില് എം.നാരായണന്റെയും പി.രോഹിണിയുടെയും മകനാണ്. ഭാര്യ: വിദ്യ. മകന്: അലാപ്. സഹോദരങ്ങള് കമല്, സരിത.


അനുഭവങ്ങള് വല്ലാത്തൊരു വായനാനുഭവമാകുന്ന ആശ്ചര്യമാണ് വി. മുസഫര് അഹമ്മദിന്റെ 'മയിലുകള് സവാരിക്കിറങ്ങിയ ചെരിവിലൂടെ.' മറവിയുടെ ഭയപ്പെടുത്തുന്ന മഹാനരകം തൊട്ടുമുന്നില് നിന്നപ്പോള് എഴുതിത്തീര്‍ത്തതാണീ അനുഭവക്കുറിപ്പുകള്.\nഎങ്ങോട്ടാണീ അനുഭവങ്ങള് മണ്ടിപ്പായുന്നതെന്ന് തോന്നും... ബാല്യത്തിലൂടെ...കൗമാരത്തിലൂടെ... യൗവനത്തിലൂടെ.... അതിനിടയില് പൊതിഞ്ഞെടുത്ത കാഴ്ചകളിലൂടെ...മഴയിലൂടെ... മരത്തിലൂടെ... മറിഞ്ഞുവീണ മരം ശേഷിപ്പിച്ച ശൂന്യതയിലൂടെ...ഇഴഞ്ഞിഴഞ്ഞ് കല്ലിച്ചുപോയ ഒച്ചുകളിലൂടെ... ഓര്‍മകളില് നിന്നടര്‍ന്നുപോയ മനുഷ്യരിലൂടെ...\nഎട്ടാം ക്ലാസില് പഠിക്കും കാലത്ത് തറവാടുവീട് പൊളിക്കുമ്പോള് മുസഫറിന് കണ്ട്കിട്ടിയത് വല്യാപ്പയുടെ കൈപ്പടയുള്ള രണ്ട് ഡയറികള്. ഒരിക്കലും കാണാന് കഴിയാതെ പോയ വല്യാപ്പ അക്ഷരങ്ങളുടെ വളവുകളിലെങ്ങാനും ഒളിഞ്ഞിരിപ്പുണ്ടോ...? വല്യാപ്പയുടെ ഒരു പടമെങ്കിലും കണ്ടുകിട്ടാന് ബെല്ലാരി വരെ പോകണം എന്നാശിച്ച ബാല്യം. ആ യാത്ര പക്ഷേ നടന്നില്ല. നടക്കാത്ത യാത്രകളും അനുഭവം തന്നെയല്ലേ...\nനിന്റെയൊക്കെ കൈയില് കഠാരയുണ്ടോ? ഒരു പേനാക്കത്തിയുണ്ടോ? പോട്ടെ, സ്വന്തമായി ഒരു മൊട്ടുസൂചിയുണ്ടോ? പോയി ബാങ്ക് കൊള്ളയടിക്ക്. ഇവിടെ ബേപ്പൂരില് മൂന്ന് നാലെണ്ണമുണ്ട്... പോയി കൊള്ളയടിക്ക്... സായുധ വിപ്ലവം നടക്കണമെങ്കില് കാശ് വേണ്ടേ... സായുധ വിപ്ലവം നയിക്കാന് നടക്കുന്നു.... വീട്ടുകാര് കഷ്ടപ്പെട്ട് കോളേജില് പഠിപ്പിക്കാന് വിടും. നിനക്കൊന്നും വീട്ടില് ചോദിക്കാനും പറയാനും ആരുമില്ലേടാ....' ഓര്‍മപ്പുസ്തകത്തില് ക്ഷുഭിതനായി വൈക്കം മുഹമ്മദ് ബഷീര്. ഓക്‌സിജന് സിലിണ്ടറുകള്‍ക്ക് നടുവില് ശ്വാസംമുട്ടിത്തീര്‍ന്നു ആ എഴുത്തു ജീവിതം. 'കാലമേ, എനിക്കല്‍പം ഓക്‌സിജന് തരൂ...' സിഗരറ്റ് പാക്കിന് പുറത്ത് ബഷീര് ഏറ്റവുമൊടുക്കം എഴുതിയതെന്ന് കരുതപ്പെടുന്ന ഒറ്റവരിക്കവിത.\nലോകസിനിമ എന്തെല്ലാം രംഗങ്ങള് പകര്‍ത്തിയിരിക്കുന്നു. എത്രയോ പുഴകള്, കടലുകള്, കാടുകള് എങ്ങാണ്ടൊക്കെയോ ഉള്ള മനുഷ്യര്, വികാരങ്ങള്... എല്ലാം പകര്‍ത്തിക്കഴിഞ്ഞെന്ന് തോന്നും. കാന്‍സര് വാര്‍ഡില് വെച്ച് സിനിമ ഇനിയും പറഞ്ഞിരിക്കാന് ഇടയില്ലാത്ത ഒരു രംഗം കണ്ടു മുസഫര്. അര്‍ബുദം ബാധിച്ച് മുഖത്തെയും കവിളുകളിലെയും മാംസപേശികള് ദ്രവിച്ച് എല്ലുകള് പുറത്തേക്കു കാണാവുന്ന നിലയിലായ ഒരു രോഗിയെ. അയാളുടെ കീഴ്ത്താടിയില് അല്‍പം മാംസം ബാക്കിയുണ്ട്. അവിടെ രണ്ടോ മൂന്നോ രോമം വളര്‍ന്നു നില്‍ക്കുന്നു. അയാളത് ഷേവ് ചെയ്യുകയായിരുന്നു.\nമുസഫറിന്റെ അനുഭവങ്ങളില് പിന്നെ മരങ്ങളുടെ പച്ചപ്പ്. ചില മരങ്ങള് എപ്പോഴും ചിരിച്ചുകൊണ്ടേയിരിക്കുമത്രെ. ഇവിടെ ഉണ്ടായിരുന്നുവെന്നതിന് തെളിവായി ഒരു തൂവലെങ്കിലും താഴേക്കിട്ടേക്കണേ എന്ന് ചില മരങ്ങളെങ്കിലും കിളികളോട് പറയും. എങ്കിലും എല്ലാ മരങ്ങളും മരണത്തിലേക്ക് നടന്നടുക്കും പോലെ. വേര് മണ്ണില് നിന്ന് പറിഞ്ഞ്, ജീവന്റെ കൂട് വിട്ട് ഒരു മരം വീഴുമ്പോള് അവസാനച്ചടങ്ങുകള്‍ക്കും വിലാപങ്ങള്‍ക്കുമായി എത്തുന്നത് പറവകളും പൂമ്പാറ്റകളും ഉറുമ്പുകളുമാണ്. കിളികള് വിലപിക്കും. ഉറുമ്പുകള് ചിതയൊരുക്കും. ഇത് കണ്ട് ചിതലുകള് ചിരിക്കും.\n'ആത്മഹത്യാ മുനമ്പില്‍നിന്ന് മരങ്ങള്‍ക്ക് മീതെ പറന്ന ഒരു പെണ്‍കുട്ടി ഓര്‍മകളില് തികട്ടിവരുന്നു. കാമുകന് ഭാര്യയും കുട്ടികളുമുണ്ടായിരുന്നത്രെ. കാടിന്റെ പച്ചയും തഴപ്പും നിറഞ്ഞുനിന്ന സ്വന്തം കണ്ണുകള് അന്ന് കുത്തിപ്പൊട്ടിച്ചതാണ്. കണ്ണുകളില് നിന്ന് കാടുകള് പുറത്തേക്ക് ചാടുന്നു.'\nഅവധി ദിവസങ്ങളില് പോകാന് നാടില്ലാത്തവരുടെ മുഖങ്ങളിലേക്കും കാഴ്ച കൊടുക്കണമെന്ന് ഈ കൃതി ഓര്‍മപ്പെടുത്തുന്നു. അറഫാത്തിന്റെയും ദലൈലാമയുടെയും ഈദി അമീന്റെയും നാട്ടുകാരുടെ മുഖങ്ങളിലേക്ക്... കീറിപ്പോയ ഭൂപടം തുന്നിച്ചേര്‍ത്ത പോലെയല്ലേ അവരുടെ മുഖത്തെ ചുളിവുകള്. സ്വന്തമായി രാജ്യമില്ലാത്തവരുടെ ഭാഷക്ക് ഒരു ഗദ്ഗദവും പിടച്ചിലുമുണ്ട്.\nവറ്റു മുളപ്പിക്കാന് പോയവരാണ് പ്രവാസികള്. ഒരര്‍ഥത്തില് അവരുടെ ജീവിതം എന്തുമാത്രം വന്യമാണ്. മരുഭൂമിയും അപ്പോള് കാടായി പരുവപ്പെടുന്നു. മരങ്ങളില്ലന്നല്ലേയൂള്ളൂ...\n'കരിപ്പൂര് ഇമിഗ്രേഷന് കഴിഞ്ഞ് ഡിപ്പാര്‍ച്ചര് ലോബില് ഇരിക്കുമ്പോള് മഴ പെയ്തു തുടങ്ങി. പതിനൊന്ന് വര്‍ഷമായി കേരളത്തിലെ മഴക്കാലം കണ്ടിട്ട്. എല്ലാ സീറ്റുകളും നിറഞ്ഞു കവിഞ്ഞ വിമാനത്തില് ഒറ്റക്കാണെന്ന് തോന്നി. എയര്‍ഹോസ്റ്റസ് അനൗണ്‍സ് ചെയ്തു. ഹം ജിദ്ദ ജായേങ്കേ.... റണ്‍വേ നനഞ്ഞു കിടന്നു. ആ നനവിലേക്ക് ഒരുപിടി വിത്തെറിയാന് മോഹിച്ചു' .


ചില കളികള് കാണിക്കാനും ചിലത് പഠിക്കാനും ഗംഭീര് ഇന്നിറങ്ങുന്നു ! - Boolokam\nHome Sports Cricket ചില കളികള് കാണിക്കാനും ചിലത് പഠിക്കാനും ഗംഭീര് ഇന്നിറങ്ങുന്നു !\nഐ പി എല് എട്ടാം സീസണിലെ ആദ്യമത്സരരം ഇന്ന് കൊല്‍ക്കത്ത ഈഡന് ഗാര്‍ഡസില് നടക്കും. ആതിഥേയരായ കൊല്‍ക്കത്ത നൈറ്റ് റൈഡേഴ്‌സും മുംബൈ ഇന്ത്യന്‍സും തമ്മിലാണ് കളി. രാത്രി എട്ട് മണിക്കാണ് കളി.\nനിലവിലെ ചാമ്പ്യന്മാര് കൂടിയാണ് ഗൗതം ഗംഭീര് നയിക്കുന്ന കൊല്‍ക്കത്ത ടീം. രോഹിത് ശര്‍മ ക്യാപ്റ്റനായുള്ള മുംബൈ ഇന്ത്യന്‍സാകട്ടെ കഴിഞ്ഞ സീസണില് നാലാം സ്ഥാനത്തായിരുന്നു.\nഞായറാഴ്ചയാണ് ബിസിസിഐ കെകെആര് സ്പിന്നറായ നരെയ്‌ന് പന്തെറിയാന് പ്രശ്‌നമില്ല എന്ന് അറിയിച്ചത്. അതുവരെ കൈ മടക്ക് വിവാദത്തില് പെട്ട് കിടക്കുകയായിരുന്നു ഈ ചാമ്പ്യന് സ്പിന്നര്. എന്തായാലും വിവാദം മറന്ന് മാച്ച് വിന്നിംഗ് പ്രകടനം പുറത്തെടുക്കാനാകും നരെയ്‌ന്റെയും കൊല്‍ക്കത്ത ടീമിന്റെയും ശ്രമം.\nപലരോടും പല കണക്കുകളും തീര്‍ക്കാന് കൊല്‍ക്കത്ത ക്യാപ്റ്റന് ഗൗതം ഗംഭീറിന് ബാക്കിയുണ്ട്. ഇന്ത്യന് ടീമില് കളിക്കാനുള്ള ബാല്യം തന്നില് ബാക്കിയുണ്ടെന്ന് തെളിയിക്കാന് ഗംഭീറിന് കിട്ടിയ മറ്റൊരവസരമാണ് ഈ ഐപിഎല്. റോബിന് ഉത്തപ്പ, മനീഷ് പാണ്ഡെ, യൂസഫ് പത്താന് എന്നീ ഇന്ത്യന് ബാറ്റ്‌സ്മാന്‍മാരാണ് കൊല്‍ക്കത്തയ്ക്ക് പ്രതീക്ഷ നല്‍കുന്നത്. മാജിക് സ്പിന്നറായ കരിയപ്പയെ ഐ പി എല് കളികളില് ആദ്യമായി കാണാം എന്നതും മുംബൈ കൊല്‍ക്കത്ത കളിയെ ആവേശകരമാക്കുന്നു. രണ്ടരക്കോടിക്കാണ് കരിയപ്പയെ കൊല്‍ക്കത്ത വാങ്ങിയത്.\nശരാശരി ലോകകപ്പുമായാണ് രോഹിത് ശര്‍മ ഐ പി എല്ലിനെത്തുന്നത്. ഏറ്റവും ഇഷ്ടപ്പെട്ട ഫോര്‍മാറ്റായ ഐ പി എല്ലില് പേരിനൊത്ത പ്രകടനം രോഹിത് കാഴ്ചവെക്കുമെന്ന പ്രതീക്ഷയിലാണ് മുംബൈ ടീം. ന്യൂസിലന്‍ഡിന്റെ കോറി ആന്‍ഡേഴ്‌സന്, കീരണ് പൊളാര്‍ഡ് എന്നീ സൂപ്പര് ബാറ്റ്‌സ്മാന്‍മാരിലും മുംബൈയ്ക്ക് പ്രതീക്ഷ വെക്കാം. ഓപ്പണര് മൈക്ക് ഹസിക്ക് പകരം എത്തിയ ആരോണ് ഫിഞ്ചിലാണ് മുംബൈയുടെ മറ്റൊരു ബാറ്റിംഗ് പ്രതീക്ഷ.\nPrevious articleസ്‌നേഹത്തിന് അതിരുകളില്ല: അബ്ദുര്‍റഹ്മാന് സാഹിബ് വിട വാങ്ങിയത് രാമനെ രക്ഷിക്കുവാനുള്ള ശ്രമത്തിനിടയില്\nNext articleജിദ്ദയില് നിന്നും പെണ്‍കുട്ടിയോടൊപ്പം യുവാവിന്റെ സെല്‍ഫി വിവാദമായി; യുവാവ് മാപ്പ് പറഞ്ഞു


എട്ടുവയസ്സുകാരിയ്‌ക്ക് തവള വരന് | Marriage, Frog, Groom, Bride, Girl, Tamilnadu, God, വിവാഹം, തമിഴ്‌നാട്, വരന്, വധു, തവള, ദൈവം, പെണ്‍കുട്ടി\t- Malayalam Oneindia\n28 min ago ഹിന്ദിയില് സത്യപ്രതിജ്ഞ ചെയ്ത് കൊടിക്കുന്നില് സുരേഷ്, വാളെടുത്ത് സോണിയ ഗാന്ധി\n36 min ago കല്ലമ്പലത്ത് നിറുത്തിയിട്ടിരുന്ന സ്വകാര്യ ബസിന് തീ പിടിച്ചു: അപകടം ഏഴാംകോണം പെട്രോൾ പമ്പിന് സമീപം!\n39 min ago എല്‍ഡിഎഫും യുഡിഎഫും ഒന്നിച്ചു: പിസി ജോര്‍ജ്ജിന്‍റെ ജനപക്ഷത്തിന് പഞ്ചായത്ത് ഭരണം നഷ്ടമായി\n59 min ago ജോസ് കെ മാണി വിഭാഗം ഇടതുമുന്നണിയിലേക്ക്? ചര്‍ച്ചകള് സജീവമെന്ന് റിപ്പോര്‍ട്ട്\nഎട്ടുവയസ്സുകാരിയ്‌ക്ക് തവള വരന്\nPublished: January 19 2009, 11:46 [IST]\nപുതുച്ചേരി: നായയെയും പാമ്പിനെയുമൊക്കെ വിവാഹം ചെയ്യുന്ന വാര്‍ത്തകള് ഇതിനകം തന്നെ നമ്മള് കേട്ടിട്ടുണ്ട്. ഇപ്പോഴിതാ ഒരു തവളക്കല്ല്യാണവും റിപ്പോര്‍ട്ട് ചെയ്യപ്പെട്ടിരിക്കുന്നു.\nതമിഴ്‌നാട്ടിലെ വില്ലുപുരം ജില്ലയിലാണ് തവള വരനായത്, വധുവാകട്ടെ ഒരു എട്ടുവയസ്സുകാരിയും. ഗ്രാമവാസികള്‍ക്ക് ആയുരാരോഗ്യം ലഭിക്കാനും ക്ഷുദ്രശക്തികളെ അകറ്റാനുമാണത്രേ തവളക്കല്യാണം നടത്തിയത്.\nഗ്രാമത്തിലെ എട്ടുവയസ്സുകാരിയായ ആര് വിഘ്‌നേശ്വരിയാണ് വധുവായത്. ഇവിടത്തെ ഒരു ദേവീക്ഷേത്രത്തിലെ കുളത്തില് നിന്നാണ് വരനായ തവളയെ പിടികൂടിയത്. ക്ഷേത്രക്കുളത്തിന്റെ പടിഞ്ഞാറുഭാഗത്തുള്ള ജനങ്ങള് തവള വരന്റെ ബന്ധുക്കളായി കല്യാണത്തിനെത്തി.\nഅലങ്കരിച്ചൊരുക്കിയ വധുവിനെ ക്ഷേത്രക്കുളക്കടവില് കൊണ്ടുവന്നാണ് മൂന്നു മണിക്കൂര് നീണ്ടുനിന്ന വിവാഹച്ചടങ്ങുകള് നടത്തിയത്. തവള വരന് വധുവിനെ താലിചാര്‍ത്താന് കഴിയാത്തതിനാല് ആ കര്‍മ്മം നിര്‍വ്വഹിച്ചത് ക്ഷേത്രത്തിലെ പുരോഹിതനാണ്.\nവിവാഹശേഷം അതിഥികളെല്ലാം വരനെയും വധുവിനെയും അനുഗ്രഹിച്ച് സമ്മാനമായി പണവും നല്‍കി. കല്യാണത്തിന് ശേഷം സദ്യയും ഒരുക്കിയിരുന്നു. ചടങ്ങുകള്‍ക്ക് ശേഷം വരനായ തവളയെ ക്ഷേത്രക്കുളത്തിലേയ്‌ക്കുതന്നെ വിട്ടയച്ചു.\nനൂറ്റാണ്ടുകള്‍ക്ക് മുമ്പുതന്നെ ഇത്തരം സമ്പ്രദായം നിലവിലുണ്ടെന്നും ഇങ്ങനെ ചെയ്‌താല് ആരാധനാ മൂര്‍ത്തിയായ മാരിയമ്മന് തങ്ങളെ ദുഷ്ടശക്തികളില് നിന്നും രക്ഷിക്കുമെന്നും ഗ്രാമത്തിലെ ഒരു വൃദ്ധസ്‌ത്രീ പറഞ്ഞു.\nമുമ്പ് ഗ്രാമത്തില് കോളറ പോലുള്ള രോഗങ്ങള് പടര്‍ന്നു പിടിച്ചു. ഈ സമയത്ത് രക്ഷയ്‌ക്കായി പ്രാര്‍ത്ഥിച്ചപ്പോള് ഗ്രമവാസികളില് ഒരാളുടെ സ്വപ്‌നത്തില് പ്രത്യക്ഷപ്പെട്ട മാരിയമ്മന് ഇത്തരത്തിലുള്ള വിശുദ്ധ വിവാഹം വര്‍ഷം തോറും നടത്താന് നിര്‍ദ്ദേശിക്കുകയായിരുന്നുവത്രേ.\nകൂടുതൽ തമിഴ്‌നാട് വാർത്തകൾ\nദേശീയ വിദ്യാഭാസനയം 2019: ത്രിഭാഷ ഫോര്‍മുലയില് ഇളവ് വരുത്തി കേന്ദ്രം; ഹിന്ദി ഇനി ഐച്ഛീകവിഷയം മാത്രം!\nജയലളിതയുടെ മരണം; ജുഡീഷ്യൽ അന്വേഷണത്തിന് സുപ്രീം കോടതിയുടെ സ്റ്റേ\nരജിനികാന്ത് തിരഞ്ഞെടുപ്പ് രംഗത്തേക്ക്; തമിഴ്‌നാട്ടില് മുഴുവന് സീറ്റിലും മല്‍സരിക്കുമെന്ന് നടന്\nമോദി ആരാധകനായ വയോധികനെ ഡിഎംകെ-കോൺഗ്രസ് പ്രവർത്തകൻ മർദ്ദിച്ച് കൊലപ്പെടുത്തിയതായി ആരോപണം\nരാഹുല് ഗാന്ധിക്ക് മല്‍സരിക്കാന് ഏഴ് മണ്ഡലങ്ങള്; കേരളവും തമിഴ്‌നാടും കര്‍ണാടകവും വിളിക്കുന്നു...\nഎണ്ണയിട്ട് തുടയ്ക്കടിച്ച് നിന്ന മല്ലൻ യുദ്ധത്തിനില്ലെന്ന് പറഞ്ഞാൽ കോമാളിയാകും; രജനിയെ ട്രോളി കമൽ\nഹിന്ദു നേതാക്കളെ കൂട്ടക്കൊല ചെയ്യാന് നീക്കം; കോയമ്പത്തൂരില് അഞ്ചുപേര് അറസ്റ്റില്, കല്യാണ മറവില്\nഷോക്കിങ്!! നടി പ്രിയങ്ക ആത്മഹത്യ ചെയ്തു; കുടുംബ കലഹമെന്ന് റിപ്പോര്‍ട്ട്, പോലീസ് പറയുന്നത്...\nതമിഴ്‌നാട് marriage വിവാഹം girl പെണ്‍കുട്ടി frog groom bride god വരന് വധു തവള ദൈവം\nStory first published: Monday, January 19, 2009, 11:46 [IST]


സ്വപ്നത്തിൽ കറുത്ത തുണി ധരിക്കുന്നതിനെതിരായ പ്രാർത്ഥനകൾ | പ്രാർത്ഥന പോയിന്റുകൾ\nHome പ്രാർത്ഥന പോയിന്റുകൾ സ്വപ്നത്തിൽ കറുത്ത തുണി ധരിക്കുന്നതിനെതിരായ പ്രാർത്ഥനകൾ\nസ്വപ്നത്തിൽ കറുത്ത തുണി ധരിക്കുന്നതിനെതിരായ പ്രാർത്ഥനകൾ\nസ്വപ്നം കാണുകയും നിങ്ങളുടെ സ്വപ്നത്തിന്റെ അർത്ഥം മനസ്സിലാക്കാതിരിക്കുകയും ചെയ്യുന്നത് വളരെ ദാരുണമാണ്. കാരണം, സംഭവിക്കുന്നതിനുമുമ്പ് കാര്യങ്ങൾ കാണുന്നതിന് സ്വപ്നങ്ങളിലൂടെ നമുക്ക് വിജയിക്കാനാകും. ഇന്ന് ധാരാളം വിശ്വാസികൾ സ്വപ്നങ്ങൾ കാണുന്നുണ്ടെങ്കിലും അവരിൽ പലർക്കും സ്വപ്ന വ്യാഖ്യാനത്തെക്കുറിച്ച് അറിയില്ല. നിങ്ങൾക്കറിയാത്ത കാര്യങ്ങൾ എല്ലായ്‌പ്പോഴും നിങ്ങളെ കീഴടക്കും, പക്ഷേ അത് യേശുവിന്റെ നാമത്തിലുള്ള നിങ്ങളുടെ ഭാഗമാകില്ലെന്ന് ഞാൻ വിശ്വസിക്കുന്നു. ഇന്ന് നമ്മൾ സ്വപ്നത്തിൽ കറുത്ത തുണി ധരിക്കുന്നതിനെതിരെയുള്ള പ്രാർത്ഥനകൾ നോക്കാൻ പോകുന്നു. ഈ സ്വപ്നം എന്താണ് അർത്ഥമാക്കുന്നത്? എന്താണ് വ്യാഖ്യാനം?, കറുത്ത വസ്ത്രങ്ങൾ സ്വപ്നത്തിൽ എന്താണ് അർത്ഥമാക്കുന്നത്? ഈ ലേഖനത്തിലെ ഈ ഉത്തരങ്ങൾ ഞങ്ങൾ പരിശോധിക്കും. യേശുവിന്റെ നാമത്തിൽ നിങ്ങളുടെ ജീവിതത്തിൽ ഒരു പിശാചും ജയിക്കില്ല.\nസ്വപ്ന അർത്ഥത്തിൽ കറുത്ത തുണി ധരിക്കുന്നു\nസ്വപ്നത്തിലെ കറുത്ത തുണി എന്നത് വിലാപത്തിനുള്ള ഒരു തുണിയാണ്, സ്വപ്നത്തിൽ നിങ്ങൾ ഒരു കറുത്ത തുണി ധരിക്കുന്നത് നിങ്ങൾ കാണുമ്പോൾ, അതിനർത്ഥം നിങ്ങളുടെ അടുത്തുള്ള ഒരാൾ മരണത്തിന്റെ ആത്മാവിനാൽ ആക്രമിക്കപ്പെടുമെന്നാണ്. നിങ്ങൾ ഉടനെ ആത്മാവിന് എതിരായി പ്രാർത്ഥിക്കാൻ ആരംഭിക്കണം മരണം നിങ്ങളുടെ വീട്ടിൽ. മരണത്തിന്റെ ചൈതന്യം ഒഴിവാക്കുന്നതിനും നിങ്ങളുടെ കുടുംബത്തെ മുഴുവൻ യേശുവിന്റെ രക്തത്താൽ മൂടുന്നതിനും അവന്റെ ഭാരം നിങ്ങളുടെ ഹൃദയത്തിൽ നിന്ന് പുറന്തള്ളാൻ മരണത്തോട് കൽപ്പിക്കുന്നതിനും നിങ്ങൾ ഒരു അർദ്ധരാത്രി പ്രാർത്ഥനാ സെഷൻ സംഘടിപ്പിക്കണം. ദൈവത്തിന്റെ ഒരു കുട്ടി എന്ന നിലയിൽ, നിങ്ങൾ നിങ്ങളുടെ വീട്ടിൽ നിന്ന് പോകുവാൻ മരണം ചെയ്താൽ അത് പോകും എന്നാൽ സ്വൈരമായി സൂക്ഷിക്കുന്നതും, സ്വപ്നം സംഭവിക്കുന്നത് എന്ന് പറഞ്ഞാല് അത് തന്നെ അധികാരം നൽകിയിരുന്നതായി. സ്വപ്നത്തിൽ കറുത്ത തുണി ധരിക്കുന്നതിനെതിരെ ഞാൻ ശ്രദ്ധാപൂർവ്വം പ്രാർത്ഥനകൾ തിരഞ്ഞെടുത്തു, വിശ്വാസത്തോടും എല്ലാ ഗൗരവത്തോടും കൂടി ഈ പ്രാർത്ഥനകൾ നടത്താൻ ഞാൻ നിങ്ങളെ പ്രോത്സാഹിപ്പിക്കുന്നു. യേശുവിന്റെ നാമത്തിൽ നിങ്ങൾ ജയിക്കും.\n1. സ്വപ്നങ്ങളിൽ എന്നെ ആക്രമിക്കുന്നതിനും, തുറന്നുകാട്ടുന്നതിനും മരിക്കുന്നതിനും, യേശുവിന്റെ നാമത്തിൽ രാത്രിയിൽ മാസ്‌ക്വറേഡുകളായി മാറുന്ന എല്ലാ ശക്തിയും.\n2. എല്ലാ ശക്തിയും, രാത്രിയിൽ മൃഗങ്ങളായി രൂപാന്തരപ്പെട്ട് സ്വപ്നങ്ങളിൽ എന്നെ ആക്രമിക്കാനും, താഴെ വീഴാനും മരിക്കാനും, യേശുവിന്റെ നാമത്തിൽ.\n3. എന്റെ ജീവിതത്തിനായി മരണ ഏജന്റ് തയ്യാറാക്കിയ ഓരോ ശവപ്പെട്ടിയും യേശുവിന്റെ നാമത്തിൽ തീ പിടിച്ച് ചാരത്തിലേക്ക് വറുക്കുന്നു.\n4. മരണത്തിന്റെ ഏജന്റ് എന്റെ ജീവിതത്തിനായി കുഴിച്ച എല്ലാ കുഴികളും യേശുവിന്റെ നാമത്തിൽ ഏജന്റുമാരെ വിഴുങ്ങുന്നു.\n5. എല്ലാ ശക്തികളും, മരണ സ്വപ്നങ്ങളിലൂടെ എന്റെ ജീവിതത്തെ അടിച്ചമർത്തുന്നു, യേശുവിന്റെ നാമത്തിൽ വീണു മരിക്കുന്നു.\n6. ഓരോ മന്ത്രവാദശക്തിയും, മരണത്തിന്റെ ആത്മാവിനാൽ എന്റെ ജീവിതത്തെ ദ്രോഹിക്കുന്നു, യേശുവിന്റെ നാമത്തിൽ വീണു മരിക്കുന്നു.\n7. യേശുവിന്റെ നാമത്തിൽ അകാലമരണത്തിനും ചിതറിപ്പോകുന്നതിനും മരിക്കുന്നതിനുമായി എന്റെ കുടുംബത്തിന് നൽകിയിട്ടുള്ള എല്ലാ മന്ത്രവാദശക്തിയും.\n8. എല്ലാ പൈശാചിക ഏജന്റുമാരും, എന്റെ ജീവിതത്തെ തിന്മയ്ക്കായി നിരീക്ഷിക്കുന്നു, യേശുവിന്റെ നാമത്തിൽ വീണു മരിക്കുന്നു.\n9. എനിക്ക് ലഭിച്ച അബോധാവസ്ഥയിലുള്ള ഓരോ മരണ ദാനവും യേശുവിന്റെ നാമത്തിൽ ദൈവത്തിന്റെ അഗ്നി സ്വീകരിക്കുക.\n10. എന്റെ ജീവിതത്തിലെ കഠിനഹൃദയരായ ഓരോരുത്തരും, യേശുവിന്റെ നാമത്തിൽ നിങ്ങളുടെ സ്വന്തം ചെങ്കടലിൽ തിരിഞ്ഞ് നശിക്കുക.\n11. അസുഖത്തിന്റെ ഓരോ അമ്പും എന്റെ ജീവിതത്തിൽ നിന്ന് പുറത്തുവന്ന് യേശുവിന്റെ നാമത്തിൽ മരിക്കുക.\n12. എല്ലാ ശക്തിയും, എന്റെ ജീവിതത്തിൽ മാരകമായ അസുഖങ്ങൾ നടപ്പിലാക്കുന്നു, യേശുവിന്റെ നാമത്തിൽ വീണു മരിക്കുന്നു.\n13. അകാലമരണത്തിന്റെ എല്ലാ ഉത്തരവുകളും എന്റെ ജീവിതത്തിൽ ചുറ്റിത്തിരിയുന്നു, തീ പിടിച്ച് മരിക്കുന്നു, യേശുവിന്റെ നാമത്തിൽ.\n14. ഞാനും അകാല മരണത്തിന്റെ ആത്മാവും തമ്മിലുള്ള എല്ലാ ദുഷിച്ച ബന്ധവും യേശുവിന്റെ രക്തത്താൽ ഛേദിക്കപ്പെടും.\n15. യേശുവിന്റെ നാമത്തിൽ മരണചൈതന്യവുമായുള്ള എല്ലാ ബന്ധങ്ങളും ഞാൻ നിരസിക്കുകയും ഉപേക്ഷിക്കുകയും ചെയ്യുന്നു.\n16. എന്റെ കണ്ണുകളിൽ പാരമ്പര്യമായി ലഭിച്ച എല്ലാ പൈശാചിക ഗ്ലാസുകളും യേശുവിന്റെ രക്തത്താൽ തകർക്കപ്പെടുന്നു.\n17. അകാലമരണത്തിന്റെ ആത്മാവുമായുള്ള എല്ലാ പൂർവ്വിക കരാറും യേശുവിന്റെ രക്തത്താൽ തകർക്കപ്പെടുന്നു.\n18. എന്റെ കുടുംബത്തിലെ നരകാഗ്നിയുടെ എല്ലാ കരാറും ഉടമ്പടിയും യേശുവിന്റെ രക്തത്താൽ നശിപ്പിക്കപ്പെടും.\n19. എന്റെ കുടുംബത്തിൽ മരണ ചൈതന്യവുമായുള്ള എല്ലാ കരാറും യേശുവിന്റെ രക്തത്താൽ തകർക്കപ്പെടുന്നു.\n20. ഞാൻ മരിക്കാതെ ജീവിക്കും. യേശുവിന്റെ നാമത്തിൽ എന്റെ ദിവസങ്ങളുടെ എണ്ണം നിറവേറും.\n21. മറഞ്ഞിരിക്കുന്ന രോഗങ്ങൾ, യേശുവിന്റെ നാമത്തിൽ ഇപ്പോൾ അപ്രത്യക്ഷമാകുക.\n22. എന്റെ ശരീരത്തിന്റെ ഏത് ഭാഗത്തും അസ്വസ്ഥതയുടെ ഉറവ, യേശുവിന്റെ നാമത്തിൽ വരണ്ടുപോകുക.\n23. എന്റെ ശരീരത്തിലെ എല്ലാ അവയവങ്ങളും യേശുവിന്റെ നാമത്തിൽ ജീവൻ പ്രാപിക്കുക.\n24. എന്റെ രക്തം യേശുവിന്റെ രക്തത്താൽ കൈമാറ്റം ചെയ്യപ്പെടട്ടെ.\n25. എന്റെ ശരീരത്തിലെ എല്ലാ ആന്തരിക വൈകല്യങ്ങൾക്കും യേശുവിന്റെ നാമത്തിൽ ക്രമം സ്വീകരിക്കുക.\n26. എല്ലാ ബലഹീനതകളും യേശുവിന്റെ നാമത്തിൽ നിങ്ങളുടെ എല്ലാ വേരുകളുമായി പുറത്തുവരിക.\n27. യേശുവിന്റെ നാമത്തിൽ, രോഗത്തോടുള്ള ബോധപൂർവവും അബോധാവസ്ഥയിലുള്ളതുമായ എല്ലാ സഹകരണവും ഞാൻ പിൻവലിക്കുന്നു.\n28. കർത്താവിന്റെ ചുഴലിക്കാറ്റ് യേശുവിന്റെ നാമത്തിൽ ബലഹീനതയുടെ എല്ലാ കാറ്റും വീശട്ടെ.\n29. യേശുവിന്റെ നാമത്തിൽ ഞാൻ എന്റെ ശരീരത്തെ ബലഹീനതയുടെ എല്ലാ ശാപങ്ങളിൽ നിന്നും മോചിപ്പിക്കുന്നു.\n30. യേശുവിന്റെ നാമത്തിൽ എന്റെ രക്തത്തിൽ നിന്നുള്ള എല്ലാ തിന്മകളും യേശുവിന്റെ രക്തം ഒഴുകട്ടെ.\n31. എന്റെ ശരീരത്തിലെ എല്ലാ അവയവങ്ങളെയും യേശുവിന്റെ നാമത്തിൽ എല്ലാ ദുഷ്ട ബലിപീഠത്തിൽ നിന്നും ഞാൻ വീണ്ടെടുക്കുന്നു.\n32. കർത്താവേ, നിന്റെ ശബ്ദം തിരിച്ചറിയാൻ എന്നെ സഹായിക്കണമേ.\n33. കർത്താവേ, ഞാൻ അന്ധനായിരിക്കുന്നിടത്ത് എന്നെ കാണണമേ.\n34. യേശുവിന്റെ നാമത്തിൽ ഇപ്പോൾ ബാഷ്പീകരിക്കാൻ ഞാൻ എന്റെ ഹൃദയത്തോട് കൽപ്പിക്കുന്നു.\n35. യേശുവിന്റെ നാമത്തിൽ ഞാൻ ആകുലതയുടെ എല്ലാ ഭാരവും വലിച്ചെറിയുന്നു.\n36. യേശുവിന്റെ നാമത്തിൽ ദുഷിച്ച സുഹൃത്തുക്കളുമായി കുടുങ്ങാൻ ഞാൻ വിസമ്മതിക്കുന്നു.\n37. എന്റെ പുരോഗതി മറച്ചുവെക്കുന്ന എല്ലാ റോഡ് ബ്ലോക്കുകളും ഞാൻ യേശുവിന്റെ നാമത്തിൽ ഇടുന്നു.\n38. എന്റെ ആത്മീയ കാലാവസ്ഥ യേശുവിന്റെ നാമത്തിൽ ശത്രുവിന്റെ പാളയത്തിലേക്ക് ഭയം അയക്കട്ടെ.\n39. കർത്താവേ, ദുഷിച്ച വാക്കുകളിൽ നിന്നോ ദുഷിച്ച വാക്യങ്ങളിൽ നിന്നോ എന്നെ വിടുവിക്കണമേ.\n40. കർത്താവേ, എന്റെ ശത്രുക്കളെയെല്ലാം ഒരു കോണിൽ ബന്ധിപ്പിക്കട്ടെ.\n41. എന്റെ ജീവിതത്തിന്റെ ഏത് മേഖലയിലും പ്രവർത്തിക്കുന്ന എല്ലാ കാടുകളെയും മരുഭൂമികളെയും ഞാൻ യേശുവിന്റെ നാമത്തിൽ ബന്ധിക്കുന്നു.\n42. കർത്താവേ, അടയാളങ്ങളാലും അത്ഭുതങ്ങളാലും എന്നെ വിടുവിക്കേണമേ.\n43. കർത്താവേ, എന്നെ ഒരു ദിവ്യ പ്രതിഭാസമാക്കുക.\n44. ശത്രുവിനെ ആശയക്കുഴപ്പത്തിലാക്കുന്ന ആത്മീയ അതിക്രമങ്ങൾ യേശുവിന്റെ നാമത്തിൽ എന്റെ ശത്രുക്കളുടെ പാളയങ്ങളിൽ സ്ഥാപിക്കട്ടെ.\n45. യേശുവിന്റെ നാമത്തിൽ സ്വർഗ്ഗീയ അഗ്നി എന്റെ പ്രാർത്ഥനാ ജീവിതത്തെ ജ്വലിപ്പിക്കട്ടെ.\n46. യേശുവിന്റെ നാമത്തിൽ ആത്മീയ മുന്നേറ്റങ്ങൾക്കുള്ള ദിവ്യ അഭിഷേകം ഇപ്പോൾ എന്റെ മേൽ വരട്ടെ.\n47. യേശുവിന്റെ നാമത്തിൽ എന്റെ പ്രാർത്ഥന ബലിപീഠം ഇന്ന് ശക്തി പ്രാപിക്കട്ടെ.\n48. കർത്താവേ, എന്നെ പ്രാർത്ഥനയ്ക്ക് അടിമയാക്കുക.\n49. കർത്താവേ, നന്ദികെട്ട പാപം ക്ഷമിക്കണമേ.\n50. കർത്താവായ യേശുവേ, എന്നെ നിനക്കായി ജ്വലിക്കുന്ന ജ്വാലയാക്കുക.\nമുമ്പത്തെ ലേഖനംവ്യക്തിഗത യുദ്ധ പ്രാർത്ഥന പോയിന്റുകൾ\nഅടുത്ത ലേഖനംസ്വപ്നത്തിൽ ഭർത്താവിനെ കാണാതായതിനെതിരായ പ്രാർത്ഥനകൾ\nമേരി ഡി മെയ് 29, 2021 രാവിലെ 10:50 ന്\nഎന്റെ തലയിൽ ഒരു കറുത്ത തുണി സ്വപ്നം കാണുന്നു. അനങ്ങരുത് എന്ന് ആരോ പറഞ്ഞു. എന്റെ തലയിൽ നിന്ന് കറുത്ത തുണി നീക്കംചെയ്യാൻ എനിക്ക് സഹായമുണ്ടായിരുന്നു, ഒരു ഉയർന്ന സ്ഥലത്തിന്റെ അരികിൽ ഞാൻ നിൽക്കുന്നു.\n50 യുദ്ധപ്രാർത്ഥന രോഗങ്ങൾക്കും രോഗങ്ങൾക്കും എതിരായി ചൂണ്ടിക്കാണിക്കുന്നു\nവിവാഹ തയ്യാറെടുപ്പിനുള്ള പ്രാർത്ഥന പോയിന്റുകൾ\nദിവ്യ മാർഗനിർദേശത്തിനായി 60 ദൈനംദിന പ്രാർത്ഥനകൾ


ദുബായ് എക്‌സ്‌പോയിലെ കൗതുക പവലിയനുകള് – Utharadesam\n14ദിവസം മാത്രം നീണ്ടുനിന്ന ദുബായ് സന്ദര്‍ശനത്തിനിടയില് വേള്‍ഡ് എക്‌സ്‌പോയിലെ 192 രാജ്യങ്ങളുടേയും പവലിയനുകള് സന്ദര്‍ശിക്കുക അസാധ്യമാണെന്ന തിരിച്ചറിവുണ്ടായിരുന്നു ഞങ്ങള്‍ക്ക്. എങ്കിലും പൊതുവേ ചുട്ടുപൊള്ളാറുള്ള ദുബായില് ഞങ്ങളുടെ സന്ദര്‍ശന സമയത്തുണ്ടായ തണുത്ത കാലാവസ്ഥ വലിയ അനുഗ്രഹമായിരുന്നു. നട്ടുച്ചനേരത്ത് പോലും പവലിയനുകളില് നിന്ന് പവലിയനുകളിലേക്ക് വിയര്‍ക്കാതെ, തളരാതെ ഓടാന് കഴിഞ്ഞത് ഞങ്ങളെ തെല്ലൊന്നുമല്ല സന്തോഷിപ്പിച്ചത്.\nഇന്ത്യയടക്കം കാണാന് ആഗ്രഹിച്ച കുറേ പവലിയനുകള് കണ്ടുതീര്‍ന്നപ്പോള് വിട്ടുപോവാതെ നിര്‍ബന്ധമായും കണ്ടിരിക്കേണ്ട പവലിയനുകളെ കുറിച്ച് ഞങ്ങള് സുഹൃത്തുക്കളോട് അന്വേഷിച്ചു. യൂട്യൂബര്‍മാരുടെ അഭിപ്രായവും ആരാഞ്ഞു. ജര്‍മ്മനിയും സൗദി അറേബ്യയും കാണാതെ പോകരുതെന്ന് യഹ്‌യ തളങ്കര തലേന്ന് ഉണര്‍ത്തിയിരുന്നു. ഇന്ത്യന് പവലിയന് കണ്ടിറങ്ങിയ ഉടനെ ഞാന് സുഹൃത്ത് സമീര് ചെങ്കളത്തെ വിളിച്ചു. സമീര് നേരത്തെ തന്നെ ഒട്ടുമിക്ക പവലിയനുകളും സന്ദര്‍ശിച്ചിട്ടുണ്ട്. നിമിഷ നേരങ്ങള്‍ക്കകം സമീറിന്റെ വാട്‌സ്ആപ്പ് മെസേജ് വന്നു. ‘ടോപ്5പവലിയന്‍സ്’ എന്ന തലേക്കെട്ടില്, അക്കമിട്ട് അഞ്ചുപവലിയനുകളുടെ പേര് അയച്ചിട്ടുണ്ട്. 1. സൗദി അറേബ്യ, 2. ജര്‍മ്മനി, 3. റഷ്യ, 4. ആസ്‌ട്രേലിയ, 5. തായ്‌ലന്റ്.\nഞങ്ങള്‍ക്ക് ആ ലിസ്റ്റ് വലിയ ഗുണകരമായി. ഇവ അഞ്ചും കാണാതെ മടങ്ങില്ലെന്ന് തീരുമാനിച്ച് നീട്ടിവലിച്ചങ്ങ് നടന്നു. വഴികാണിക്കാന് ഞങ്ങള്‍ക്ക് ആരേയും ആശ്രയിക്കേണ്ടിവന്നില്ല. മുന്നില്, കുലുങ്ങിചിരിച്ച് ഒരു റോബോട്ട് കടന്നുവരുന്നുണ്ട്. എക്‌സ്‌പോക്കകത്തെ എന്തുകാര്യവും ചോദിക്കാം. ഞൊടിയിടെ കൊണ്ട് റോബോട്ട് മറുപടി തരും. ഞങ്ങള് ആദ്യം ജര്‍മ്മനിയുടെ പവലിയന് ഏത് ഭാഗത്താണെന്ന് തിരിക്കി.\nകൃത്യമായ വിവരങ്ങള് തന്ന് റോബോട്ട് കടന്നുപോയെങ്കിലും ഹാജറ സഫ റോബോട്ടിനേയും നോക്കി അതിശയിച്ചുനില്‍ക്കുകയാണ്.\n‘ഇത് ഒറിജിനല് മനുഷ്യനല്ലെ പപ്പാ…’\nഅവളുടെ കൗതുകം മാറിയിട്ടില്ല. പത്ത് വയസുകാരി കുട്ടിയുടെ കൗതുകത്തിനും സംശയത്തിനും കാരണമുണ്ടായിരുന്നു. ജീവനുള്ള മനുഷ്യര്‍പോലും തരുന്നതിനേക്കാള് എത്ര കൃത്യമായാണ് ആ റോബോട്ട് മറുപടി തന്നത്.\nജര്‍മ്മന് പവലിയന് മുന്നില് നല്ലതിരക്കുണ്ട്. തലങ്ങും വിലങ്ങും നാട്ടിയ ഇരുമ്പ് തൂണുകള്‍ക്കിടയിലൂടെ ഞങ്ങള് ക്ഷമയോടെ മുന്നോട്ട് നടന്നു. ഒരു വളണ്ടിയര്‍വന്ന് ക്യൂ നിന്നവര്‍ക്ക് നേരെ കുടിവെള്ളം നീട്ടുന്നുണ്ട്.\nകുടിവെള്ളമെന്ന് പറഞ്ഞാല് അക്വഫിനയുടെ മനോഹരമായ 300 എം.എല് ടിന് വെള്ളം. ഞങ്ങള് അല്‍പം മുമ്പ് എക്‌സ്‌പോ സ്ട്രീറ്റില് നിന്ന് ഇത്തരത്തിലൊരു ടിന് വെള്ളം വിലക്ക് വാങ്ങിയിരുന്നു. രെണ്ണത്തിന് അഞ്ച് ദിര്‍ഹമാണ് വില. കൂട്ടിനോക്കുമ്പോള് നാട്ടിലെ 100 രൂപ. അതും വെറും 300 എം.എല്ലിന്. വില കേട്ട് ഞെട്ടിയെങ്കിലും വിലപേശാന് ഞാന് നിന്നില്ല. നേരത്തെ എക്‌സ്‌പോ പാസ്‌പോര്‍ട്ട് വാങ്ങുമ്പോള് വില പേശിയതിന്റെ പേരില് നാണം കെട്ട അനുഭവം ഞാന് മറന്നിട്ടില്ലായിരുന്നു.\nജര്‍മ്മന് പവലിയന്റെ പ്രധാന കവാടത്തിനരികില് വശ്യമായ പുഞ്ചിരിയുമായി നാലഞ്ച് വനിതാ വളണ്ടിയര്‍മാര് കമ്പ്യൂട്ടറുകള്‍ക്ക് മുന്നില് നില്‍ക്കുന്നുണ്ട്. എത്ര ഹൃദ്യമായാണ് അവര് ഓരോ സന്ദര്‍ശകരേയും സ്വാഗതം ചെയ്യുന്നത്. അവര് ഞങ്ങള് ഓരോരുത്തരുടേയും പേര് തിരക്കി. നിമിഷനേരം കൊണ്ട് ഞങ്ങള് ഏഴുപേരുടെയും പേരുകള് പ്രിന്റുചെയ്ത മനോഹരമായ ടാഗുകള് ഞങ്ങള്‍ക്ക് തരികയും ചെയ്തു. പേരോട് കൂടിയ ടാഗ് കഴുത്തിലിട്ട് നടക്കാന് ഒരു ഗമയുണ്ടായിരുന്നു. ഫില്‍സയും ഫിദയും ടാഗോട് കൂടി സെല്‍ഫി എടുക്കുന്നുണ്ട്. നിമിഷ നേരങ്ങള്‍ക്കകം ആ ഫോട്ടോസ് കൂട്ടുകാരുടെ വാട്‌സ്ആപ്പിലേക്ക് പറന്നു.\nജര്‍മ്മനിയിലേക്ക് കടക്കാന് പോവുകയാണ് ഞങ്ങള്. ജര്‍മ്മന് പവലിയന് പേര് കൊണ്ട് തന്നെ വ്യത്യസ്തമാണ്. മറ്റു രാജ്യങ്ങളുടെ പവലിയനുകള്‍ക്ക് അതാത് രാജ്യങ്ങളുടെ പേരാണെങ്കില് ജര്‍മ്മന് പവലിയന്റെ പേര് ‘കാമ്പസ് ജര്‍മ്മന്’ എന്നാണ്. അതൊരു കാമ്പസ് തന്നെയായിരുന്നു. പവലിയന്റെ മതിലുകളില് ജര്‍മ്മന് യൂണിവേഴ്‌സിറ്റികളെ കുറിച്ചും അവിടെ വിവിധ രാജ്യങ്ങളില് നിന്ന് പഠിക്കാനെത്തുന്ന വിദ്യാര്‍ത്ഥികളുടെ എണ്ണത്തെ കുറിച്ചും ബിദുരം കരസ്ഥമാക്കിയ ശാസ്ത്രജ്ഞരുടെ അടക്കം കണക്കുകളുമൊക്കെ രേഖപ്പെടുത്തിയിരിക്കുന്നത് കണ്ടു. ജര്‍മ്മന് പവലിയനില് ഞങ്ങളെ ആദ്യം വരവേറ്റത് ക്രിക്കറ്റ് പന്തിന്റെ വലിപ്പത്തിലുള്ള മഞ്ഞ പന്തുകള് കൂട്ടിയിട്ടിരിക്കുന്ന ഒരു ഹാളാണ്. ഒരു ലക്ഷം ആശയങ്ങള് എന്നെഴുതിവെച്ചിരിക്കുന്ന ആ ഹാളിനകത്ത് പന്തുകള്‍ക്ക് മേല് ആറാടാം, നീണ്ടുനിവര്‍ന്ന് കിടക്കാം… അതൊരു ആനന്ദമായിരുന്നു. കുട്ടികള് അവയ്ക്ക് മേല് വന്നുകിടന്ന് പന്തുകള് കൊണ്ട് സ്വയം മൂടുന്നു. കുതറി എണീക്കുന്നു. ഓടിച്ചാടി കളിക്കുന്നു. മുഖം മാത്രം പുറത്ത് കാണത്തക്ക് വിധം ഇബ്രാഹിം മഞ്ഞപ്പന്തുകള് കൊണ്ട് മൂടിപ്പുതച്ചുകിടന്നു. വല്ലാത്തൊരു ആഹ്ലാദമാണ് ഹാളില് എല്ലാവരും അനുഭവിക്കുന്നത്.\nജര്‍മ്മനി വലിയ പ്രതീക്ഷയുടെ ലോകത്തേക്കാണ് വാതില് തുറക്കുന്നത്. സാങ്കേതിക വിദ്യയുടെ വളര്‍ച്ച, ഭാവിയില് ആ രാജ്യത്തുണ്ടാകാന് പോകുന്ന മാറ്റങ്ങള്… എല്ലാം ‘കാമ്പസ് ജര്‍മ്മന്’ നമുക്ക് പറഞ്ഞുതരുന്നു. മറ്റ് പവലിയനുകളെ അപേക്ഷിച്ച് വിനോദത്തിനും ഇവിടെ സ്ഥാനമുണ്ടായിരുന്നു. ലോകത്തിന്റെ വിവിധ ഭാഗങ്ങളില് നിന്നെത്തിയ വിദ്യാര്‍ത്ഥികള് അടക്കമുള്ള കുട്ടികള് ബുദ്ധിയും ശാരീരിക ശേഷിയും അളക്കാനുള്ള വിവിധ വിനോദങ്ങളില് ഏര്‍പ്പെട്ടിരിക്കുന്നത് കണ്ടു. അറിവ് മാത്രമല്ല, ആനന്ദം കൂടിയാണ് കാമ്പസ് ജര്‍മ്മന് സന്ദര്‍ശകര്‍ക്ക് സമ്മാനിക്കുന്നത്. റൂഫുകളില് തൂക്കിയിട്ട ടാബ് ഡിസ്‌പ്ലേകളില് ആ രാജ്യത്തിന്റെ വളര്‍ച്ചയുടെ കഥ പറയുന്നുണ്ട്. കൈവരിച്ച നേട്ടങ്ങള് എടുത്തുകാട്ടുന്നുണ്ട്. എല്.ഇ.ഡി ഡിസ്‌പ്ലേകളില് നമുക്ക് ജര്‍മ്മനിയുടെ വലിയ വളര്‍ച്ചയുടെ അടയാളങ്ങള് കാണാം.\nകാമ്പസ് ജര്‍മ്മനിയില് ഏറ്റവും ഒടുവില് ഞങ്ങള് എത്തിയത് ഊഞ്ഞാലുകള് തൂക്കിയിട്ട, നീലിമയില് കുളിച്ചുനില്‍ക്കുന്ന ഒരു ഹാളിലേക്കാണ്. 52 പേര്‍ക്കാണ് ഈ ഹാളില് ഒന്നിച്ച് പ്രവേശനം. തലയെണ്ണിയുള്ള പ്രവേശനത്തിന്റെ കാരണം വൈകാതെ തന്നെ പിടികിട്ടി. ഒരേസമയം 52 പേര്‍ക്ക് ഇരിക്കാവുന്ന തരത്തിലാണ് ഊഞ്ഞാലുകള് ഒരുക്കിയിട്ടുള്ളത്. ഞങ്ങള് ഓരോ ഊഞ്ഞാലുകളില് ചെന്നിരുന്നു. തല്‍ക്കാലം ആടാനുള്ള അനുവാദം ഇല്ല. ആദ്യം ഒരു വനിതാ വളണ്ടിയര് ഞങ്ങളോട് കൂറേ കാര്യങ്ങള് വിവരിച്ചു. വലിയവലിയ കാര്യങ്ങളാണ് പറയുന്നത്. പ്രതീക്ഷയുടേയും സ്വപ്‌നങ്ങളുടേയും ലോകത്തേക്ക് നമ്മെ കൈപിടിച്ചുകൊണ്ടുപോകുന്ന കുറേ വിവരണങ്ങള്.\nനിമിഷ നേരങ്ങള്‍ക്കകം ഹാളിനകത്തെ വെളിച്ചം മാറി… വിവിധ വര്‍ണ്ണങ്ങള് നിറഞ്ഞു. സ്വര്‍ഗാരാമത്തിലാണോ ഞങ്ങള് എന്ന് തന്നിപ്പിക്കുന്ന വിസ്മയ നിമിഷങ്ങള്. ഊഞ്ഞാലുകള് ആടാന് തുടങ്ങി. ഞങ്ങള് ആനന്ദത്തില് ആറാടുകയാണ്. അനിര്‍വചനീയായൊരു അനുഭൂതി. 52 പേരും ഒന്നിച്ചാടുന്നു. ഏറ്റവും മുന്നില് ഫുട്‌ബോള് പന്തുപോലെയുള്ള വലിയ ഗോളങ്ങള് പ്രത്യക്ഷപ്പെട്ടു. അവ മുകളിലോട്ടും താഴോട്ടും ചലിച്ച് നൃത്തം വയ്ക്കുകയാണ്. ജര്‍മ്മനി സന്ദര്‍ശകരെ ശരിക്കും ആനന്ദിപ്പിച്ചു. ഹാളിനകത്ത് മുഴുങ്ങിയ മനോഹരമായ സംഗീതത്തിനിടയില് നാല് വശങ്ങളിലേയും എല്.ഇ.ഡി സ്‌ക്രീനില് കുറേ പേരുകള് തെളിയുന്നു. അക്കൂട്ടത്തിലതാ അങ്ങിങ്ങായി ഷാഫി… ഫാത്തിമ… ഇബ്രാഹിം…. ഫിദ… ഫില്‍സ… ഹാരിസ്… സഫ…\nഹാളിലെ 52 പേരുടേയും പേരുകള് ജര്‍മ്മന് പവലിയന്റെ സ്‌ക്രീനില് മാറി മാറി തെളിഞ്ഞപ്പോള് സന്തോഷം കൊണ്ട് ശ്വാസംമുട്ടുകയായിരുന്നു ഞങ്ങള്‍ക്ക്….\nഞങ്ങള് സൗദി അറേബ്യയുടെ പവലിയന് മുന്നിലെത്തുമ്പോള് നേരം ഇരുട്ടിത്തുടങ്ങിയിരുന്നു. നിര്‍മാണ ഭംഗികൊണ്ട് തന്നെ ശ്രദ്ധേയമാണ് സൗദിയുടെ പവലിയന്. താഴെ പതിക്കുന്നത് പോലെ മുന്നിലേക്ക് ചെരിഞ്ഞു നില്‍ക്കുന്ന കെട്ടിടത്തിന്റെ നിര്‍മ്മാണ ഭംഗി കണ്ടാല് തന്നെ അതിശയിച്ചു പോവും. എല്ലാ വഴികളും എല്ലാ നേരവും സൗദി പവലിയനിലേക്ക് ഒഴുകുകയാണ്. ഈ പവലിയന് ഇതിനകം തന്നെ മൂന്ന് ലോക റെക്കോര്‍ഡുകള് സ്വന്തമാക്കിയിട്ടുണ്ട്.\nസന്ദര്‍ശകരെ ആദ്യം വരവേല്‍ക്കുന്നത് കുളിര്‍മയുള്ള ഒരു കാഴ്ചകളാണ്. നൃത്തം വെച്ച് മഴ പോലെ പെയ്യുന്ന വൃത്തത്തിനുള്ളില് കയറിപ്പറ്റി ആനന്ദത്തിന്റെ കുളിരണയുകയാണ് പലരും. ഒരേ നേരം അഞ്ചെട്ട് പേര്‍ക്ക് ആ മഴ വൃത്തത്തിനുള്ളില് കയറിക്കൂടാം. പലരും, നനയാതെ വൃത്തത്തിനകത്ത് കയറിപ്പറ്റുകയും നനയാതെ തന്നെ വൃത്തത്തിനുള്ളില് നിന്ന് ഇറങ്ങി വരികയും ചെയ്യുന്നത് വിജയശ്രീലാളിതരെ പോലെയാണ്. നനഞ്ഞു പോവുന്നവര് ചമ്മലോടെ മുഖം പൊത്തുന്നു. ആ മഴപ്പെയ്ത്ത് വല്ലാത്തൊരു ഭംഗി തന്നെയാണ്.\nകിട്ടിയ തക്കം നോക്കി ഞാനും ഹാരിസും ഇബ്രാഹിമും സഫയും മഴ വൃത്തത്തില് കയറിക്കൂടി. വിദേശികളായ ചില കുട്ടികളുമുണ്ട്. നാലു ചുറ്റും വീഴുന്ന വെള്ളത്തിന്റെ ഒഴുക്ക് ഇടയ്ക്കിടെ നമ്മെ കബളിപ്പിക്കും. വെള്ളം നിന്നു എന്നു തോന്നിയ നിമിഷങ്ങളിലൊന്നില് ഞാന് പുറത്തേക്ക് ചാടി. പക്ഷെ കബളിപ്പിക്കപ്പെട്ടു. വെള്ളത്തില് നനഞ്ഞു കുതിര്‍ന്നു പോയി ഞാന്. ഷൂ പോലും നനഞ്ഞിരുന്നു. ആരൊക്കെയോ കളിയാക്കി ചിരിക്കുന്നുണ്ട്. ഏതൊക്കെയോ രാഷ്ട്രക്കാര്. ചമ്മല് മറക്കാന് ഞാന് മാസ്‌ക് കുറേക്കൂടി മുകളിലേക്ക് കയറ്റി. തല്‍ക്കാലം രക്ഷപ്പെട്ടെങ്കിലും നനഞ്ഞു കുതിര്‍ന്ന ആ രംഗം മുഴുവന് ഫിദ ക്യാമറയിലാക്കിയിരുന്നു.\nസൗദി പവലിയന്റെ ഒന്നാം നിലയിലേക്കുള്ള ഗുഹ പോലുള്ള വഴിയില് കണ്ട കാഴ്ചകള് അക്ഷരാര്‍ത്ഥത്തില് തന്നെ ഞങ്ങളെ അല്‍ഭുതം കൊള്ളിച്ചു. സൗദിയുടെ ഇന്നലെകളുടെ നേര് ചിത്രം. എല്.ഇ.ഡി. ഡിസ്‌പ്ലേകളിലും മറ്റുമായി, സൗദി അറേബ്യ പിന്നിട്ട കാലഘട്ടങ്ങളുടെ ചരിത്രം, സംസ്‌കാരം, പാരമ്പര്യം, കലകള് എല്ലാം വ്യക്തമായി കാണാം. സൗദി അറേബ്യയുടെ ഇന്നലെകളെ പുണര്‍ന്നാണ് പുതിയ കാലത്തിന്റെ അതിശയങ്ങളിലേക്ക് സന്ദര്‍ശകര് എത്തുന്നത്.\nപഴയ കൊട്ടാരങ്ങളും മസ്ജിദുകളുമൊക്കെ പുനരാവിഷ്‌കരിച്ചിരിച്ചിട്ടുണ്ട്. പത്തുനൂറു വര്‍ഷമപ്പുറത്തുള്ള സൗദി അറേബ്യയെ ഞങ്ങളവിടെ കണ്ടു.\nമുകള് നിലയില് ആ രാഷ്ട്രത്തിന്റെ പുതിയകാല കാഴ്ചകള് കാണാം. വിശുദ്ധ കഅബയും മരുഭൂമിയും രാജ്യം നേടിയ വളര്‍ച്ചയുമൊക്കെ ചുറ്റുമതിലുകളെ പൊതിഞ്ഞു നില്‍ക്കുന്ന എല്.ഇ.ഡി സ്‌ക്രീനില് നിറഞ്ഞുകാണാം.\nആ ഹാളിന്റെ ഒത്ത നടുക്ക് വൃത്താകൃതിയില് കിണര് പോലൊരു കാഴ്ച. എല്ലാ കണ്ണുകളും ആ ചെറു ഗര്‍ത്തത്തിലേക്കാണ്.\n‘മരണക്കിണറാണോ. നമുക്കും നോക്കാല്ലോ….’ ഇബ്രാഹിം ഞങ്ങളെ വിളിച്ചു. കാര്‍ണിവലുകളിലെ മരണക്കിണറിന് മുന്നിലാണ് സാധാരണ ഇത്തരം കാഴ്ചകള് കാണാറുള്ളത്. ഞങ്ങള് അരികില് ചെന്നു നോക്കി.\nഏതാണ് രണ്ട് മീറ്റര് നീളം തോന്നിക്കുന്ന ആ ഗര്‍ത്തത്തിന്റെ ഉള്‍ഭാഗം നിറയെ എല്.ഇ.ഡി. സ്‌ക്രീനാണ്. വൃത്തത്തില് ഘടിപ്പിച്ചിട്ടുള്ള ആ സ്‌ക്രീനില് ഡ്രോണ് ഉപയോഗിച്ച് മനോഹരമായി പകര്‍ത്തിയ വിശുദ്ധ കഅബയുടെ മേല് ഭാഗം തെളിഞ്ഞു. ക്യാമറ പതുക്കെ കഅബക്ക് ചുറ്റും നിറഞ്ഞ ആയിരങ്ങളിലേക്ക് ഇറങ്ങി വരുന്നു.\nസൗദിയുടെ ഭൂപ്രകൃതിയും മരു ഭൂമിയെ കീറി മുറിച്ച് പാഞ്ഞു വരുന്ന വാഹനങ്ങളുടെ ദൃശ്യവുമൊക്കെ കണ്ണിനു വിരുന്നായി ഞങ്ങള്‍ക്ക്. ഏറ്റവും ആധുനിക രീതിയില് സജ്ജീകരിച്ച ഈ കിണറാണ് സൗദി അറേബ്യന് പവലിയന് മറ്റൊരു വേള്‍ഡ് റെക്കോര്‍ഡ് ചാര്‍ത്തിക്കൊടുത്തത്. കടലും തീരവും പ്രകൃതിഭംഗിയുമൊക്കെ മനോഹരമായി പകര്‍ത്തിയ മറ്റൊരു കാഴ്ചയുടെ മാധുര്യം നുണഞ്ഞാണ് ഞങ്ങള് സൗദിയില് നിന്നിറങ്ങിയത്.\nവലിയ കേബിളുകള് എന്ന് തോന്നിക്കുന്ന തരത്തിലുള്ള ഏതോ ഉപകരണം കൊണ്ട് നിര്‍മ്മിച്ച റഷ്യന് പവലിയനിലും ആസ്‌ട്രേലിയുടെ ആകര്‍ഷകമായ പവലിയനിലും ഒരു ഓട്ട പ്രദക്ഷിണം നടത്തി തായ്‌ലന്റ് പവലിയനിലെ അത്ഭുത കാഴ്ചകള് കണ്ട് ഇറങ്ങുമ്പോള് സമയം രാത്രി 11 മണി പിന്നിട്ടിരുന്നു.\nകോട്ടപ്പുറം സ്വദേശി കുവൈത്തില് മരിച്ചു\nലിയാന ഫാത്തിമ എന്ന സ്വര്‍ണ്ണകന്യക\nസന്തോഷം കൊണ്ട് വയ്യേ…


നീനുവിന്റെ പിതാവ് തലേദിവസം കെവിന്റെ പിതാവിന്റെ വർക്‌ഷോപ്പില് എത്തിയിരുന്നു; കെവിന്റെ പിതാവ് ജോസഫിന്റെ വെളിപ്പെടുത്തൽ | Malayalam UK\nMay 31 08:08 2018 by News Desk 6\tPrint This Article\nനീനുവിന്റെ പിതാവ് ചാക്കോ മകളുടെ വിവാഹക്കാര്യം തന്റെ വർക്‌ഷോപ്പിൽ എത്തി സംസാരിച്ചിരുന്നതായി കെവിന്റെ പിതാവ് ജോസഫിന്റെ വെളിപ്പെടുത്തൽ. ഒരു പെൺകുട്ടിയുമായി പ്രണയത്തിലാണെന്ന് മാസങ്ങൾക്ക് മുൻപ് കെവിൻ സൂചിപ്പിച്ചിരുന്നു. എന്നാൽ അതിനെ കുറിച്ചൊന്നും കൂടുതലായി ഒന്നും സംസാരിച്ചില്ല. കഴിഞ്ഞ വെളളിയാഴ്ച രാവിലെ നീനുവിന്റെ അച്ഛൻ ചാക്കോ ജോസഫിന്റെ വർക്‌ഷോപ്പിൽ എത്തുകയും കെവിനും നീനുവും തമ്മിൽ ഇഷ്ടത്തിലാണെന്നും വിവാഹം ഉടൻ നടത്താമെന്നും അറിയിക്കുകയും ചെയ്തു. നീനു ഇപ്പോൾ എവിടെ ഉണ്ടെന്ന് ചാക്കോ തന്നോട് ചോദിച്ചതായും ജോസഫ് വെളിപ്പെടുത്തി.\nഎന്നാൽ താൻ നീതുവിനെ കണ്ടിണ്ടില്ലെന്നും സംഭവത്തെ കുറിച്ച് അറിയില്ലെന്നും അറിയിച്ചതോടെ ചാക്കോ തിരിച്ചു പോയി. പിറ്റെന്നു രാവിലെ പരിചയമുളള പൊലീസുകാരനാണ് തന്നെ വിളിച്ച് കെവിന്റെ പേരിൽ പെൺകുട്ടിയെ തട്ടിക്കൊണ്ടുപോയതായി പരാതിയുണ്ടെന്ന് അറിയിക്കുകയായിരുന്നു.\nകെവിനെയും ഒപ്പമുണ്ടായിരുന്ന നീനുവിനെയും പൊലീസുകാർ വിളിച്ചുവരുത്തിയിരുന്നു. ഇവർ വിവാഹം റജിസ്റ്റർ ചെയ്യാൻ അപേക്ഷിച്ചതിന്റെ രേഖകൾ പൊലീസിനു കാട്ടിക്കൊടുത്തെങ്കിലും പൊലീസ് ഇതു നോക്കാൻ പോലും തയാറായില്ല. അവിടെ വച്ചു പിതാവു നീനുവിനെ ബലമായി കൊണ്ടുപോകാൻ ശ്രമിച്ചെങ്കിലും കെവിന്റെ ഒപ്പം പോകണമെന്നു കരഞ്ഞ് ബഹളംവച്ചതോടെ പൊലീസ് സ്റ്റേഷനിൽ എഴുതിവച്ച ശേഷം നീനുവിനെ കെവിനൊപ്പം അയച്ചു.\nരണ്ടാം വട്ടവും തന്നെ കാണാൻ ചാക്കോ എത്തി. എല്ലാം പറഞ്ഞ് ശരിയാക്കിയെന്നാണ് ഇത്തവണ തന്നോട് പറഞ്ഞത്. സാനു ചാക്കോയും തന്നെ കാണാൻ വർക്‌ഷോപ്പിൽ എത്തിയിരുന്നു. നീനു എവിടെയാണെന്ന് ചോദിക്കുകയും ചെയ്തു. അറിയില്ലെന്ന് പറഞ്ഞതോടെ മടങ്ങുകയായിരുന്നു– ചാക്കോ പറഞ്ഞു.\nഇതിനിടെ നീനുവിന്റെ ബന്ധുക്കളും ഗുണ്ടകളും ചേർന്നു തട്ടിക്കൊണ്ടു പോകുന്നതിന് മിനിറ്റുകൾക്ക് മുൻപ് ഫോണിലൂടെ കെവിൻ നീനുവിനോട് സംസാരിച്ചിരുന്ന വിവരവും പുറത്തു വന്നു. ഹോസ്റ്റലിൽ ആയിരുന്ന നീനുവിനെ കെവിൻ ആശ്വസിപ്പിച്ചു. പേടിക്കണ്ട കാര്യമില്ലെന്നും താന് വന്നു നിന്നെ കൂട്ടിക്കൊണ്ടു പോകുമെന്നും നീനുവിന് കെവിന് ഉറപ്പു നല്‍കുകയും ചെയ്തു. രാത്രി ഒന്നര വരെ ഇരുവരും ഫോണിൽ സംസാരിച്ചു. അപ്പോഴോന്നും ഇങ്ങനെ ഒരു അപകടം സംഭവിക്കുമെന്ന് സ്വപ്നത്തിൽ പോലും കരുതിയിരുന്നില്ലെന്ന് കണ്ണീരോടെ നീനു പറയുന്നു.


തമ്പുരാന്റെ സ്മാർട്ട് സിറ്റി - BethlehemMatrimonial.com\nതമ്പുരാന്റെ സ്മാർട്ട് സിറ്റി\nഎന്റെ മോന്റെ കല്യാണക്കാര്യം കുറച്ച് പ്രശ്നത്തിലാണ്. അവന് ഒരു പെണ്ണിനെ ഇഷ്ടമാ. പക്ഷെ പെണ്ണിന് പ്രായവും കൂടുതലാ, പൊക്കവും കൂടുതലാ, ഇത് ശരിയാകുമോ. വല്ലവരും കേട്ടാൽ എന്തുപറയും. ഇവനിങ്ങനെ കെട്ടിയാൽ ഇളയ മകളുടെ കല്യാണത്തിനും അതും പ്രശ്നം ആകില്ലേ?\nആകുലത നിറഞ്ഞ സ്വരത്തിൽ ഒരു പിതാവ്, തന്റെ വിഷമങ്ങൾ ഏകദേശം പറഞ്ഞു നിർത്തി.\nഅച്ചായാ, പണ്ട്, ആദിയിൽ,ദൈവം ലോകം സൃഷ്ടിച്ചുകൊണ്ടിരുന്ന സമയത്ത് നാല് മാലാഖമാർ വന്ന് ദൈവത്തിന്റെ ചുറ്റുംകൂടി. തമ്പുരാന്റെ പണികൾ കുറേനേരം കണ്ടുനിന്നിട്ട് ഒന്നാമത്തെ മാലാഖ ചോദിച്ചു, ദൈവമേ, ഇത് വളരെ അതിശയമായിരിക്കുന്നല്ലോ. എങ്ങിനെയാ ഇത് സൃഷ്ടിക്കുന്നതെന്ന് എന്നെ പഠിപ്പിക്കാമോ?\nദൈവത്തിന്റെ ബൃഹത്തായ പണികൾ മനസ്സിലാക്കുവാൻ ഉൾക്കാഴ്ചയില്ലാഞ്ഞിട്ടാകണം രണ്ടാമത്തെ മാലാഖ ചോദിച്ചു. ദൈവമെ എന്തിനാ ഇതെല്ലാം സൃഷ്ടിക്കുന്നത്.\nമൂന്നാമത്തെ മാലാഖയ്ക്ക് ഈ സൃഷ്ടികളുടെ അനന്തമായ സാദ്ധ്യതകൾ പെട്ടെന്ന് മനസ്സിലായി. വളരെ കൌശലപൂർവ്വം അദ്ദേഹം ചോദിച്ചു. ദൈവമെ, ഇതെല്ലാം സൃഷ്ടിച്ചു കഴിയുമ്പോൾ എന്നെ ഏൽപ്പിക്കാമോ, ഞാൻ ഭംഗിയായി നടത്തിക്കൊള്ളാം.\nനാലാമത്തെ മാലാഖയുടെ ശ്രദ്ധയിൽ പെട്ടത്, സൃഷ്ടികർമ്മത്തിന്റെ അപാരമായ അർത്ഥ വ്യാപ്തിയും വീക്ഷണവുമാണ്. ഇത്ര മഹത്തായ ഈ പദ്ധതിയുടെ ഒരു ചെറിയ ഭാഗമെങ്കിലുമായിത്തീരുന്നത് എത്ര മഹനീയമായിരിക്കും എന്നു കരുതിയ മാലാഖ ചോദിച്ചു. ദൈവമെ ഒരു സഹായിയായിട്ട് എന്നെയുംകൂടി ഇതിൽ ചേർക്കാമോ?\nഒന്നാമത്തെ മാലാഖ ഒരു ശാസ്ത്രജ്ഞനായിരിക്കാം. പദ്ധതിയിൽ നിന്നും സ്വയം വേർപെടുത്തി മാർഗ്ഗങ്ങളുടെ പൊരുൾ ഭൌതികതലത്തിൽ കണ്ടെത്തുവാൻ ആഗ്രഹിക്കുന്നു. മാർഗ്ഗം ആണ് അദ്ദേഹത്തിന്റെ ലക്ഷ്യം.\nരണ്ടാമത്തേത് തത്വചിന്തകനാണ്. എന്തുത്തരം കൊടുത്താലും, അതേ ചോദ്യം വീണ്ടും ആവർത്തിക്കാം. എന്തിനുവേണ്ടിയാ? നിർവചിക്കാൻ പോലും സാധിക്കില്ല അദ്ദേഹത്തിന്റെ ലക്ഷ്യം.\nമൂന്നാമത്തേത് രാഷ്ട്രീയ ശൈലിയാണ്. സാദ്ധ്യതകൾ ഉള്ളിടത്തെല്ലാം നിയന്ത്രണം കയ്യാളുവാൻ ആഗ്രഹിക്കുന്നു. ദൈവംതമ്പുരാന്റെയാണെങ്കിലും ശരി, ചരട് എന്റെ കയ്യിൽ വേണം. അധികാരമാണ് ലക്ഷ്യം.\nനാലാമത്തെ മാലാഖ സൃഷ്ടിയുടെ ദൈവമഹത്വമാണ് ദർശിക്കുന്നത്. നല്ലത് ചെയ്യുവാൻ മനസ്സുമുണ്ട്. ദൈവത്തിന്റെ പദ്ധതിലെ പങ്കാളിത്തത്തിന്റെ തൃപ്തിയാണ് ലക്ഷ്യം.\nഈ നാലുപേരും നമ്മുടെ ഉള്ളിലും ഉണ്ട്, എങ്കിലും, നാലാമത്തെ മാലാഖയോട് ചേരുമ്പോഴാണ് നമ്മുടെ ചെയ്തികൾക്ക് അർത്ഥവും തൃപ്തിയും പൂർണ്ണതയും ലഭിക്കുന്നത്. തമ്പുരാന്റെ മഹത്തായ പദ്ധതിയിൽ മകന്റെ കല്യാണം ഇങ്ങനെയാണ് നിശ്ചയിച്ചിരിക്കുന്നതെങ്കിൽ, തമ്പുരാന്റെ പദ്ധതിപോലെതന്നെ നടക്കട്ടെ.\nപൊക്കത്തിന്റെയും പ്രായത്തിന്റെയും നാട്ടുനടപ്പുകൾ തെറ്റിച്ചാൽ ആളുകൾ എന്തുപറയും എന്നതല്ലേ അച്ചായന്റെ ഇപ്പോഴത്തെ പേടി. തെറ്റിക്കുന്നതിനു മുൻപുതന്നെ നമുക്ക് ആളുകളോടു ചോദിക്കാം. ഞാനൊരു കാര്യം ചെയ്യാം, നമ്മുടെ വൈവാഹിക സംഗമമുണ്ട് പല തരത്തിലുള്ള പ്രഗൽഭരും, പ്രശസ്തരും, നല്ല തറവാട്ടുകാരും ഒക്കെയായി ധാരാളം മാതാപിതാക്കളും, മക്കളും വരുന്നുണ്ട്. നമുക്കവിടെ എല്ലാവരോടും ചോദിക്കാം. ഇത് ചർച്ചചെയ്യാം. അച്ചായനും വരണം.\nGeorge Kadankavil - May 2006


ഐപിഎല്ലില് ബംഗലൂരുവിന്റെ വെടിക്കെട്ട് താരത്തെ മുംബൈ സ്വന്തമാക്കി\n20 October, 2018 04:26:37 PM\nബംഗലൂരു ഓപ്പണറായ ദക്ഷിണാഫ്രിക്കന് താരം ക്വിന്‍റണ് ഡീകോക്കിനെയാണ് മുംബൈ കൂടാരത്തിലെത്തിച്ചത്\nബംഗലൂരു: ഐപിഎല്ലില് റോയല് ചലഞ്ചേഴ്സ് ബംഗലൂരുവിന്‍റെ വെടിക്കെട്ട് താരത്തെ സ്വന്തമാക്കി മുംബൈ ഇന്ത്യന്‍സ്. ബംഗലൂരു ഓപ്പണറായ ദക്ഷിണാഫ്രിക്കന് താരം ക്വിന്‍റണ് ഡീകോക്കിനെയാണ് മുംബൈ കൂടാരത്തിലെത്തിച്ചത്. കഴിഞ്ഞ സീസണില് 2.8 കോടി രൂപക്കാണ് ബംഗലൂരു ഡീകോക്കിനെ ടീമിലെടുത്തത്. ഇതേതുക്കക്കാണ് മുംബൈ ഡീകോക്കിനെ ഓഫ് സെറ്റ് ഡീല് പ്രകാരം ടീമിലെടുത്തതെന്ന് ക്രിക്ക് ഇന്‍ഫോ റിപ്പോര്‍ട്ട് ചെയ്തു. അതേസമയം, ബംഗ്ലാദേശ് ബൗളര് മുസ്തഫിസുര് റഹ്മാന്, ശ്രീലങ്കന് സ്പിന്നര് അഖില ധനഞ്ജയ എന്നിവരെ ഇതേധാരണപ്രകാരം മുംബൈ ടീമില് നിന്നൊഴിവാക്കിയിട്ടുമുണ്ട്.\nകഴിഞ്ഞ സീസണില് മങ്ങിയ ഫോമിലായിരുന്ന ഡീകോക്ക് ബംഗലൂരുവിന്റെ 14 കളികളില് എട്ടെണ്ണത്തില് മാത്രമാണ് കളിച്ചത്. 125 ല് താഴെ പ്രഹരശേഷിയില് 201 റണ്‍സ് മാത്രമായിരുന്നു ഡീ കോക്കിന്റെ സമ്പാദ്യം. ഡീ കോക്ക് ടീമിലെത്തുന്നതോടെ വിന്‍ഡീസിന്‍റെ വെടിക്കെട്ട് ഓപ്പണര് എവിന് ലൂയിസിനൊപ്പം പുതിയ ഓപ്പണിംഗ് ജോടിയെ പരീക്ഷിക്കാന് മുംബൈക്കാവും. കഴിഞ്ഞ സീസണില് ഇഷാന് കിഷനും ആദിത്യ താരെയുമാണ് ലൂയിസിനൊപ്പം മുംബൈ ഇന്നിംഗ്സ് ഓപ്പണ് ചെയ്തത്. ഐപിഎല്ലില് ഡീ കോക്ക് കളിക്കുന്ന നാലാമത്തെ ഫ്രാഞ്ചൈസിയാണ് മുംബൈ. മുമ്പ് സണ്‍റൈസേഴ്സിനായും ഡല്‍ഹി ഡെയര്‍ഡെവിള്‍സിനായും ഡീ കോക്ക് കളിച്ചിട്ടുണ്ട്.


'Justification capsules are ready, stink is only for stink'; A Jayasankar trolls KT Jaleel | 'ന്യായീകരണ ക്യാപ്സൂളുകൾ തയ്യാറാണ്, നാറ്റമില്ലാത്തത് നാറ്റത്തിനു മാത്രം';കെടി ജലീലിനെ ട്രോളി ജയശങ്കർ - Malayalam Oneindia\njust now സിബിഎസ്ഇ പത്താംക്ലാസ് പരീക്ഷ റദ്ദാക്കി; പന്ത്രണ്ടാം ക്ലാസ് പരീക്ഷ മാറ്റിവെച്ചു\n2 min ago കായംകുളത്ത് വിജയം അരിതക്കല്ല, പ്രതിഭ ഹരിക്ക്; മുഴുവന് സിറ്റിങ് സീറ്റുകളും നേടുമെന്ന് ജി സുധാകരന്\n8 min ago യോഗി ആദിത്യനാഥിന് കൊവിഡ്: രോഗം ക്വാറന്റൈനിൽ കഴിയുന്നതിനിടെ, അഖിലേഷ് യാദവിനും വൈറസ് ബാധ\nUpdated: Thu, Sep 17, 2020, 12:22 [IST]\nതിരുവനന്തപുരം; സ്വർണക്കടത്ത് ദേശീയ അന്വേഷണ ഏജൻസിയും മന്ത്രി കെടി ജലീലിനെ ചോദ്യം ചെയ്യാൻ വിളിപ്പിച്ച സാഹചര്യത്തിൽ മന്ത്രിയ്ക്കെതിരെ പരിഹാസവുമായി അഡ്വ ജയശങ്കർ. ചോദ്യം ചെയ്താലോ ഭേദ്യം ചെയ്താലോ മന്ത്രി രാജിവെക്കില്ല. അറസ്റ്റ് ചെയ്തു ജയിലിലടച്ചാലും അതൊരു കേമത്തമായി കണക്കാക്കും, എന്നായിരുന്നു ജയശങ്കറിന്റെ പരിഹാസം. ഫേസ്ബുക്കിലൂടെയായിരുന്നു അദ്ദേഹത്തിന്റെ പ്രതികരണം. പോസ്റ്റ് ഇങ്ങനെ\n'പുലരുവാൻ ഏഴര രാവുളളപ്പോൾ ഉന്നത വിദ്യാഭ്യാസ- മതഗ്രന്ഥ വിതരണ വകുപ്പു മന്ത്രി സഖാവ് കെ.ടി. ജലീൽ എറണാകുളത്ത് എൻ ഐ എ ഓഫീസിലെത്തി. ചോദ്യം ചെയ്യലിനു വിധേയനായി.കേരള ചരിത്രത്തിൽ ആദ്യമായാണ് നാടു ഭരിക്കുന്ന ഒരു മന്ത്രിയെ ദേശീയ അന്വേഷണ ഏജൻസി ചോദ്യം ചെയ്യുന്നത്.\nചോദ്യം ചെയ്താലോ ഭേദ്യം ചെയ്താലോ മന്ത്രി രാജിവെക്കില്ല. അറസ്റ്റ് ചെയ്തു ജയിലിലടച്ചാലും അതൊരു കേമത്തമായി കണക്കാക്കും. ന്യായീകരണ ക്യാപ്സൂളുകൾ തയ്യാറാണ്.#നാറ്റമില്ലാത്തത് നാറ്റത്തിനു മാത്രം, ജയശങ്കർ കുറിച്ചു.\nകൊച്ചിയിലെ എൻഐഎ ഓഫീസിലാണ് ഇന്ന് രാവിലെ6മണിയോടെ കെടി ജലീൽ ചോദ്യം ചെയ്യലിനായി എത്തിയത്. സ്വകാര്യ വാഹനത്തിലായിരുന്നു അദ്ദേഹം എത്തിയതെന്നാണ് സൂചന. സ്വർണക്കടത്തുമായി ബന്ധപ്പെട്ടാണ് മന്ത്രിയെ ചോദ്യം ചെയ്യാൻ വിളിപ്പിച്ചതെന്നാണ് വിവരം. നേരത്തേ എൻഫോഴ്സ്മെൻ‍റ് ഡയറക്ടറേറ്റ് അദ്ദേഹത്തെ 11 മണിക്കൂറിലധികം ചോദ്യം ചെയ്തിരുന്നു.\nഅതേസമയം എൻഐഎ കൂടി ചോദ്യം ചെയ്ത പശ്ചാത്തലത്തിൽ മന്ത്രിയുടെ രാജിയ്ക്കായി പ്രതിപക്ഷം സമ്മർദ്ദം ശക്തമാക്കി. ഇനിയും നാണെ കെടാൻ നിൽക്കാതെ മന്ത്രി കെടി ജലീൽ രാജിവെയ്ക്കണമെന്ന് പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടു. രണ്ട് കേന്ദ്ര ഏജൻസികൾ ചോദ്യം ചെയ്തതോടെ ജലീൽ സ്വർണം കടത്തിയെന്ന ബിജെപിയുടെ ആരോപണം സ്ഥിരീകരിച്ചിരിക്കുകയാണെന്ന് ബിജെപി സംസ്ഥാന അധ്യക്ഷൻ കെ സുരേന്ദ്രൻ പറഞ്ഞു.\nഅതേസമയം കുപ്രചരണങ്ങളിൽ സത്യം തോൽക്കില്ലെന്ന് മന്ത്രി ജലീൽ പ്രതികരിച്ചു. കാര്യങ്ങൾ ധരിപ്പിക്കുന്നതിൽ സന്തോഷം മാത്രമാണുള്ളതെന്നും ജലീൽ പറഞ്ഞു. രാജിവെയ്ക്കേണ്ട യാതൊരു സാഹചര്യവും ഇല്ലെന്നാണ് സിപിഎം നിലപാട്.\nkt jaleel questioning kerala nia kochi bjp കൊച്ചി politics\n'Justification capsules are ready, stink is only for stink'; A Jayasankar trolls KT Jaleel


ബാങ്ക് ചതിച്ചു: ചിന്താമണി സമരം തുടങ്ങി - CHANNEL TODAY\nതൊഴിലാളി ദിനത്തിൽ കേരള ബാങ്കിന്റെ ജില്ല ഹെഡ് ക്വാർട്ടേഴ്സിന് മുമ്പിൽ നിരാഹാര സമരം നടത്തുകയാണ് മുൻ പാർട്ട് ടൈം സ്വീപ്പർ. ഇടുക്കി പാറേമാവ് മോഹന വിലാസത്തിൽ എം.എസ്. ചിന്താമണിയാണ് മരണം വരെ നിരാഹാരം ആരംഭിച്ചത്.\nഇടുക്കി ജില്ലാ ബാങ്കിലെ പാർട്ട് ടൈം സ്വീപ്പർ ആയി ജോലിചെയ്തുവരുമ്പോളാണ് ചിന്താമണിയെ ബാങ്ക് പിരിച്ചുവിട്ടത്.\nതുടർന്ന് ഏറെ വർഷം നിയമപോരാട്ടം നടത്തിയ ഇവർ ട്രിബ്യൂണലിൽനിന്നു സർവീസിൽ തിരിച്ചുകേറുന്നതിനു വേണ്ടിയിട്ടുള്ള അനുകൂല വിധി നേടി. 2018-ൽ സഹകരണ ട്രിബ്യൂണലിൽനിന്നു നേടിയ ഉത്തരവ് നടപ്പാക്കുവാൻ ബാങ്ക് തയ്യാറാവാത്ത സാഹചര്യത്തിലാണ് ഇവർ നിരാഹാര സമരം ആരംഭിച്ചത്.\nകഴിഞ്ഞ നാലു വർഷമായി ജോലി തിരികെ കിട്ടുമെന്ന പ്രതീക്ഷയിലാണ് ഇവർ കാത്തിരുന്നത്. ഇതിനിടെ ജില്ലാ സഹകരണ ബാങ്ക് കേരള ബാങ്ക് ആയി മാറി. ഇവർക്ക് ശേഷം ജോലിയിൽ വന്നവരും മുൻപ് ജോലിചെയ്തിരുന്നവരും ഇതേ തസ്തികയിൽ സ്ഥിരപ്പെട്ടപ്പോൾ ചിന്താമണിയെ ബാങ്ക് അവഗണിക്കുകയായിരുന്നു.\nഈ സാഹചര്യത്തിലാണ് തൊഴിലാളി ദിനത്തിൽ തന്നെ മരണംവരെ നിരാഹാരം പ്രഖ്യാപിച്ച് ബാങ്കിന് മുമ്പിൽ ഇവർ സമരം ആരംഭിച്ചത്. രോഗികളായ മാതാപിതാക്കളും മക്കളും ഭർത്താവുമടങ്ങുന്ന കുടുംബത്തിന്റെ ഏക ആശ്രയമായിരുന്നു ചിന്താമണിയുടെ ജോലി. ബാങ്ക് തിരികെ ജോലിയിൽ പ്രവേശിപ്പിക്കാതായതോടെ ജീവിതം ദുരിതത്തിലായതായി ചിന്താമണി പറഞ്ഞു.\nTags: CHANNEL TODAY CHINTHAMANI GENERAL NEWS IDCB IDUKKI KERALA BANK strike\nPrevious കഞ്ചാവുബീഡി കൊടുത്തില്ല; ശാന്തൻപാറയിൽ സുഹൃത്തിനെ തലയ്ക്കടിച്ചു കൊന്നു\nNext ആറാംക്ലാസ് വിദ്യാർഥിയുടെ മരണകാരണം ന്യൂമോണിയ


കത്തി ഉരുകിയ ലോഹ ദ്രാവകം ഫോണില് നിന്ന് കാതിലേയ്ക്കു ശക്തിയായ ചീറ്റി തലച്ചോറോളം കയറിയ ചൂടാണു ബിന്‍സിക്ക് അനുഭവപ്പെട്ടത്.\nആ ചൂടില് ക്ഷണനേരം കൊണ്ട് അവള് വിയര്‍ത്തൊഴുകിപ്പോയി.\nഭിത്തിയിലെ തന്റെ നിഴല് ഭയന്നു വിറയ്ക്കുന്നവള് കണ്ടു.\nഅവള് അറിയാതെ മൂളി\n' കേള്‍ക്കാമോ?' ബിന്‍സിക്കു കീരന് ജോര്‍ജിനെ അറിയാമോ?'\nഇതുവരെ സംസാരിച്ചിട്ടുള്ള റോബിനല്ല ഇത്. ശബ്ദുത്തിനു യാതൊരു മൃദുലതയുമില്ല.\nകുറ്റവാളിയെ ചോദ്യം ചെയ്യുന്ന ഭാവമാണ്.\nതനിക്കെതിരെയുള്ള ബോംബ് ആരോ റോബിന്റെ മുന്നില് പൊട്ടിച്ചു. ചിലപ്പോള് അതു കീരന് തന്നെയായിരിക്കും. അതിനു മടിക്കുന്നവനല്ല കീരന് ജോര്‍ജ്.\nറോബിന് അറിഞ്ഞാല് പപ്പായും മമ്മിയും അറിയും. ബന്ധുക്കള് അറിയും.\nവിവാഹം മുടങ്ങിയെന്നു ബിന്‍സിക്കുറപ്പായി\nകഴുത്തും ശിരസ്സും മുങ്ങി. ഇനി രക്ഷപെടാനായി തല്ലിപ്പിടിച്ചിട്ട് കാര്യമില്ലെന്നു അവള്‍ക്കു തോന്നി. വരുന്നത് അനുഭവിക്കുക തന്നെ. ദൈവം ഒന്നു നിശ്ചയിച്ചിട്ടുണ്ട്. അതേ സംഭവിക്കൂ.'\n' ജോര്‍ജിനെ അറിയാം. എന്റെ കൂടെ കോളെജിലുണ്ടായിരുന്നു' ബിന്‍സി പറഞ്ഞു.\n' അയാളെ ഇഷ്ടമായിരുന്നോ?'\n' നിങ്ങള് തമ്മില് സ്‌നേഹമായിരുന്നോ?'\n' വാട്ട് നോണ്‍സണ് യുവാര് ടോക്കിങ്? ഈ വിഷം റോബിന്റെ മനസ്സില് ആരാണു കുത്തിവച്ചത്? കീരനെ റോബിനറിയാമോ? '\nതന്റെ ശബ്ദം ഉയര്‍ന്നു പോയെന്നു ബിന്‍സിക്കു തോന്നി.\nറോബിന് മറുപടി പറയാന് അല്‍പം പരുങ്ങുന്നതു പോലെ തോന്നി.\n' പിന്നെ ആരാണ് അയാളെപ്പറ്റി പറഞ്ഞത്. ?'\n' ഞാന് കീരനെ പ്രേമിച്ചിരുന്നുവെന്നാണു റോബിന് ഉദ്ദേശിക്കുന്നതെങ്കില് അങ്ങനെയൊന്നും സംഭവിച്ചിട്ടില്ല. അയാളെ ഞാന് സ്‌നേഹിച്ചിരുന്നുവെങ്കില് ഞങ്ങള്‍ക്കു വിവാഹം കഴിക്കണമെന്ന് എന്റെ പേരന്‍സിനോടു പറയുകയും അതു നടത്തിത്തരുകയും ചെയ്യുമായിരുന്നു. ഞാന് നിങ്ങളെയാണു സ്‌നേഹിച്ചു തുടങ്ങിയത്. വിവാഹത്തിനു മുമ്പ് ഇത്തരം സംശയങ്ങള് തുടങ്ങിയെങ്കില് വിവാഹത്തിനു ശേഷം എന്തായിരിക്കും? നന്ദി, ദൈവം എന്റെ ജീവിതം കാത്തൂ.'\nഅവള് സംസാരം അവസാനിപ്പിക്കുന്നതു പോലെ പറഞ്ഞു.\n' കീരന്റെ കയ്യും കാലും ഒടിഞ്ഞതെങ്ങനെയാണ്?'\n' ഞാനെങ്ങനെയറിയും? അയാളെ കണ്ടതല്ലേ? ചോദിക്കാന് പാടില്ലായിരുന്നോ? അവനെപ്പറ്റി അറിയില്ലെങ്കില് അന്വേഷിച്ചു നോക്ക്. ഏതെങ്കിലും പെണ്ണ് അവനെ പ്രേമിക്കുമോന്ന്? അവനെ സ്‌നേഹിക്കുന്നതിനേക്കാള് നല്ലതു മരിക്കുന്നതാണ്. റോബിന് ഇത്ര ബാലിശമായി എന്നോടു സംസാരിക്കുമെന്നു ഞാന് കരുതിയില്ല. ഇനി എന്തെങ്കിലും സംശയങ്ങളുണ്ടോ?'\n' ബിന്‍സി. ഞാനാകെ ഭ്രാന്തു പിടിച്ച അവസ്ഥയിലാണ്.'\n' റോബിനെ ആരോ തെറ്റിദ്ധരിപ്പിച്ചു. റോബിന് അതു വിശ്വസിച്ചു. എനിക്കൊന്നും അതേപ്പറ്റി പറയാനില്ല. '\n' ബിന്‍സി. എനിക്കു ബിന്‍സിയെ കാണണം. സംസാരിക്കണം. എങ്കിലേ എനിക്കു മനസമാധാനം ഉണ്ടാവുകയുള്ളൂ. എവിടെ വച്ചാണു സംസാരിക്കുന്നത്. നാളെ പത്തു മണിക്കു കൂടാരപ്പള്ളിയില് വരാമോ?'\n' എനിക്കു അപ്പച്ചനോടും അമ്മച്ചിയോടും ചേട്ടന്‍മാരോടും ആലോചിക്കണം.'\nഅവള് വിട്ടു കൊടുക്കാന് ഭാവമില്ലായിരുന്നു.\n' അവരോടൊന്നും പറയണ്ട. ഇതു നമ്മള് തമ്മിലുള്ള കാര്യമാണ്'\n' ഇത്തരം കാര്യങ്ങളില് എനിക്കു എന്റെ വീട്ടുകാരറിയാത്ത രഹസ്യമൊന്നുമില്ല. റോബിന് എന്റെ വീട്ടിലേയ്ക്കു വരൂ. നമ്മുക്കു സംസാരിക്കാം'\n' അയ്യോ! അതുവേണ്ട. എനിക്കു ബിന്‍സിയോടു തനിച്ചാണു സംസാരിക്കേണ്ടത്'\n' ഞാന് ആലോചിക്കട്ടെ. എനിക്കങ്ങനെ ഒരു കാരണവുമില്ലാതെ പുറത്തു പോകാന് പറ്റില്ല'\n' എനിക്കു ബിന്‍സിയെ കണ്ടേ പറ്റൂ. പ്ലീസ്. ..'\nബിന്‍സി മറുപടി പറയാതെ പോണ് കട്ട് ചെയ്തു.\nകീരനല്ല, മറ്റാരോ ആണ് റോബിനെ തെറ്റിദ്ധരിപ്പിച്ചിരിക്കുന്നതെന്ന് അവള്‍ക്കു മനസിലായി.\nതാന് ഇങ്ങനെ പ്രതികരിക്കുമെന്ന് റോബിന് പ്രതീക്ഷിച്ചിരിക്കില്ല.\nദേഹത്തെ വിറയല് കുറഞ്ഞൊന്ന് അവള്‍ക്കു തോന്നി.\nപക്ഷേ റോബിന്റെ ഉള്ളില് കത്തിയ തീ അണഞ്ഞിട്ടില്ല.\nകല്യാണത്തിനു ക്ഷണിക്കേണ്ടവരുടെ ലിസ്റ്റിട്ടു. രണ്ടു ദിവസത്തിനുള്ളില് വിളി പൂര്‍ത്തിയാക്കും. ഇനി ആറാം നാള് കല്യാണമാണ്. !.\nകല്യാണം മുടങ്ങിയാല് ആനക്കല്ലന് തറവാടിന്റെ അന്തസ്സ് എവിടെപ്പോകും?\nഅവള് ബെഡ്ഡില് ഇരുന്നു. എന്താണു ചെയ്യേണ്ടത്? ആരുടെ ഉപദേശമാണു തേടേണ്ടത്? നാളെ താന് ഒറ്റയ്‌ക്കൊരു തീരുമാനമെടുക്കരുത്. എവിടെങ്കിലും പാകപ്പിഴ പറ്റിയാല്..\nവാതിലില് മുട്ടുന്ന ശബ്ദം കേട്ട് അവള് സംശയത്തോടെ മുഖമുയര്‍ത്തി.\n' ചേച്ചി, ' ഷീലയുടെ ശബ്ദം.\nആഭരണങ്ങളും ഡ്രസുകളും കാണാന് അവള് ഹോസ്റ്റലില് നിന്നു വന്നതാണ്.\nബിന്‍സി വാതില് തുറന്നു.\nമുറിയില് നിന്ന് വാതില് കടന്നു ചെന്ന വെളിച്ചത്തില് ഷീല നില്‍ക്കുന്നു.\nഅവളുടെ പിന്നിലായി വെളിച്ചത്തില് നിന്നകത്ത് നില്‍ക്കുന്നയാളെ അവള് തിരിച്ചറിഞ്ഞു. ചാള്‍സ് ചേട്ടന്.\nഷീല തന്റെ മുഖത്തേയ്ക്കു തറപ്പിച്ചു നോക്കി നില്‍ക്കുകയാണ്. താന് വിയര്‍ത്തു വിളറി നില്‍ക്കുകയാണെന്നു അവളുടെ മുഖഭാവം കണ്ടപ്പോള് മനസിലായി.\nഷീല അകത്തു കടന്നു ഫാനിന്റെ വേഗത കൂട്ടി.\nപിന്നെ ടവ്വലെടുത്തു ചേച്ചിയുടെ മുഖത്തെ വിയര്‍പ്പ് ഒപ്പി.\n' നീയെന്താ വന്നത്?'\nബിന്‍സി അവളെ നോക്കി. തന്റെ സ്വരം തവള കരയുന്നതുപോലെയായിരുന്നെന്നവള്‍ക്കു മനസിലായി.\n' റോബിന് ചേട്ടന് വിളിച്ചു അല്ലേ?'\n' ചേച്ചിയുടെ ശബ്ദം ഉച്ചത്തില് കേട്ടതു കൊണ്ടാ ഞാന് വന്ന് ചേവിയോര്‍ത്തത്. അപകടമാണെന്നറിഞ്ഞപ്പോള് ചേട്ടനെ വിളിച്ചു'\nബിന്‍സി എന്തെങ്കിലും പറയുന്നതിനു മുമ്പു ചാള്‍സ് വിളിച്ചു.\n' ബിന്‍സി ഇങ്ങുവരൂ'\nഅയാളുടെ കാല്‍ച്ചുവടുകള് അറിയാതെ ചലിച്ചു.\nവിസിറ്റിങ് റൂമില് അവര് ഇരുന്നു.\nഫോണ് സംഭാഷണം മുഴുവന് ബിന്‍സി ചാള്‍സിനോടു പറഞ്ഞു.\nചാള്‍സിന്റെ മുഖത്തെ പേശികള് വലിഞ്ഞു മുറുകുകയും ശ്വാസഗതി കൂടുകയും ചെയ്തു.\n' അമ്മയെങ്ങാനും ഇതറിഞ്ഞാല് ഹൃദയം പൊട്ടി മരിച്ചുപോകും. നീയാ ഇതിനൊക്കെ കാരണക്കാരി'\nചാള്‍സ് ബിന്‍സിയെ ദഹിപ്പിക്കുമാറ് നോക്കി.\n'ചേട്ട ഞാനെന്താ ചെയ്തത്?'\n'കീരനുമായി നിനക്കടുപ്പമുണ്ടായിരുന്നതു കൊണ്ടല്ലേ ഇതൊക്കെ സംഭവിച്ചത്?'\n' കീരനുമായി എനിക്കെന്ത് ബന്ധമാ?'\nഅവനെന്റെ പുറകെ വരുന്നതിനു ഞാനെന്തു പിഴച്ചു? എന്റെ മാതാവേ.. ഇങ്ങനെയൊക്കെ പറഞ്ഞാല് ഞാനങ്ങു ചത്തുകളയും!. ഇതില് കൂടുതല് സഹിക്കാനെനിക്കു പറ്റില്ല'\n' ചേട്ടനെന്തിനാ ചേച്ചിയെ കുറ്റപ്പെടുത്തുന്നത്? ഷീല ഇടപെട്ടു.' ചേച്ചിക്കു കീരനെ ഇഷ്ടമല്ലെന്നു എത്രയോ വട്ടം പറഞ്ഞതാണ്. അന്തസുള്ളവനായിരുന്നെങ്കില് പിന്‍മാറുകയില്ലായിരുന്നോ?'\nചേട്ടന്‍മാര് അവന്റെ കാല് തല്ലിയൊടിച്ചതല്ലേ? എന്നിട്ടും മാറ്റമുണ്ടായോ?'\nശരിയാണെന്നു ചാള്‍സിനു തോന്നി.\n' ബിന്‍സി ചേച്ചിക്കു നമ്മള് മാത്രമേയുള്ളൂ. നമ്മള് ചേച്ചിയുടെ കൂടെ നില്‍ക്കണം. റോബിനെ ആരെങ്കിലും തെറ്റിദ്ധരിപ്പിച്ചിട്ടുണ്ടെങ്കില് അതു നേരിട്ടു സംസാരിച്ചു തിരുത്തണം. കാര്യം പറഞ്ഞാല് മനസിലാകാത്ത വരുണ്ടോ? അവരൊക്കെ കുറച്ച് അന്തസുള്ള തറവാട്ടുകാരല്ലേ?'\nഷീല മുതിര്‍ന്നവരെ പോലെ സംസാരിച്ചു.\nനിസ്സാരമായി തള്ളിക്കളയാന് പറ്റില്ല.\n' നാളെ നീ റോബിനുമായി കാണണം. അയാളെന്താ പറയുന്നതെന്ന് അറിയട്ടെ. അതിനു ശേഷം ബാക്കി തീരുമാനിക്കാം. അതുവരെ ഈ കാര്യം നാലാമതൊരാള് അറിയരുത്'\nബിന്‍സി സാവധാനം മുഖമിളക്കി.\n' എന്നാല് രണ്ടുപേരും പോയി കിടന്നോ'\nബിന്‍സിയും ഷീലയും പോയിക്കഴിഞ്ഞിട്ടും അയാള് അവിടെത്തന്നെ ഇരുന്നു.\nക്ഷണിക്കേണ്ട വരെ എല്ലാവരെയും നേരിലും അല്ലാതെയും വിളിച്ചു കഴിഞ്ഞു.\nആലോചിക്കുന്തോറും അയാള് വിയര്‍ത്തു കൊണ്ടിരുന്നു.\nബിന്‍സിക്കു ഫോണ് ചെയ്തു കഴിഞ്ഞപ്പോള് റോബിന് കൂടുതല് അസ്വസ്ഥനായി. അയാള് മുറ്റത്തേക്കു ഇറങ്ങിച്ചെന്നു. അവിടെ ടോണി പൂവരണിയിലെ അങ്കിളുമായി സംസാരിച്ചു കൊണ്ടു നില്‍ക്കുന്നുണ്ടായിരുന്നു.\nഅയാള് ടോണിയെ വിളിച്ചു ബിന്‍സിയുമായി സംസാരിച്ച കാര്യം പറഞ്ഞു.\nഅതു കേട്ടപ്പോള് ടോണി ദേഷ്യപ്പെട്ടു.\n' നീയാകെ കുളമാക്കി. ഇപ്പോള് അവളുടെ വീട്ടില് എല്ലാവരും അറിഞ്ഞില്ലേ? ചാള്‍സും ചേട്ടനും നാലെ ഇങ്ങുവന്ന് താനെന്തു ചെറ്റത്തരമാ ഞങ്ങളെ പെങ്ങളെപ്പറ്റി പറഞ്ഞതെന്നു ചോദിച്ചാല് താനെന്തു മറുപടി പറയും?'\n' ഏതോ ഒരു കള്ളുകുടിയന് പറഞ്ഞതു നീയങ്ങു വിശ്വസിച്ചു. അവനാരാണെന്ന് നിനക്കറിയാമോ? കള്ളുകുടിച്ചു ബോധമില്ലാതെ ഒരുത്തന് വിളിച്ചു പറഞ്ഞതു വെച്ചു ഒരു സ്ത്രീയുടെ അന്തസ്സിനു വിലയിടാമോ? അത് അവളോടു തന്നെ വിളിച്ചു ചോദിച്ചത് അതിലും വങ്കത്തരം. നാളെ നിന്റെ പപ്പയും മമ്മിയും ന്താ ബിന്‍സിയോടു പറഞ്ഞതെന്നു ചോദിച്ചാല് നിയെന്തുത്തരം പറയും?'\n' അപ്പോള് കീരനുമായി അവള്‍ക്കൊരു ബന്ധവും ഇല്ലെന്നാണോടാ?'\n' എനിക്കറിയില്ല. കോളെജിലാകുമ്പോള് പല പ്രേമങ്ങലും അടുപ്പങ്ങളും ഉണ്ടാകും. നീയ്യും പ്രേമിച്ചിട്ടില്ലേ? അതൊക്കെ ഇപ്പോള് കുത്തിപ്പൊക്കി നാറ്റിക്കുന്നതാണോടാ അന്തസ്സ്? ഷെയിമായിപ്പോയി. ബിന്‍സിക്കു നിന്നോടുള്ള ബഹുമാനം നഷ്ടപ്പെട്ടു.നാളെ നീ ചെന്ന് അവളോടു ബാക്കിയും കൂടി പറയ്. അന്തസ്സുള്ളവളാണെങ്കില് നിന്റെ കരണം അടിച്ചു പുകയ്ക്കും!'\nറോബിന് ഒന്നും പറയാതെ വിളറി നിന്നു.\nരാവിലെ ബിന്‍സി ഒരുങ്ങിയപ്പോള് ഷീല ചോദിച്ചു\n' ചേച്ചി ഞാനും കൂടി വരണോ?'\n' വേണ്ട. ഞാന് കെട്ടാന് പോകുന്നവനല്ലേ? എന്നെ സംശയിക്കുന്നവനല്ലേ? ഞാന് തന്നെ കണ്ടു സംസാരിച്ചോളാം'\nപള്ളിയിലേക്കു മൂന്നു കിലോമീറ്ററുണ്ട്.\nബിന്‍സി ഒരു ഓട്ടോയില് അവിടെ എത്തി.\nഗേറ്റു കടന്നു കല്‍ത്തളത്തിലൂടെ പള്ളിയിലേയ്ക്കു നടക്കുമ്പോള് പിന്നില് നിന്നു വിളി കേട്ടു.\nതിരിഞ്ഞു നോക്കിയ അവള് ഞെട്ടി.\nകീരന്! കീരന് ജോര്‍ജ് !! അയാള് വാക്കിങ്ങ് സ്റ്റിക്ക് കുത്തിപ്പിടിച്ചു കാറിനടുത്ത് നില്‍ക്കുകയാണ്.\nഅവളുടെ മുഖത്തേക്കു രക്തം ഇരച്ചുകയറി.\nഅവള് മുന്നോട്ടു കുതിച്ചു ചെന്നു.\n' നീയെന്റെ ജീവിതം തകര്‍ത്തേ അടങ്ങുവോള്ളോടാ.. കൊല്ലും ഞാന് നിന്നെ'\nഅടുത്തെത്തിയ ബിന്‍സി കൈ ആഞ്ഞു വീശി. അടി കൊണ്ടു അയാളുടെ മുകം കോടിപ്പോയി.\nഅപ്പോള് ഗേറ്റിനു വെളിയില് റോഡില് നിരങ്ങി നിന്ന ഫോക്‌സ് വാഗണ് കാറിലിരുന്നു റോബിന് ശ്വാസമടക്കിപ്പിടിച്ചു അതു കണ്ടു...


രോഗിയാണ് പ്രധാനം; പണമല്ല – ഫ്രാന്‍സിസ് പപ്പാ | Catholic Church News Malayalam\nHome News രോഗിയാണ് പ്രധാനം; പണമല്ല – ഫ്രാന്‍സിസ് പപ്പാ\nരോഗിയാണ് പ്രധാനം; പണമല്ല – ഫ്രാന്‍സിസ് പപ്പാ\nരോഗിക്ക് നൽകുന്ന ബഹുമാനമാണ് പ്രധാനപ്പെട്ടത്, അല്ലാതെ സാമ്പത്തിക നേട്ടമല്ലന്ന് ഫ്രാൻസിസ് പാപ്പ. ആരോഗ്യരംഗത്ത് ജോലി ചെയ്യുന്ന ഒരു സംഘം ആളുകളുമായി സംസാരിച്ചപ്പോഴാണ് പാപ്പ ഇപ്രകാരം പറഞ്ഞത്. ” രോഗിയായ വ്യക്തിയായിരിക്കണം ചികിത്സയുടെ കേന്ദ്ര ബിന്ദു. അല്ലങ്കിൻ ദുരിതത്തിൽ പതിച്ചവരുടെ ദുഖം വീണ്ടും കൂട്ടാനെ കാര്യങ്ങൾ ഉപകരിക്കുകയുള്ളു. ”\nമനുഷ്യ വ്യക്തികളുടെ മഹത്വത്തിന് ഉപകരിക്കുന്ന കാര്യങ്ങളെക്കുറിച്ചാണ് പാപ്പ മുഴുവൻ സമയവും സംസാരിച്ചത്. പാവപ്പെട്ടവരുടെയും രോഗികളുടെയും അവകാശങ്ങള് സംരക്ഷിക്കപ്പെടെണ്ടതിന്റെ ആവശ്യകതയും പപ്പാ ഊന്നിപ്പറഞ്ഞു.


വിളകൾക്കും വേണം കാൽസ്യം!\nകാത്സ്യം എന്നാൽ, നമുക്ക് പല്ലുകളുടെയും എല്ലുകളുടെയും ഉറപ്പാണ്. സസ്യങ്ങ ളുടെ കാര്യത്തിലും വലിയ വ്യത്യാസമൊന്നുമില്ല. കോശഭിത്തിയുടെ നിർമാണത്തിനും കോശവിഭജനത്തിനും കാത്സ്യം വേണം. കാത്സ്യംപെക്‌റ്റേറ്റ് സംയുക്തങ്ങൾ കോശഭിത്തിക്ക് ഉറപ്പുനൽകുന്നു. ചെടികളിലെ എൻസൈമിന്റെ യും ഹോർമോണിന്റെയും പ്രവർത്തനത്തിൽ ഇതിന് പ്രധാന പങ്കുണ്ട്.\nസസ്യങ്ങളിലെ അമ്ല അയോണുകളെ തുലനം ചെയ്യാനും കാത്സ്യത്തിന് കഴിയും. വരൾച്ചയെ ചെറുക്കാൻ വിളകളെ പ്രാപ്തമാക്കുന്നതിൽ പൊട്ടാസ്യത്തെപ്പോലെ കാത്സ്യത്തിനും പങ്കുണ്ട്.കായുടെ രുചികൂട്ടാനും കാത്സ്യത്തിന് കഴിയും. വേരുകളുടെ വളർച്ചയ്ക്കും വിത്തിന്റെ ഗുണത്തിനും ഇത് വേണം. കാത്സ്യത്തിന്റെ കുറവ് പുതുനാമ്പുകളിലും വേരുകളിലുമാണ് ആദ്യം പ്രത്യക്ഷപ്പെടുക.\nവേര് മുരടിക്കലും കൂമ്പിലയുടെ അറ്റംമുതൽ കരിഞ്ഞുതുടങ്ങുന്നതും കാത്സ്യത്തിന്റെ അഭാവലക്ഷണമാണ്. പുതിയ ഇലകളുടെ വലിപ്പംകുറഞ്ഞ് ആകൃതിയിൽ വ്യത്യാസംവരും. വാഴയിൽ കൂമ്പില തുറന്നുവരാൻ വൈകുന്നതും തക്കാളിയിൽ കായയുടെ അറ്റം വട്ടത്തിൽ കരിയുന്നതും നെല്ലിൽ വേരുവളർച്ച മുരടിക്കുന്നതും നമ്മുടെ നാട്ടിൽ സ്ഥിരംകാണുന്ന കാഴ്ചയാണ്.\nഒലിച്ചുപോകുന്ന മണ്ണിനോടൊപ്പം ക്ഷാരസ്വഭാവമുള്ള മൂലകമായ കാത്സ്യവും നഷ്ടപ്പെടുന്നു. പുളിരസം കൂടിയ നമ്മുടെ മണ്ണിൽ കാത്സ്യം തീരെ ഇല്ലെന്നുതന്നെ പറയുന്നതാണ് ശരി.മഗ്നീഷ്യത്തിനും സൾഫറിനുമൊപ്പം കാത്സ്യം സെക്കൻഡറി അഥവാ ദ്വിതീയമൂലകത്തിൽപ്പെടുന്നു.\nനൈട്രജൻ, ഫോസ്‌ഫറസ്, പൊട്ടാഷ് എന്നീ പ്രാഥമിക മൂലകങ്ങൾക്ക് ഏറെ പ്രാധാന്യം നൽകി കൃഷി ചെയ്യുന്നതിനിടയിൽ ദ്വിതീയ മൂലകങ്ങളും സൂക്ഷ്മമൂലകങ്ങളും എന്തിന് ജൈവവളങ്ങൾപോലും ഒഴിവാക്കിയാണ് നമ്മൾ മുന്നോട്ടുപോകുന്നത്. അളവ് കുറച്ചുമതി എന്ന ഒറ്റക്കാരണംകൊണ്ടാണ് കാത്സ്യം രണ്ടാംസ്ഥാനക്കാരനായത്.\nമണ്ണിന്റെ പുളിരസം മാറ്റാൻ ശരിയായ അളവിലും രീതിയിലും കുമ്മായവസ്തുക്കൾ ചേർത്താൽതന്നെ കാത്സ്യപ്രശ്നത്തിന് പരിഹാരമാകും. പുളിരസം കുറയുന്നതോടൊപ്പം കാത്സ്യവും ലഭിക്കുന്നുവെന്നതാണ് അധികമേന്മ. കാത്സ്യത്തിന്റെയും മഗ്നീഷ്യത്തിന്റെയും സംയുക്തമായ ഡോളമൈറ്റ് കുമ്മായവസ്തുവായി തിരഞ്ഞെടുക്കുന്നത് ഏറെ അഭികാമ്യം.\nനെൽകൃഷിയിൽ ആദ്യ ഉഴവുചാലിനൊപ്പം 10 സെന്റിന് 14 കിലോഗ്രാം, പറിച്ചുനട്ട് ഒരു മാസത്തിനുശേഷം വീണ്ടും 10 കിലോഗ്രാം -ഇതാണ് കുമ്മായ പ്രയോഗരീതി. തെങ്ങൊന്നിന് കാലവർഷത്തിന്റെ തുടക്കത്തിൽത്തന്നെ തടം തുറന്ന് രണ്ടുകിലോഗ്രാം വരെ കുമ്മായം ചേർക്കണം.കമുകിനും കുരുമുളകിനും അരക്കിലോഗ്രാം മതിയാകും.\nപച്ചക്കറിയിൽ ആദ്യ ഉഴവുചാലിൽ സെന്റൊന്നിന് രണ്ടുകിലോഗ്രാം കുമ്മായം വേണം. ഗ്രോബാഗിലേക്കാണെങ്കിൽ 200 ഗ്രാം വരെ കുമ്മായമാകാം. വാഴയിൽ കുഴിയെടുത്ത ഉടനെ 300 ഗ്രാമും പിന്നീട് ഒരുമാസത്തെ ഇടവേളകളിൽ 250 ഗ്രാം കുമ്മായം മൂന്നുതവണയെങ്കിലും നൽകണം. കാത്സ്യം ആവശ്യത്തിന് ലഭിക്കുന്ന വിളകളിൽ കീടരോഗബാധ കുറയുമെന്നതാണ് പുതിയ കണ്ടെത്തൽ.\nTags: Calcium, Crops


emalayalee.com - സുനന്ദ പുഷ്‌കറിന്റേത് ആത്മഹത്യ; ശശി തരൂരിനെ പ്രതിയാക്കി കുറ്റപത്രം സമര്‍പ്പിച്ചു\nസുനന്ദ പുഷ്‌കറിന്റേത് ആത്മഹത്യ; ശശി തരൂരിനെ പ്രതിയാക്കി കുറ്റപത്രം സമര്‍പ്പിച്ചു\nന്യൂഡല്‍ഹി: സുനന്ദ പുഷ്‌കറിന്റെ മരണത്തില് ശശി തരൂരിനെ പ്രതിയാക്കി ഡല്‍ഹി പോലീസ് കുറ്റപത്രം സമര്‍പ്പിച്ചു. സുനന്ദയുടേത് കൊലപാതകമല്ല ആത്മഹത്യയാണെന്ന് പോലീസ് സ്ഥിരീകരിച്ചു. ശരീരത്തില് നിന്ന് കണ്ടെത്തിയ മരുന്നകള് മരണത്തിലേക്ക് നയിച്ചുവെന്നാണ് നിഗമനം.\nആത്മഹത്യാ പ്രേരണയ്‌ക്കും ഗാര്‍ഹിക പീഡനത്തിനുമാണ് തരൂരിനെതിരെ കേസെടുത്തത്. പത്ത് വര്‍ഷം വരെ തടവു ശിക്ഷ ലഭിക്കാവുന്ന കുറ്റങ്ങളാണ് തരൂരിനെതിരെ ചുമത്തിയിരിക്കുന്നത്. മൂവായിരം പേജുള്ള കുറ്റപത്രമാണ് ഡല്‍ഹി പോലീസ് സമര്‍പ്പിച്ചിരിക്കുന്നത്.


റബ്ബര് വില കൂടി; കിലോ 150 രൂപ; കര്‍ഷകര്‍ക്ക് തിരിച്ചടിയായി മഴ | Business Malayali\nHome Market റബ്ബര് വില കൂടി; കിലോ 150 രൂപ; കര്‍ഷകര്‍ക്ക് തിരിച്ചടിയായി മഴ\nറബ്ബര് വില കൂടി; കിലോ 150 രൂപ; കര്‍ഷകര്‍ക്ക് തിരിച്ചടിയായി മഴ\nഒരു വര്‍ഷത്തിനുശേഷം റബ്ബര്‍വില വീണ്ടും കിലോഗ്രാമിന് 150 രൂപയിലെത്തി. 2019 ജൂണിലാണ് ഇതിന് മുമ്പ് ഈ വില ലഭിച്ചത്. ആര്.എസ്.എസ്4 ഇനത്തിന് ഈ വില കിട്ടിയത് കര്‍ഷര്‍ക്ക് പക്ഷെ വലിയ ആശ്വാസം നല്‍കുന്നില്ല. കാലം തെറ്റിയ മഴ മൂലം കര്‍ഷകര്‍ക്ക് കാര്യമായ വിളവ് ഇത്തവണ കിട്ടിയിട്ടില്ല. കോവിഡ് കാലം റബര്‍കൃഷിയെയും മോശമായി ബാധിച്ചിരുന്നു.വ്യാപാര സ്ഥാപനങ്ങള് അടഞ്ഞു കിടന്നതും അസംസ്‌കൃത വസ്തുക്കള് കിട്ടാനില്ലാത്തതും വിളവെടുപ്പിനെ ബാധിച്ചിരുന്നു. വേനല്‍ക്കാലത്ത് റബ്ബര് പാല് കുറവായതിനാലും മഴക്കാലത്ത് പാല്‍സംഭരിക്കാന് കഴിയാത്തതിനാലും ആ രണ്ടു സീസണിലും സാധാരണ റബ്ബര് ടാപ്പിങ്ങ് നടത്താറില്ല. റബ്ബര് പാല് ഏറ്റവും നന്നായി കിട്ടുന്നത് തണുപ്പ് സമയമായ ഒക്ടോബര്- ജനുവരി കാലയളവിലാണ്. ഇത്തവണ മഴകാരണം ഇതുവരെ കാരമായ റബര്‍ടാപ്പിങ്ങ് പല സ്ഥലങ്ങളിലും നടന്നിട്ടില്ല. റബ്ബര് ഉല്‍പാദനം കുറഞ്ഞ സമയങ്ങളിലാണ് കൂടുതല് വില സര്‍ക്കാര് പതിവായി പ്രഖ്യാപിക്കുന്നത്. ഇത് പൂഴ്ത്തിവെപ്പുകാര്‍ക്കും കച്ചവടക്കാര്‍ക്കും ഗുണം ചെയ്യുമെന്നല്ലാതെ കര്‍ഷകര്‍ക്ക് സഹായകമല്ല. ഈ മേഖലയിലെ തൊഴിലാളി ക്ഷാമവും വര്‍ദ്ധിച്ച കൂലിയും കര്‍ഷകര്‍ക്ക് തിരിച്ചടിയാണ്.\nബാങ്കോക്ക് വിപണിയില് ഈ വാരമാദ്യംതന്നെ 156 രൂപ രേഖപ്പെടുത്തിയിരുന്നു. ഒക്ടോബറില്‍മാത്രം 14 രൂപയുടെ വര്‍ധനയുണ്ടായി. ഇതിന്റെ പ്രതിഫലനമാണ് ഇപ്പോള് കേരളത്തിലുമുണ്ടായതും.\nഒക്ടോബര് 20ന് റബ്ബര്‍വില 140 രൂപയായിരുന്നു. മൂന്നുദിവസം കൊണ്ടാണ് 150ലെത്തിയത്. തായ്‌ലന്‍ഡിലും വിയറ്റ്‌നാമിലും കനത്തമഴ കാരണം ഉത്പാദനം കുറഞ്ഞതാണ് ഒരു കാരണം..\nകോവിഡ് കാലത്തിന് ശേഷം ഇളവുകള് വന്നതോടെ ചൈനയില് ഓട്ടോമൊബൈല് രംഗം കരുത്തുനേടുന്നതും ഉണര്‍വിന് കാരണമായി. അതേസമയം, ഇന്ത്യന് ടയര് കമ്പനികള് എത്രത്തോളം പ്രാദേശിക ചരക്ക് എടുക്കുമെന്നത് ഇനിയുള്ള ദിവസങ്ങളില് പ്രധാനമാണ്. വിപണി അവര് നിരീക്ഷിക്കുകയാണ്. ചില കമ്പനികള്‍ക്ക് ഇറക്കുമതി ചെയ്ത റബ്ബര് സ്റ്റോക്ക് ഉണ്ട്.\n150 രൂപയെന്നത് സര്‍ക്കാര് റബ്ബറിന് നിശ്ചയിച്ച അടിസ്ഥാനവിലയാണ്. ആശ്വാസപാക്കേജില് കൃഷിക്കാര്‍ക്ക് പണം നല്‍കുന്നത് ഈ വിലയെ ആധാരമാക്കിയാണ്. അങ്ങാടി വില, 150\nരൂപയില് താഴെയെങ്കില് ആ വ്യത്യാസമാണ് കൃഷിക്കാര്‍ക്ക് വിലസ്ഥിരതാഫണ്ടില്‍നിന്ന് അനുവദിക്കുന്നത്.\nrubber price increased\nrubber price kerala\nPrevious articleസ്വര്‍ണ വില വീണ്ടും കുറഞ്ഞു\nഐഫോണ് 11ന്റെ വില 13,400 രൂപകുറച്ചു\nസ്വകാര്യമേഖലയില് പ്രദേശവാസികള്‍ക്ക് സംവരണം: ഹരിയാനയ്ക്ക് പിന്നാലെ കൂടുതല് സംസ്ഥാനങ്ങള്


ജോലിതേടി അലയാനില്ല; ശരണ്യക്ക് ശരണം കൃഷി | Agriculture| KarshakaDinam 2020\nജോലിതേടി അലയാനില്ല; ശരണ്യക്ക് ശരണം കൃഷി\nAug 17, 2020, 10:05 AM IST\nകഴിഞ്ഞ ഓണക്കാലത്ത് 52 ക്വിന്റല് പച്ചക്കറിയും മണ്ഡലകാല സീസണില് 61 ക്വിന്റല് പച്ചക്കറിയും ഉണ്ടാക്കി. ഈവര്‍ഷം വേനല്‍ക്കാല സീസണില് 70 ക്വിന്റല് പച്ചക്കറിയും മഴക്കാല സീസണില് ഇതുവരെ 25 ക്വിന്റല് പച്ചക്കറിയും ഉത്പാദിപ്പിച്ചു.\nശരണ്യ തന്റെ കൃഷിത്തോട്ടത്തില്\nപഠനം പൂര്‍ത്തിയായപ്പോള് ജോലിതേടി അലയാന് ശരണ്യ തയ്യാറായില്ല. മണ്ണ് പൊന്നാക്കിയപ്പോള് കിട്ടിയത് അല്ലലില്ലാത്ത ജീവിതവും സന്തോഷവും. തിരുവിഴ കോലനാട്ട് വീട്ടില് ശരണ്യ (26) എന്നും എപ്പോഴും വേറെ ലെവലാണ്. ചേര്‍ത്തല തെക്ക്, കഞ്ഞിക്കുഴി പഞ്ചായത്തുകളിലായി അഞ്ചേക്കറിലാണ് ജൈവകൃഷി ചെയ്യുന്നത്.\nകഴിഞ്ഞ അഞ്ചുവര്‍ഷമായി കൃഷിയാണ് മുഖ്യ ഉപജീവനമാര്‍ഗം. ഗ്രോബാഗ് തയ്യാറാക്കല്, പച്ചക്കറിത്തൈ ഉത്പാദനം, ട്രാക്ടര് ഓടിക്കല്, പച്ചക്കറിത്തോട്ടമുണ്ടാക്കല്, കൃഷി മേല്‍നോട്ടം, മണ്ണുപരിശോധന, ജൈവവളനിര്‍മാണം, തെങ്ങുകയറ്റം, പച്ചക്കറിവില്പന എന്നിങ്ങനെ ശരണ്യ തൊടാത്ത മേഖലയില്ല.\nവി.എച്ച്.എസ്.ഇ. അഗ്രിക്കള്‍ച്ചറല് കഴിഞ്ഞ് ബി.എസ്സി. ബോട്ടണി ബിരുദം നേടി. തുടര്‍ന്ന് കൃഷിയിലേക്കിറങ്ങി. കാര്‍ഷിക സര്‍വകലാശാല നല്‍കിയ സര്‍ട്ടിഫിക്കറ്റുകള് ശരണ്യയുടെ മികവിന് തെളിവ്. ചേര്‍ത്തല തെക്ക് പഞ്ചായത്തിലെ പരമ്പരാഗത കര്‍ഷകരായ അച്ഛന് ശശിധരന് നായരില്‍നിന്നും അമ്മ സരളമ്മയില്‍നിന്നുമാണ് ജൈവകൃഷിയുടെ ബാലപാഠം പഠിച്ചത്.\nമൂന്ന് പശുക്കളുമുണ്ട്. എല്ലായിനം പച്ചക്കറികള്‍ക്കുമൊപ്പം വെറ്റില, കുരുമുളക്, തിപ്പല്ലി, വാഴ, പപ്പായ എന്നിവയും കൃഷിചെയ്യുന്നു. മത്സ്യക്കൃഷിയും ഉണ്ട്. കഞ്ഞിക്കുഴി ബ്ലോക്ക് പഞ്ചായത്തിന്റെയും കായിപ്പുറം സഹകരണ ബാങ്കിന്റെയും അഗ്രോ സര്‍വീസ് സെന്ററുകളില് പ്രവര്‍ത്തിച്ചിട്ടുണ്ട്. കോവിഡ് അതിജീവന പ്രവര്‍ത്തനത്തിന്റെ ഭാഗമായി കഞ്ഞിക്കുഴി ബ്ലോക്ക് പഞ്ചായത്ത് നടത്തിയ ഓണ്‍ലൈന് പച്ചക്കറി വിപണനപദ്ധതിയില് സന്നദ്ധപ്രവര്‍ത്തകയായും രംഗത്തുണ്ട്.\nപ്രതിമാസം ശരാശരി 20000- 25000 രൂപ പച്ചക്കറിക്കൃഷിയില്‍നിന്ന് ലഭിക്കുന്നുണ്ട്. ടീം കഞ്ഞിക്കുഴി എന്ന കര്‍ഷക കൂട്ടായ്മയ്ക്കൊപ്പംനിന്നാണ് പച്ചക്കറിത്തോട്ടം തയ്യാറാക്കി നല്‍കുന്നത്. കഞ്ഞിക്കുഴി ചാലുങ്കല് ഹരിത ലീഡര് സംഘത്തിന്റെ കേന്ദ്രത്തിലാണ് പച്ചക്കറി വില്‍പ്പന.\nContent Highlights: Success Story ofafarmer from Alappuzha


14 വയസ്സുള്ള മകളെ ബലാത്സംഗം ചെയ്യുമെന്ന് പോലീസ് ഭീഷണിപ്പെടുത്തി; ചാരക്കേസിൽ ഫൗസിയ ഹസൻ |\nഐഎസ്ആർഒ ചാരക്കേസിൽ സുപ്രീം കോടതി വിധി വന്ന പശ്ചാത്തലത്തിൽ ഫൗസിയ ഹസൻ മുമ്പ് നടത്തിയ വെളിപ്പെടുത്തലുകൾ വീണ്ടും ചർച്ചയാകുകയാണ്. 14 വയസ്സുള്ള മകളെ ബലാത്സംഗം ചെയ്യുമെന്ന് ഭീഷണിപ്പെടുത്തിയാണ് ചാരക്കേസിൽ തന്നെ ഉപയോഗിച്ചതെന്ന് ഫൗസിലയ പറഞ്ഞിരുന്നു. നമ്പി നാരായണനെ അറിയില്ലായിരുന്നുവെന്നും പോലീസ് ഭീഷണിപ്പെടുത്തിയാണ് അദ്ദേഹത്തിന്റെ പേര് പറയിച്ചതെന്നും ഫൗസിയ പറഞ്ഞിരുന്നു\nസിബിഐ കസ്റ്റഡിയിൽ വെച്ചാണ് നമ്പി നാരായണനെ ആദ്യം കണ്ടത്. മകളെ മുന്നിൽ കൊണ്ടുവന്നു നിർത്തി ബലാത്സംഗം ചെയ്യുമെന്ന് ഭീഷണിപ്പെടുത്തിയതോടെയാണ് ഉദ്യോഗസ്ഥർ പറഞ്ഞ പലതും സമ്മതിക്കേണ്ടി വന്നത്. ജയിൽ മോചിതയായ ഫൗസിയ പോലീസിനും ഐബിക്കുമെതിരെ പരാതി നൽകിയിരുന്നു. എന്നാൽ ഭയമുള്ളതിനാൽ പരാതി പിന്നീട് പിൻവലിക്കുകയായിരുന്നു\n← സ്വച്ഛ് ഭാരത് പദ്ധതി 90 ശതമാനം വിജയം കൈവരിച്ചതായി പ്രധാനമന്ത്രി\nആഷസ് പരമ്പരക്കിടെ ഓസീസ് താരം തന്നെ ഒസാമ എന്നു വിളിച്ചു; വെളിപ്പെടുത്തലുമായി മൊയിൻ അലി →


വോട്ടിങ് യന്ത്രത്തിലെ ക്രമക്കേട്: ഹാക്കർക്കെതിരേ തിരഞ്ഞെടുപ്പു കമ്മിഷൻ | EVM tampering\nവോട്ടിങ് യന്ത്രത്തിലെ ക്രമക്കേട്: ഹാക്കർക്കെതിരേ തിരഞ്ഞെടുപ്പു കമ്മിഷൻ\nJan 23, 2019, 04:00 AM IST\nമുണ്ടെയുടെ മരണം അന്വേഷിക്കണം -അനന്തരവൻ\nബിമൽ ജലാൻ സമിതിയുടെ അന്തിമ റിപ്പോർട്ടായി, സമർപ്പിക്കുന്ന തീയതി പിന്നീട്\nമുംബൈ: ആർ.ബി.ഐ.ക്ക് കൈവശം വെക്കാവുന്ന പരമാവധി കരുതൽധനശേഖരത്തിന്റെ പരിധി നിശ്ചയിക്കാൻ ..\nന്യൂഡൽഹി: ഇലക്‌ട്രോണിക് വോട്ടിങ് യന്ത്രത്തിൽ (ഇ.വി.എം.) കൃത്രിമം നടത്തി കഴിഞ്ഞ ലോക്‌സഭാ തിരഞ്ഞെടുപ്പ് അട്ടിമറിച്ചെന്ന യു.എസ്. ഹാക്കറുടെ ആരോപണത്തിനെതിരേ കേന്ദ്ര തിരഞ്ഞെടുപ്പു കമ്മിഷൻ ചൊവ്വാഴ്ച ഡൽഹി പോലീസിൽ പരാതി നൽകി. സയീദ് ഷുജ എന്നു പരിചയപ്പെടുത്തിയ ഹാക്കർക്കെതിരേ കേസെടുക്കണമെന്നാണ് കമ്മിഷൻറെ ആവശ്യം.\nഹാക്കറുടെ ആരോപണത്തിന്റെ അടിസ്ഥാനത്തിൽ, കേന്ദ്രമന്ത്രിയായിരുന്ന ഗോപിനാഥ് മുണ്ടെയുടെ മരണം സുപ്രീംകോടതിയോ റോയോ വീണ്ടും അന്വേഷിക്കണമെന്ന് അദ്ദേഹത്തിന്റെ അനന്തരവനും എൻ.സി.പി. നേതാവുമായ ധനഞ്ജയ് മുണ്ടെ ആവശ്യപ്പെട്ടു.\nലണ്ടനിൽ ഇന്ത്യൻ ജേണലിസ്റ്റ് അസോസിയേഷനും ഫോറിൻ പ്രസ് അസോസിയേഷനും കഴിഞ്ഞദിവസം സംഘടിപ്പിച്ച ‘ഹാക്കത്തോൺ’ പരിപാടിയിലായിരുന്നു ഇ.വി.എമ്മിൽ കൃത്രിമം നടന്നെന്ന വിവാദ വെളിപ്പെടുത്തൽ സയീദ് ഷുജ നടത്തിയത്. അമേരിക്കയിലിരുന്ന് വീഡിയോ കോൺഫറൻസിലൂടെയാണ് ഇയാൾ ആരോപണമുന്നയിച്ചത്.\nനരേന്ദ്രമോദി സർക്കാരിൽ മന്ത്രിയായിരുന്ന ഗോപിനാഥ് മുണ്ടെയുടെ മരണത്തിനും മാധ്യമപ്രവർത്തക ഗൗരി ലങ്കേഷിന്റെ കൊലപാതകത്തിനും വോട്ടിങ് യന്ത്രത്തിലെ ക്രമക്കേടുമായി ബന്ധമുണ്ടെന്നും ഇയാൾ ആരോപിച്ചിരുന്നു. അന്നത്തെ മുഖ്യതിരഞ്ഞെടുപ്പു കമ്മിഷണർ വി.എസ്. സമ്പത്തിന് ക്രമക്കേടിനെക്കുറിച്ച് അറിയാമെന്നും പറഞ്ഞു. ആരോപണങ്ങൾക്കൊന്നും ഷുജ തെളിവു നൽകിയിട്ടില്ല.\nഹാക്കറുടെ വെളിപ്പെടുത്തൽ പരിഭ്രാന്തിയുണ്ടാക്കുന്ന അഭ്യൂഹങ്ങൾ പ്രചരിക്കാൻ ഇടവരുത്തിയെന്ന് ന്യൂഡൽഹി ഡെപ്യൂട്ടി പോലീസ് കമ്മിഷണർക്ക് തിരഞ്ഞെടുപ്പു കമ്മിഷൻ നൽകിയ പരാതിയിൽ പറയുന്നു. ഇന്ത്യൻ ശിക്ഷാനിയമം 505(1)(ബി)പ്രകാരം ശിക്ഷ ലഭിക്കാൻ അർഹമാണ് ഇയാളുടെ നടപടി.\nഇ.വി.എമ്മിന്റെ സുതാര്യതയിൽ വിവിധ രാഷ്ട്രീയപ്പാർട്ടികൾ സംശയം പ്രകടിപ്പിച്ചതിനെത്തുടർന്ന് 2017 ജൂണിൽ യന്ത്രത്തിൽ ക്രമക്കേടു നടത്തി തെളിയിക്കാൻ ആവശ്യപ്പെട്ടിരുന്നു. വെല്ലുവിളി ഏറ്റെടുക്കാൻ ആരും തയ്യാറായില്ല. സംഭവത്തിൽ വേഗം അന്വേഷണം പൂർത്തിയാക്കണമെന്ന് കമ്മിഷൻ ആവശ്യപ്പെട്ടു.\nആരോപണത്തിൽ കോൺഗ്രസ്, ബി.എസ്.പി., എസ്.പി., ടി.ഡി.പി. എന്നീ പാർട്ടികൾ ആശങ്ക രേഖപ്പെടുത്തി. വരുന്ന ലോക്‌സഭാ തിരഞ്ഞെടുപ്പിൽ ഇ.വി.എമ്മിനുപകരം കടലാസ് ബാലറ്റ് ഉപയോഗിക്കണമെന്ന് ബി.എസ്.പി.യും ടി.ഡി.പി.യും ആവശ്യപ്പെട്ടു.\nകോൺഗ്രസിന്റെ നാടകം -ബി.ജെ.പി.\nന്യൂഡൽഹി: വോട്ടിങ് യന്ത്രത്തെക്കുറിച്ച് ഹാക്കർ ആരോപണമുയർത്തിയ ഹാക്കത്തോൺ സംഘടിപ്പിച്ചത് കോൺഗ്രസാണെന്ന് കേന്ദ്രമന്ത്രി രവിശങ്കർ പ്രസാദ് ആരോപിച്ചു. പരിപാടിക്കു മേൽനോട്ടം വഹിക്കാൻ കപിൽ സിബൽ ലണ്ടനിലുണ്ടായിരുന്നു. 2014-ലെ ജനവിധി അട്ടിമറിക്കാനാണോ കോൺഗ്രസ് പരിപാടി സംഘടിപ്പിച്ചതെന്ന് അദ്ദേഹം ചോദിച്ചു. ഇ.വി.എം. കൃത്രിമത്തെക്കുറിച്ചറിയാവുന്നതിനാലാണ് കേന്ദ്രമന്ത്രി ഗോപിനാഥ് മുണ്ടെ കൊല്ലപ്പെട്ടതെന്ന ആരോപണവും അദ്ദേഹം തള്ളി.\nലണ്ടൻ: സയീദ് ഷുജയുടെ ആരോപണം അന്വേഷിക്കണമെന്ന് കോൺഗ്രസ് നേതാവ് കപിൽ സിബൽ ആവശ്യപ്പെട്ടു. രവിശങ്കർ പ്രസാദ് ഉന്നയിച്ച ആരോപണങ്ങൾ ഉത്തരവാദിത്വമില്ലാത്തവയും അദ്ദേഹത്തിന്റെ പദവിക്കു ചേരാത്തവയുമാണെന്ന് അദ്ദേഹം പറഞ്ഞു.\nജനാധിപത്യത്തിന്റെ നിലനിൽപ്പിനെ ബാധിക്കുന്നതിനാൽ വളരെ ഗൗരവമുള്ള ആരോപണമാണ് ഷുജയുടേത്. ഷുജ ഉന്നയിച്ച കാര്യങ്ങൾ അന്വേഷിക്കണം. ആരെങ്കിലും ആരോപണമുന്നയിച്ചാൽ അതു വാസ്തവമാണോ എന്ന് ഉറപ്പുവരുത്തേണ്ട സുപ്രധാന ചുമതല നിങ്ങളുടേതാണ്. ആരോപണം തെറ്റാണെങ്കിൽ അയാൾക്കെതിരേ നടപടിയെടുക്കൂ. അവ ശരിയാണെങ്കിൽ അതു ഗൗരവമുള്ളതാണ് -സിബൽ പറഞ്ഞു.\nഷുജയെ അറിയില്ലെന്ന് കമ്പനി\n2009 മുതൽ 2014 വരെ ഇ.സി.ഐ.എൽ.(ഇലക്‌ട്രോണിക്സ് കോർപ്പറേഷൻ ഓഫ് ഇന്ത്യ ലിമിറ്റഡ്)-ൽ ജോലിചെയ്തിരുന്നു എന്ന ഹാക്കർ സയീദ് ഷുജയുടെ അവകാശവാദം തെറ്റെന്ന് കമ്പനി. ഇയാളുടെ പേര് ഇ.സി.ഐ.എല്ലിന്റെ രജിസ്റ്ററിലില്ലെന്നും വോട്ടിങ് യന്ത്രങ്ങളുടെ രൂപകല്പനയുമായോ വിതരണവുമായോ ഇയാൾക്കു ബന്ധമില്ലെന്നും കമ്പനി പറഞ്ഞു. തനിക്കൊപ്പമുണ്ടായിരുന്നവർ എന്ന് ഷുജ അവകാശപ്പെടുന്ന പ്രകാശ്, കേശവ്, വംശി, അംജാസ് തുടങ്ങിയവരും ഇ.സി.ഐ.എല്ലിൽ ജോലിചെയ്തിട്ടില്ലെന്ന് കമ്പനി പ്രസ്താവനയിൽ അറിയിച്ചു.\ncontent highlights: EVM hacking claim: EC asks Delhi Police to lodge FIR\nവോട്ടിങ് യന്ത്രങ്ങളില് ക്രമക്കേട് നടന്നുവെന്ന ആരോപണം; ഉത്കണ്ഠ രേഖപ്പെടുത്തി മുന് രാഷ്ട്രപതി\nസ്ട്രോങ്ങ് റൂമുകളിലേക്ക് പുറമെ നിന്ന് വോട്ടിങ് യന്ത്രങ്ങൾ : അട്ടിമറി ശ്രമമെന്ന് ആരോപണം\nചെയ്ത വോട്ടല്ല തെളിഞ്ഞത്; ശിക്ഷ ഭയന്ന് പരാതിപ്പെട്ടില്ലെന്ന് അസം മുൻ ഡി.ജി.പി.\nതോക്കേന്തി നൃത്തം; എം.എൽ.എ.യെ ബി.ജെ.പി. പുറത്താക്കി\nജീവനൊടുക്കാൻ അനുവദിക്കണമെന്ന് രാഷ്ട്രപതിക്ക് കുട്ടിയുടെ കത്ത്\nയു.പി.യിലെ ആറിടങ്ങളിൽ സി.ബി.ഐ. റെയ്ഡ്\nരാജിയിൽ സ്പീക്കർക്കു സ്വാതന്ത്ര്യം; സഭയിൽ പോകാതിരിക്കാൻ വിമതർക്കും


കോവിഡ് വ്യാപനം: കാഞ്ഞങ്ങാടും നീലേശ്വരത്തും നിയന്ത്രണമേര്‍പ്പെടുത്തുന്നു - Kerala Views\nFeatured, News April 10, 2021April 10, 2021 alan\nകാഞ്ഞങ്ങാട്: പ്രതിദിനം കോവിഡ് രോഗികളുടെ എണ്ണം വര്‍ധിച്ചുവരുന്ന സാഹചര്യത്തില് കാഞ്ഞങ്ങാട് നഗരത്തില് നിയന്ത്രണമേര്‍പ്പെടുത്തുന്നു.\nനഗരത്തിലെ ആള്‍ക്കൂട്ടമൊഴിവാക്കുന്നതി‍െന്‍റ ഭാഗമായി ഇനി ഒരു അറിയിപ്പ് ഉണ്ടാകുന്നത് വരെ അനധികൃത വഴിയോര കച്ചവടം നിരോധിക്കാനും നിലവില് നഗരസഭ തിരിച്ചറിയല് കാര്‍ഡ് നല്‍കിയവര്‍ക്ക് കോവിഡ് മാനദണ്ഡങ്ങള് പാലിച്ച് നിശ്ചിത സ്ഥലത്ത് വഴിയോര കച്ചവടം നടത്താന് അനുമതി നല്‍കാനും, രാത്രികാലങ്ങളിലെ തട്ടുകടകള്‍ക്ക് നിയന്ത്രണമേര്‍പ്പെടുത്താനും നഗരസഭ സ്റ്റിയറിങ് കമ്മിറ്റി യോഗം തീരുമാനിച്ചു.\nവിഷു, റമദാന് പ്രമാണിച്ച് നഗരത്തില് വഴിയോര കച്ചവടം അനുവദിക്കേണ്ടതില്ലെന്നും നഗരസഭയിലെ മുഴുവന് വാര്‍ഡുകളിലും തിങ്കളാഴ്ചകളില് ഡ്രൈഡേ ആചരിക്കാനും കോവിഡ് നിയന്ത്രണ വിധേയമാക്കുന്നതി‍െന്‍റ ഭാഗമായി ആര്.ടി.പി.സി.ആര് ടെസ്റ്റി‍െന്‍റയും വാക്സിനേഷന് ക്യാമ്ബുകളുടെയും എണ്ണം വര്‍ധിപ്പിക്കാനും തീരുമാനമായി. യോഗത്തില് നഗരസഭ ചെയര്‍പേഴ്സന് കെ.വി. സുജാത അധ്യക്ഷത വഹിച്ചു. വൈസ് ചെയര്‍മാന് അബ്ദുല്ല ബില് ടെക്ക്, സ്ഥിരം സമിതി ചെയര്‍പേഴ്സന്മാരായ സി. ജാനകിക്കുട്ടി, പി. അഹമ്മദലി, കെ.വി. സരസ്വതി, കെ. അനീശന്, കെ.വി. മായാകുമാരി നഗരസഭ സെക്രട്ടറി എം.കെ. ഗിരീഷ് എന്നിവര് സംസാരിച്ചു.\nനീലേശ്വരം: നീലേശ്വരം നഗരസഭ പരിധിയിലെ എല്ലാ വ്യാപാര സ്ഥാപനങ്ങളും രാവിലെ ആറു മുതല് വൈകീട്ട് ഏഴുമണി വരെയും ടെക്‌സ്റ്റൈല്‍സ് ഷോപ്പുകള് എട്ടു മണിവരെയും മാത്രമേ തുറന്നു പ്രവര്‍ത്തിക്കാന് പാടുള്ളൂ. വഴിയോരങ്ങളില് പച്ചക്കറികള്, പഴവര്‍ഗങ്ങള്, മത്സ്യങ്ങള് എന്നിവ അനധികൃതമായി വില്‍പന നടത്തുന്നത് നിരോധിച്ചു. ഇതിന് വിരുദ്ധമായി പ്രവര്‍ത്തിക്കുന്നവര്‍ക്കെതിരെ കര്‍ശന നടപടി സ്വീകരിക്കും. ഹോട്ടലുകള് രാത്രി ഏഴുമണിവരെ തുറന്നുപ്രവര്‍ത്തിക്കാം. വൈകീട്ട് ആറു മുതല് പാര്‍സലുകള് മാത്രമേ നല്‍കാവൂ. കോവിഡ് മാനദണ്ഡങ്ങള് പാലിക്കാത്ത വ്യാപാര സ്ഥാപനങ്ങള് അടച്ചുപൂട്ടുന്നതിനോടൊപ്പം ലൈസന്‍സ് റദ്ദ് ചെയ്യുന്നതിനും നടപടി സ്വീകരിക്കും.\nകണ്ടയിന്‍മെന്‍റ് സോണില് താമസിക്കുന്ന ആളുകള് കോവിഡ് മാനദണ്ഡങ്ങള് പാലിക്കണം. 10 വയസ്സിനു താഴെയുള്ള കുട്ടികളും 65 വയസ്സിനു മുകളില് പ്രായമുള്ള ആളുകളും അനാവശ്യ യാത്രകള് ഒഴിവാക്കേണ്ടതാണ്. മൈതാനങ്ങളില് കൂട്ടംകൂടി കളിക്കുന്നതും മത്സരങ്ങളും ഒഴിവാക്കേണ്ടതാണ്. വിവാഹം, മരണാനന്തര ചടങ്ങുകള്, ഗൃഹപ്രവേശം തുടങ്ങിയ ചടങ്ങുകള്‍ക്കും ഉത്സവങ്ങള്, ആഘോഷങ്ങള് എന്നിവക്കും നിയന്ത്രണം ഏര്‍പ്പെടുത്തി. കൂടുതല് ആളുകള്‍ക്ക് വാക്‌സിനേഷന് നടത്തുന്നതിന് വാര്‍ഡ് ജാഗ്രത സമിതി ഇടപെട്ട് പ്രവര്‍ത്തിക്കും. അതിഥി തൊഴിലാളികള്‍ക്ക് വാക്‌സിനേഷന് നടത്തുന്നതിന് നടപടി സ്വീകരിക്കും. കോവിഡ് പ്രതിരോധ രംഗത്ത് പ്രവര്‍ത്തിക്കുന്ന മാഷ് പദ്ധതി ശക്തിപ്പെടുത്തും. കോവിഡ് സമ്ബര്‍ക്ക വ്യാപനത്തിന് ഇടയാക്കുന്ന ആരോഗ്യ സുരക്ഷ വീഴ്ചകള് വരുത്തുന്നവര്‍ക്കെതിരെ പകര്‍ച്ചവ്യാധി നിരോധന നിയമപ്രകാരം െപാലീസ് നടപടികള് സ്വീകരിക്കും.\nയോഗത്തില് നഗരസഭ ചെയര്‍പേഴ്‌സന് ടി.വി. ശാന്ത അധ്യക്ഷത വഹിച്ചു. നീലേശ്വരം താലൂക്ക് ആശുപത്രി സൂപ്രണ്ട് ഡോ. ജമാല് അഹ്മദ് കോവിഡ് പ്രതിരോധ പ്രവര്‍ത്തനങ്ങളെ സംബന്ധിച്ചും വാക്‌സിനേഷന് സംബന്ധിച്ചും വിശദീകരിച്ചു. സ്റ്റാന്‍ഡിങ് കമ്മിറ്റി ചെയര്‍മാന്‍മാരായ കെ.പി. രവീന്ദ്രന്, വി. ഗൗരി, ദാക്ഷായണി കുഞ്ഞിക്കണ്ണന്, പി. സുഭാഷ്, നഗരസഭ സെക്രട്ടറി സി.കെ. ശിവജി, രാഷ്ട്രീയ പാര്‍ട്ടി പ്രതിനിധികളായ കെ.വി. ദാമോദരന്, പി. രാമചന്ദ്രന്, സി. രാഘവന്, കൈപ്രത്ത് കൃഷ്ണന് നമ്ബ്യാര്, ജോണ് ഐമണ്, വ്യാപാരി വ്യവസായി പ്രതിനിധികളായ കെ.വി. സുരേഷ് കുമാര്, വി.വി. ഉദയകുമാര് എന്നിവര് സംസാരിച്ചു.\nസബ് ഇന്‍സ്‌പെക്ടര്‍മാരായ സി.വി. പ്രേമന്, ടി.വി. പ്രേമരാജ്, താലൂക്ക് ആശുപത്രി സൂപ്പര്‍വൈസര് എം. കുഞ്ഞികൃഷ്ണന്, ഹെല്‍ത്ത് ഇന്‍സ്‌പെക്ടര് എം. ശശിധരന്, നീലേശ്വരം വില്ലേജ് ഓഫിസര് രാധിക, പേരോല് വില്ലേജ് ഓഫിസര് വത്സല എന്നിവര് സംബന്ധിച്ചു. ആരോഗ്യ സ്റ്റാന്‍ഡിങ് കമ്മിറ്റി ചെയര്‍പേഴ്‌സന് ടി.പി. ലത സ്വാഗതവും നഗരസഭ ഹെല്‍ത്ത് ഇന്‍സ്‌പെക്ടര് എ.കെ. പ്രകാശന് നന്ദിയും പറഞ്ഞു.\nപത്താം ക്ലാസ് വിദ്യാര്‍ഥിയുടെ മരണം: മൊബൈല് ഫോണ് കസ്റ്റഡിയിലെടുത്തു, അന്വേഷണം നിര്‍ണായകഘട്ടത്തില്